La parolo
pri la miltiro Igora
de Igoro,
filo de Svetoslavo,
 nepo de Olgo
La prarusa teksto
kun traduko kaj komentaro de Sergio Pokrovskij

Antaŭparolo
Komence de majo de la jaro 1185ª Igoro, unu el la limlandaj Rusujaj princoj, entreprenis rabocelan militan ekspedicion en la Kipĉakan Stepon, suferis malvenkon kaj iĝis militkaptito. Tiu banala kaj eĉ hontinda epizodo en la rilatoj inter la Orienta Eŭropo kaj la Okcidenta Stepo rezultigis estiĝon de la plej eminenta kaj la plej frua prarusa poemo — almenaŭ inter tiuj splitoj de la arbo de la prarusa literaturo, kiuj sukcesis nin atingi tra la brulegoj de sinsekvaj invadoj, ekde la mongola ĝis la Napoleona.
Pasos ok jarcentoj, kaj en novembro 1983 la Ĝenerala Konferenco de Unesko akceptos rezolucion, per kiu ĝi
· agnoskante la neestingiĝantan valoron de tiu verko en la evoluo de la rusa kaj de la slavaj literaturoj … 
· konsiderante la vastan internacian renomon de tiu literatura monumento kaj la influon kiun ĝi, kun la aliaj grandaj verkoj de la antikvaj literaturoj, plu havas sur la mondan literaturan procezon, 
· alvokas la sciencan kaj kulturan komunumon de la ŝtatoj membroj de Unesko celebri tiun datrevenon notindan en la historio de la monda literaturo.
Tiu mallonga verko vive interesis multajn generaciojn de rusaj legantoj. Por iuj ĝi estis Eposo, prezentanta la heroaĵojn kaj la personan dramon de princo Igoro; tiu naiva vidpunkto inspiris la faman operon de A.P. Borodin Princo Igoro kaj la du unuajn tradukojn de la verko en Esperanton. Por aliaj ĝi estas mirinda profetaĵo: «la nekonata aŭtoro kvazaŭ viziis la katastrofon okazontan post 50 jaroj, li teruriĝis, ekkriis — sed oni lin ne aŭdis». Fine, la esploremulojn la verko defias per sia abunda materialo por studoj filologiaj (la sola problemo pri la ĝusta disvortigo estas neelĉerpebla fonto de intelekta ĝuo); kulturologiaj (ekz-e, estas vere amuza vidi unu saman pasaĵon atribuata jen al influo varenge-skalde-ĝermana, jen al la Siberia-tjurka ŝamanismo); historiaj (kiuj eventoj estas aludataj); kaj eĉ per tute detektivaj enketoj pri la cirkonstancoj de la malkovro de la manuskripto kaj pri ĝia malapero en la Moskva brulego dum la Napoleona invado.
Bonvenon en la jaron 1185an. La saracenoj ankoraŭ ne reprenis Jerusalemon. Ankoraŭ ne fondiĝis la Teŭtona Ordeno. La kruckavaliroj ankoraŭ ne mortvundis Bizancion. Tre malproksime, ie trans Bajkalo, Temuĝino jam tri jarojn portas la titolon Ĉingis-ĥano.

	Часть первая. Поход
	 
	Parto unua. La militiro 

	 
	1. Зачин
	 
	1. Enkonduko 

	01
	Не лѣпо ли ны бяшетъ, братiе,
	01
	Ĉu ne konvenus, ke ni, fratoj, 

	02
	начяти старыми словесы
	02
	komencu en malnova maniero 

	03
	трудныхъ повѣстiй о пълку Игоревѣ,
	03
	la amarajn rakontojn pri la militiro Igora, 

	04
	Игоря Святъславлича?
	04
	de Igoro Svetoslavido? 

	05
	Начати же ся тъй пѣсни
	05
	Komenciĝu do la kanto 

	06
	по былинамь сего времени,

	pri la faroj de la tempo nuna 

	07
	а не по замышленiю Бояню.
	07
	sed ne laŭ la koncepto Bojana. 

	08
	Боянъ бо вѣщiй,
	08
	Ĉar Bojano la majstro, 

	09
	аще кому хотяше пѣснь творити,
	09
	se li volis prikanti iun, 

	10
	то растѣкашется мыслiю по древу,
	10
	disfluadis li pense sur la arbo, 

	11
	сѣрым волкомъ по земли,
	11
	kiel lupo brunagriza, sur la tero, 

	12
	шизымъ орломъ подъ облакы.
	12
	kiel aglo grizviola, sub la nuboj. 

	13
	Помняшеть бо речь
първыхъ временъ усобiцѣ.
	13
	Ja memoris li l' aferon
de l' unua tempo de l' kverelo. 

	14
	Тогда пущашеть ĩ соколовь на стадо лебедѣй:
	14
	Tiam sendis li 10 falkojn sur roton da cignoj; 

	15
	которыи дотечяше, та преди пѣснь пояше —
	15
	kaj la atingita, antaŭe kantis gloron — 

	16
	старому Ярослову,
	16
	al la malnova Jaroslavo, 

	17
	храброму Мстиславу,
	17
	al la kuraĝa Mstislavo, 

	18
	иже зарѣза Редедю
предъ пълкы Касожьскыми,
	18
	ponardinta Rededon
antaŭ la trupoj ĉerkesaj, 

	19
	красному Романови Святъславличю.
	19
	al la bela Romano Svetoslavido. 

	20
	Боянъ же, братiе, не ĩ соколовь
	20
	Bojano do, fratoj, ne dekon da falkoj 

	21
	на стадо лебедѣй пущаше,
	21
	sur cignan roton sendis, 

	22
	нъ своя вѣщiа пръсты
	22
	li siajn sorĉajn fingrojn 

	23
	на живая струны въскладаша
	23
	sur vivajn kordojn metis; 

	24
	они же сами княземъ славу рокотаху.
	24
	kaj ili meme gloron sonoris al la princoj. 

	25
	Почнемъ же, братiе, повѣсть сiю
	25
	Komencu do ni, fratoj, ĉi tiun rakonton, 

	26
	отъ стараго Владимера до нынѣшняго Игоря
	26
	ekde la malnova Vladimiro ĝis la nuna Igoro, 

	27
	иже истягну умь крѣпостiю своею
	27
	kiu bridinte la menson per sia forto, 

	28
	и поостри ‹ѝ› сердца своего мужествомъ,
	28
	kaj spronante ‹ĝin› per la kuraĝo de sia koro, 

	29
	наплънився ратного духа,
	29
	pleniĝis je batalspirito 

	30
	наведе своя храбрыя плъкы
	30
	kaj kondukis siajn bravajn trupojn 

	31
	на землю Половѣцькую
	31
	en la landon Kipĉakan 

	32
	за землю Руськую.
	32
	pro la lando Rusa. 

	 
	2. Затмение солнца
	 
	2. La suneklipso 

	01
	Тогда Игорь възрѣ на свѣтлое солнце и видѣ
	01
	Tiam rigardis Igoro la helan sunon kaj vidis 

	02
	отъ него тьмою вся своя воя прикрыты.
	02
	siajn homojn ĉiujn de ĝi kovritaj per mallumo. 

	03
	И рече Игорь къ дружинѣ своей:
	03
	Kaj diris li al sia kompanio: 

	04
	«Братiе и дружино!
	04
	«Fratoj kaj kamaradoj! 

	05
	Луце жъ бы потяту быти,
	05
	Ja pli bona estus morto per glavo 

	06
	неже полонену быти
	06
	ol la mallibero de kaptito. 

	07
	а всядемъ, братiе, на свои бръзыя комони,
	07
	Ekrajdu ni, fratoj, niajn ĉevalojn rapidajn, 

	08
	да позримъ синего Дону».
	08
	iru ni rigardi la bluan Don-riveron!» 

	09
	Спала Князю умь похоти,
	09
	La racion de l' princo ardigis la volo, 

	10
	и жалость ему знаменiе заступи,
	10
	kaj la ĉielan signon superfortis la dezirego 

	11
	искусити Дону великаго.
	11
	gustumi la grandan Donon. 

	12
	«Хощу бо, — рече, — копiе приломити
	12
	«Ĉar mi volas, — li diris, — lancon rompi 

	13
	конець поля Половецкаго
	13
	ĉe la limo de l' stepo Kipĉaka; 

	14
	съ вами, русици, хощу главу свою приложити
	14
	kun vi, rusoj, forlasos mi la vivon — 

	15
	а любо испити шеломомь Дону».
	15
	aŭ per la kasko trinkos mi el Dono». 

	16
	О Бояне, соловiю стараго времени!
	16
	Ho Bojano, najtingalo malnovtempa! 

	17
	Абы ты сiа плъкы ущекоталъ,
	17
	Kiel vi tiujn trupojn prikantus 

	18
	скача, славiю, по мыслену древу,
	18
	saltante, najtingalo, sur la pensa arbo, 

	19
	летая умомъ подъ облакы,
	19
	flugante en la menso sub la nubojn, 

	20
	свивая славы обаполы сего времени,
	20
	plektante glorojn ĉirkaŭ ĉi-tempo, 

	21
	рища въ тропу Трояню
	21
	impetante laŭ la vojo Trojana 

	22
	чресъ поля на горы.
	22
	tra la kampojn sur la montojn! 

	23
	Пѣти было пѣснь Игореви, того (Олга) внуку:
	23
	Kantata estus kanto al Igoro, ties nepo: 

	24
	«Не буря соколы занесе чрезъ поля широкая
	24
	«Ne ŝtormo falkojn portis tra la larĝa stepo; 

	25
	— галици стады бѣжать къ Дону великому».
	25
	monedaj rotoj al la granda Don' impetas». 

	 
	3. Приход Всеволода из Курска
	 
	3. Vsevolodo alvenas el Kursko 

	01
	Чи ли въспѣти было, вѣщей Бояне,
 Велесовь внуче:
	01
	Aŭ tiel kantendus, saĝa Bojano,
Velesa nepo: 

	02
	«Комони ржуть за Сулою —
	02
	«Ĉevaloj blekas trans Sula-rivero — 

	03
	звенить слава в Кыевѣ
	03
	sonoras la gloro en Kievo; 

	04
	трубы трубять въ Новѣградѣ —
	04
	trumpetoj tondras en Novgorodo — 

	05
	стоять стязи въ Путивлѣ!».
	05
	staras la standardoj en Putivlo». 

	06
	Игорь ждетъ мила брата Всеволода.
	06
	Igoro atendas la karan fraton Vsevolodon. 

	07
	И рече ему буй туръ Всеволодъ:
	07
	Kaj diris al li la batalema uro Vsevolodo: 

	08
	«Один братъ, один свѣтъ свѣтлый — 
ты, Игорю!
	08
	«Sola frato mia, sola lumo hela —
vi, Igoro! 

	09
	оба есвѣ Святъславличя!
	09
	Ambaŭ ni estas Svetoslavidoj! 

	10
	Сѣдлай, брате, свои бръзыи комони,
	10
	Seligu, frato, viajn ĉevalojn rapidajn — 

	11
	а мои ти готови, осѣдлани у Курска напереди.
	11
	la miaj jam pretas, selitaj ĉe Kursko anticipe. 

	12
	А мои ти куряни свѣдоми къмети:
	12
	Kaj miaj kurskanoj estas spertaj batalistoj: 

	13
	подъ трубами повити,
	13
	ĉe trumpetsonoj naskitaj, 

	14
	подъ шеломы взлѣлѣяни,
	14
	sub kasko vartitaj 

	15
	конець копiя въскръмлени,
	15
	per la lancpinto nutritaj; 

	16
	пути имь вѣдоми,
	16
	la vojojn ili scias, 

	17
	яругы имъ знаеми,
	17
	la ravinojn ili konas, 

	18
	луци у нихъ напряжени,
	18
	la pafarkon ili tenas streĉita, 

	19
	тули отворени,
	19
	la sagujuo pretas malfermita, 

	20
	сабли изъострени
	20
	la sabro estas akrigita; 

	21
	сами скачють, акы сѣрыи влъци
	21
	ili ĉasas, kiel grizaj lupoj, 

	22
	въ полѣ ищучи
	22
	en la stepo serĉantaj 

	23
	себе чти,
	23
	por si, honoron, 

	24
	а князю славѣ».
	24
	por sia princo, gloron». 

	 
	4. Грозная ночь
	 
	4. Minacplena nokto 

	01
	Тогда въступи Игорь князь 
въ златъ стремень
	01
	Tiam sin levis Igor-princo
en la oran piedingon 

	02
	и поѣха по чисту полю.
	02
	kaj rajdis sur la libera stepo. 

	03
	Солнце ему тъмою путь заступаше
	03
	La suno lian vojon per mallumo baras; 

	04
	нощь стонущи ему грозою
птичь убуди
	04
	la nokt' al li ĝemante per teruro
la birdaron vekis; 

	05
	свистъ звѣринъ въста,
	05
	siblo besta estiĝis, 

	06
	зби‹ся› дивъ,
	06
	Divo ekscitiĝis, 

	07
	кличетъ връху древа, велитъ послушати —
	07
	vokas sur arbopinto, ordonas ke aŭdu — 

	08
	земли незнаемѣ Влъзѣ,
	08
	la lando nekonata Volgo, 

	09
	Поморiю,
	09
	kaj la marlando, 

	10
	Посулiю,
	10
	kaj la Sula-bordo, 

	11
	Сурожу,
	11
	kaj Sudako, 

	12
	и Корсуню,
	12
	kaj Ĥersono, 

	13
	и тебѣ, Тьмутороканьскый блъванъ!
	13
	kaj vi, Tamatarkana idolo! 

	14
	А половци неготовами дорогами
	14
	Kaj la kipĉakoj per nepretaj vojoj 

	15
	побѣгоша къ Дону великому
	15
	rapidas al la granda Dono; 

	16
	крычать тѣлѣгы полунощы,
	16
	la ĉaroj kriĉas noktomeze 

	17
	рци, лебеди роспущени:
	17
	kvazaŭ la cignoj ekscititaj: 

	18
	Игорь къ Дону вои ведетъ!
	18
	Igoro batalistojn kondukas al Dono! 

	19
	Уже бо бѣды его пасетъ птиць 
по добiю
	19
	Jam pri malfeliĉo lin avertas la birdar'
sur kverkoj; 

	20
	влъци грозу въсрожатъ по яругамъ
	20
	la lupoj timindaĵon aŭguras en la ravinoj; 

	21
	орли клектомъ на кости звѣри зовутъ
	21
	la agloj bleke bestojn vokas al ostregalo; 

	22
	лисици брешутъ на чръленыя щиты.
	22
	la vulpoj bojas kontraŭ la ruĝaj ŝildoj. 

	23
	О Руская земле! уже за шеломянемъ еси!
	23
	Ho Rusa lando! jam foras vi trans la monteto!

	24
	Длъго ночь мрькнетъ.
	24
	Longe la nokto estingiĝas. 

	25
	Заря свѣтъ запала,
	25
	La krepusko lumon ekbruligis, 

	26
	мъгла поля покрыла.
	26
	la stepon nebulo kovris, 

	27
	Щекотъ славiй успе
	27
	la trilado najtingala endormiĝis, 

	28
	говоръ галичь убуди‹ся›.
	28
	la babilo moneda vekiĝis. 

	29
	Русичи великая поля 
чрьлеными щиты прегородиша
	29
	La rusoj per la ruĝaj ŝildoj la grandan
stepon baris, 

	30
	ищучи себе чти,
	30
	serĉante por si, honoron, 

	31
	а князю славы.
	31
	por sia princo, gloron. 

	 
	5. Победа над половцами
	 
	5. Venko super la kipĉakoj 

	01
	Съ заранiя въ пятъкъ
	01
	Frumatene je la vendredo 

	02
	потопташа поганыя плъкы половецкыя,
	02
	surtretis ili trupojn paganajn stepanajn, 

	03
	и рассушясь стрѣлами по полю,
	03
	kaj dispafiĝinte kiel sagoj sur la stepo, 

	04
	помчаша красныя дѣвкы половецкыя,
	04
	forkaptis ili la belajn junulinojn kipĉakajn, 

	05
	а съ ними злато,
	05
	kaj kune oron, 

	06
	и паволокы,
	06
	kaj brokaĵon, 

	07
	и драгыя оксамиты.
	07
	kaj luksan veluron. 

	08
	Орьтъмами, и япончицами, и кожухы
	08
	El burkoj, kaj kovrotukoj, kaj peltaĵoj 

	09
	начашя мосты мостити по болотомъ
	09
	faris ili irejojn tra marĉoj 

	10
	и грязивымъ мѣстомъ,
	10
	kaj tra kotlokoj, 

	11
	и всякыми узорочьи половѣцкыми.
	11
	kaj ankaŭ el ĉiaj ornamaĵoj kipĉakaj. 

	12
	Чрьленъ стягъ — бѣла хорюговь,
	12
	La ruĝan stangon — la blankan standardon, 

	13
	чрьлена чолка — сребрено стружiе
	13
	la ruĝan kvaston — la arĝentan pintingon 

	14
	— храброму Святъславличю!
	14
	— al la brava Svetoslavido! 

	15
	Дремлетъ въ полѣ Ольгово хороброе
гнѣздо.
	15
	Dormetas en la stepo la brava idaro
de la Olga nesto. 

	16
	Далече залетѣло!
	16
	Malproksimen ĝi estas fluginta! 

	17
	Не было нъ обидѣ порождено,
	17
	Ne naskiĝis ĝi por suferi ofendon 

	18
	ни соколу,
	18
	de la falko, 

	19
	ни кречету,
	19
	nek de la aglo, 

	20
	ни тебѣ, чръный воронъ,
поганый половчине!
	20
	nek de vi, nigra korvo, 
kipĉako pagana! 

	21
	Гзакъ бѣжитъ сѣрымъ влъкомъ,
	21
	Gza kuras grizalupe, 

	22
	Кончакъ ему слѣдъ править къ Дону
великому.
	22
	Konĉako spuron por li faras al la
granda Dono. 

	 
	6. Битва субботняя
	 
	6. La sabata batalo 

	01
	Другаго дни велми рано
	01
	Je la sekva tago ege frue 

	02
	кровавыя зори свѣтъ повѣдаютъ
	02
	sanga matenruĝo lumon anoncas; 

	03
	чръныя тучя съ моря идутъ,
	03
	nigraj nubegoj venas de la maro, 

	04
	хотятъ прикрыти д҃ солнца,
	04
	kvar sunojn kovri ili volas, 

	05
	а въ нихъ трепещуть синiи млънiи.
	05
	kaj en ili tremas bluaj fulmoj. 

	06
	Быти грому великому,
	06
	Granda tondro estas tondronta, 

	07
	итти дождю стрѣлами съ Дону великаго!
	07
	saga pluvo estas pluvonta de la granda Dono! 

	08
	Ту ся копiемъ приламати,
	08
	ĉi tie lancoj rompiĝos, 

	09
	ту ся саблямъ потручяти
	09
	ĉi tie sabroj frapfrapos 

	10
	о шеломы половецкыя
	10
	kontraŭ la kaskoj kipĉakaj 

	11
	на рѣцѣ на Каялѣ,
	11
	ĉe la rivero Kajalo, 

	12
	у Дону великаго!
	12
	ĉe la granda Dono. 

	13
	О Руская землѣ! уже не шеломянемъ еси!
	13
	Ho Rusa lando! jam foras vi tran la monteto! 

	14
	Се вѣтри, Стрибожи внуци,
	14
	Kaj jen ventoj, la Stribogidoj, 

	15
	вѣютъ съ моря стрѣлами
	15
	sagojn blovas de la maro 

	16
	на храбрыя плъкы Игоревы.
	16
	sur la bravajn rotojn Igorajn. 

	17
	Земля тутнетъ,
	17
	La tero tremetas, 

	18
	рѣкы мутно текуть,
	18
	la riveroj malklariĝis, 

	19
	пороси поля прикрываютъ
	19
	la stepon polvo kovras, 

	20
	стязи глаголютъ: половци идуть
	20
	la standardoj heroldas: la kipĉakoj venas 

	21
	отъ Дона и отъ моря, и отъ всѣхъ странъ
	21
	de Dono kaj de la maro, kaj de ĉiuj flankoj. 

	22
	Рускыя плъкы отступиша.
	22
	Rusaj rotoj retiriĝis. 

	23
	Дѣти бѣсови кликомъ поля прегородиша,
	23
	Per batalkrio la diablaj filoj la stepon baris, 

	24
	а храбрiи русици преградиша
чрълеными щиты.
	24
	kaj la bravaj rusoj, per la ruĝaj ŝildoj. 

	25
	Яръ туре Всеволодѣ!
	25
	Ho Arda Uro Vsevolodo! 

	26
	Стоиши на борони,
	26
	Persistas vi en la batalo, 

	27
	прыщещи на вои стрѣлами,
	27
	disŝprucigas sagojn sur la militistojn, 

	28
	гремлеши о шеломы мечи
харалужными!
	28
	frapegas sur la kaskojn per la glavoj
Karolidaj! 

	29
	Камо туръ поскочяше,
	29
	Kien ajn la Uro ekrajdus, 

	30
	своимъ златымъ шеломомъ посвѣчивая,
	30
	per sia ora kasko lumante, 

	31
	тамо лежатъ поганыя головы половецкыя
	31
	tie kuŝas paganaj kapoj kipĉakaj, 

	32
	поскепаны саблями калеными
	32
	per harditaj sabroj en splitojn dishakitaj 

	33
	шеломы оварьскыя —
	33
	kaskoj Kaŭkaziaj — 

	34
	отъ тебе, Яръ туре Всеволоде,
	34
	de vi, Arda Uro Vsevolodo, 

	35
	кая раны, дорога братiе,
	35
	de kiu bato, ho karaj fratoj, 

	36
	забывъ чти и живота,
	36
	forgesinta la honoron kaj la vivon 

	37
	и града Чрънигова
отня злата стола,
	37
	kaj de la urbo Ĉernigovo
la patran oran tronon 

	38
	и свои милыя хоти,
красныя Глѣбовны
	38
	kaj de via aminda princino, 
de la bela Glebidino 

	39
	свычая и обычая?
	39
	la manieron kaj moron? 

	 
	7. Дума о войнах Олеговых
	 
	7. Ekskurso pri la militoj de Olgo 

	01
	Были вѣчи Трояни, минула лѣта Ярославля
	01
	Estis epokoj Trojanaj, pasis la jaroj Jaroslavaj: 

	02
	были плъци Олговы, Ольга Святъславличя.
	02
	estis militoj Olgaj, de Olgo Svetoslavido. 

	03
	Тъй бо Олегъ мечемъ крамолу коваше
	03
	Ja tiu Olgo perglave kverelojn forĝis 

	04
	и стрѣлы по земли сѣяше.
	04
	kaj sur la landon sagojn semis. 

	05
	Ступаетъ въ златъ стременъ
	05
	Apenaŭ li piedon en la oran piedingon ŝovis 

	06
	въ градѣ Тьмутороканѣ,
	06
	en la urbo Tamatarkano — 

	07
	тoже звонъ слыша давный великый
	07
	ties sonoron tuj aŭdis la malnova ĉefprinco, 

	08
	Ярославь сынъ Всеволожь,
	08
	Jaroslava filo Vsevolodo, 

	09
	a Владимиръ
	09
	kaj Vladimiro 

	10
	по вся утра уши закладаше въ Черниговѣ.
	10
	ĉiumatene la orelojn ŝlosis en Ĉernigovo. 

	11
	Бориса же Вячеславлича слава на
судъ приведе
	11
	Ankaŭ Borison Veĉeslavidon la gloro al 
juĝo kondukis 

	12
	и на Канину зелену паполому постла
	12
	kaj sur Kanino verdan mantelon ‹por li› sternis 

	13
	за обиду Олгову,
	13
	pro ofendo de Olgo — 

	14
	храбра и млада князя.
	14
	la bravan kaj junan princon. 

	15
	Съ тоя же Каялы Святоплъкъ
повелѣя отца своего
	15
	De tiu sama Kajalo Svetopolko forlulis
sian patron 

	16
	междю угорьскими иноходьцы
	16
	per hungaraj ambloĉevaloj 

	17
	ко святѣй Софiи къ Кiеву.
	17
	al la sankta Sofio, al Kievo. 

	18
	Тогда, при Олзѣ Гориславличи,
	18
	Tiam, en la tempo de Olgo Suferslavido, 

	19
	сѣяшется и растяшеть усобицами,
	19
	prisemate kaj prikreskate je militoj, 

	20
	погибашеть жизнь Даждьбожа внука
	20
	pereadis la vivo de l' Daĵboga nepo, 

	21
	въ княжихъ крамолахъ
	21
	en la princaj kvereloj 

	22
	вѣци человѣкомь скратишась.
	22
	la homa vivo mallongiĝis. 

	23
	Тогда по Руской земли рѣтко ратаевѣ
кикахуть,
	23
	Tiam en la Rusa lando maloftis la
plugista pelkrio, 

	24
	нъ часто врани граяхуть,
	24
	sed oftis la grakado de korvoj 

	25
	трупiа себѣ дѣляче,
	25
	kadavrojn inter si dividantaj, 

	26
	а галици свою рѣчь говоряхуть,
	26
	kaj la interparolo de monedoj, 

	27
	хотять полетѣти на уедiе.
	27
	flugontaj al regalo abunda. 

	28
	То было въ ты рати и въ ты плъкы,
	28
	Tio estis en tiuj bataloj kaj en tiuj militoj, 

	29
	а сицей рати не слышано!
	29
	sed pri tiela batalo oni ne aŭdis. 

	 
	8. Кровавое вино
	 
	8. La sanga vino 

	01
	Съ заранiа до вечера,
	01
	De la frua mateno ĝis la vespero, 

	02
	съ вечера до свѣта
	02
	de la vespero ĝis la tagiĝo, 

	03
	летятъ стрѣлы каленыя,
	03
	flugas la sagoj harditaj, 

	04
	гримлютъ сабли о шеломы,
	04
	frapegas la sabroj sur la kaskojn, 

	05
	трещатъ копiа харалужныя
	05
	krakas la lancoj Karolidaj 

	06
	въ полѣ незнаемѣ,
	06
	en la stepo nekonata, 

	07
	среди земли Половецкыи.
	07
	meze de la lando Kipĉaka. 

	08
	Чръна земля подъ копыты
	08
	La nigra tero sub la hufoj 

	09
	костьми была посѣяна,
	09
	je ostoj estis prisemita 

	10
	а кровiю польяна
	10
	kaj je sango sorbigita; 

	11
	тугою взыдоша по Руской земли.
	11
	elĝermis afliktego en la Rusa lando. 

	12
	Что ми шумить, что ми звенить —
	12
	Kion aŭdas mi brui, kion aŭdas mi tinti — 

	13
	давечя рано предъ зорями?
	13
	en la foro frue antaŭaŭrore? 

	14
	Игорь плъкы заворочаетъ:
	14
	Igoro siajn rotojn reen turnas, 

	15
	жаль бо ему мила брата Всеволода.
	15
	ĉar la karan fraton Vsevolodon li domaĝas. 

	16
	Бишася день, бишася другый
	16
	Ili batalis tagon, kaj ankoraŭ tagon, 

	17
	третьяго дни къ полуднiю
	17
	je la tria tago ĉe l' tagmezo 

	18
	падоша стязи Игоревы.
	18
	sinkis la standardoj de Igoro. 

	19
	Ту ся брата разлучиста
	19
	Tie la du fratoj disiĝis 

	20
	на брезѣ быстрой Каялы
	20
	ĉe la bordo de la rapidflua Kajalo; 

	21
	ту кроваваго вина не доста
	21
	tie ne sufiĉis la sanga vino; 

	22
	ту пиръ докончаша храбрiи русичи:
	22
	tie finis la festenon la kuraĝaj rusoj: 

	23
	сваты попоиша,
	23
	al la boparencoj drinkiginte, 

	24
	а сами полегоша за землю Рускую.
	24
	ili mem falis pro la lando Rusa. 

	25
	Ничить трава жалощами,
	25
	La herbo pro kompato velkas, 

	26
	а древо съ тугою къ земли преклонилось.
	26
	kaj la arbo afliktite al la tero kliniĝas. 



	 
	Часть вторая. Игорь в плену половецком
	 
	Parto dua. La mallibero de Igoro 

	 
	9. Плач певца о Руси
	 
	9. Lamento pri la Rusa lando 

	01
	Уже бо, братiе, не веселая година въстала,
	01
	Ĉar tiam, fratoj, negaja tempo leviĝis, 

	02
	уже пустыни силу прикрыла.
	02
	la dezerto jam la militistaron englutis. 

	03
	Въстала обида
въ силахъ Дажьбожа внука,
	03
	Ofendo leviĝis
en la militistaro de l' Daĵboga nepo, 

	04
	вступила дѣвою на землю Трояню,
	04
	junuline paŝis sur la landon Trojanan, 

	05
	въсплескала лебедиными крылы
	05
	ekplaŭdis per la cigna flugilaro 

	06
	на синѣмъ море у Дону
	06
	sur la blua maro apud Don-rivero, 

	07
	плещучи, убуди жирня времена.
	07
	plaŭdante, forpelis la grasajn tempojn. 

	08
	Усобица княземъ на поганыя погыбе,
	08
	La princa milito kontraŭ la paganoj pereis, 

	09
	рекоста бо братъ брату:
	09
	ĉar diris unu frato al la alia: 

	10
	«Се мое, а то мое же».
	10
	«Ĉi tio estas mia, kaj tio estas mia». 

	[bookmark: 9.11]11
	И начяша князи
про малое «се великое» млъвити,
	[bookmark: 9.111]11
	Kaj komencis princoj
malgrandaĵon nomi granda 

	12
	а сами на себѣ крамолу ковати.
	12
	kaj unuj kontraŭ aliaj kverelojn forĝi; 

	13
	А поганiи съ всѣхъ странъ
прихождаху с побѣдами
	13
	kaj la paganoj de ĉiuj flankoj
venadis venke 

	14
	на землю Рускую.
	14
	kontraŭ la lando Rusa. 

	15
	О, далече зайде соколъ, птиць бья,
	15
	Ho, malproksimen la falko flugis
debatante birdojn 

	16
	— къ морю!
	16
	— al la maro! 

	17
	А Игорева храбраго плъку не крѣсити!
	17
	Sed la bravan trupon de Igoro ne revivigi! 

	18
	За нимъ кликну Карна, и Жьля
	18
	Post ĝin kriis Karna, kaj Ĵela 

	19
	поскочи по Руской земли,
	19
	ekrajdis tra la Rusa lando 

	20
	смагу людемъ мычючи въ пламянѣ розѣ.
	20
	fajron al la homoj ĵetante en la flama korno. 

	21
	Жены рускiя въсплакашась, а ркучи:
	21
	La virinoj rusaj ekploris dirante: 

	22
	«Уже намъ своихъ милыхъ ладъ
	22
	«Nun jam ni niajn karajn eĉjojn 

	23
	ни мыслiю смыслити,
	23
	nek per la penso elpensos, 

	24
	ни думою сдумати,
	24
	nek per la rememoro revenigos, 

	25
	ни очима съглядати,
	25
	nek per la okuloj elvokos, 

	26
	а злата и сребра ни мало того потрепати».
	26
	kaj nek oron nek arĝenton iam ni tuŝos!» 

	27
	А въстона бо, братiе, Кiевъ тугою,
	27
	Kaj ekĝemis do, fratoj, Kievo pro la malĝojo, 

	28
	а Черниговъ напастьми.
	28
	kaj Ĉernigovo, pro la aflikto. 

	29
	Тоска разлiяся по Руской земли
	29
	Angoro disverŝiĝis tra la Rusa lando; 

	30
	печаль жирна тече средь земли Рускыи.
	30
	malgajo grasa fluis en la lando Rusa. 

	31
	А князи сами на себѣ крамолу коваху,
	31
	Kaj la princoj mem inter si kverelojn forĝis, 

	32
	а поганiи сами,
	32
	kaj la paganoj mem, 

	33
	побѣдами нарищуще на Рускую землю,
	33
	venke invadinte la Rusan landon, 

	34
	емляху дань по бѣлѣ отъ двора.
	34
	tributigis po arĝentmoneron de ĉiu korto. 

	 
	10. Песнь Святославу Киевскому
	 
	10. La kanto pri Svetoslavo de Kievo 

	01
	Тiи бо два храбрая Святъславлича,
	01
	Ja tiuj du aŭdacaj Svetoslavidoj, 

	02
	Игорь и Всеволодъ,
	02
	Igoro kaj Vsevolodo, 

	03
	уже лжу убуди‹ста› которую то
	03
	nun mison vekis, kiun ĵuse 

	04
	бяше успилъ отецъ ихъ Святъславь,
	04
	dormigis ilia patro Svetoslavo, 

	05
	грозный Великый Кiевскый.
	05
	la timinda ĉefprinco Kieva. 

	06
	Грозою бяшеть притрепеталъ,
	06
	Per timindo li tremigis, 

	07
	своими сильными плъкы
	07
	per siaj bravaj trupoj 

	08
	и харалужными мечи
	08
	kaj glavoj Karolidaj; 

	09
	наступи на землю Половецкую,
	09
	surpaŝis la landon Kipĉakan, 

	10
	притопта хлъми и яругы,
	10
	surtretis ravinojn kaj montetojn, 

	11
	в'змути рѣки и озеры,
	11
	malklarigis riverojn kaj lagojn, 

	12
	иссуши потоки и болота.
	12
	sekigis torentojn kaj marĉojn. 

	13
	А поганаго Кобяка изъ луку моря,
	13
	Kaj la paganan Kobakon de la Margolfo 

	14
	отъ желѣзныхъ великихъ плъковъ половецкихъ,
	14
	el la grandaj feraj trupoj kipĉakaj 

	15
	яко вихръ, выторже
	15
	li kirle elŝiris; 

	16
	и падеся Кобякъ въ градѣ Кiевѣ,
	16
	kaj falis Kobako en la urbo Kievo, 

	17
	въ гридницѣ Святъславли.
	17
	en la festena salonego de Svetoslavo. 

	18
	Ту нѣмци и венедици,
	18
	Ĉi tiam germanoj kaj venecianoj, 

	19
	ту греци и морава
	19
	ĉi tiam grekoj kaj moravoj 

	20
	поютъ славу Святъславлю,
	20
	kantas gloron al Svetoslavo, 

	21
	кають князя Игоря,
	21
	riproĉas princon Igoron, 

	22
	иже погрузи жиръ во днѣ Каялы,
	22
	kiu mergis la grason en la fundo de Kajalo, 

	23
	рѣкы половецкiя
	23
	rivero kipĉaka 

	24
	Рускаго злата насыпаша ту
	24
	Rusa oro estis tie verŝata 

	25
	Игорь князь высѣде изъ сѣдла злата
	25
	Igor-princo elseliĝis el la ora selo 

	26
	а въ сѣдло кощiево.
	26
	en la selon de stepano. 

	27
	Уныша бо градомъ забралы, а веселiе пониче.
	27
	Malgajiĝis la urbmuraj rundvojoj, kaj la ĝojo estingiĝis. 

	 
	11. Сон Святослава
	 
	11. La sonĝo de Svetoslavo 

	01
	А Святъславь мутенъ сонъ видѣ:
	01
	Kaj Svetoslavo malklaran sonĝon havis: 

	02
	«Въ Кiевѣ на горахъ
	02
	«En Kievo sur la montetoj 

	03
	си ночь съ вечера
	03
	ĉi nokte ekde la vespero 

	04
	одѣвахъте мя, — рече, — чръною паполомою
	04
	vi kovris min, — li diris, — per mantelo nigra 

	05
	на кроваты тисовѣ
	05
	sur lito taksusligna; 

	06
	чръпахуть ми синее вино,
	06
	oni ĉerpis al mi bluan vinon 

	07
	съ трудомъ смѣшено,
	07
	kun ĉagreno miksitan, 

	08
	сыпахуть ми тъщими тулы
поганыхъ тльковинъ
	08
	ŝutis al mi per malplenaj sagujoj
de paganaj helpantoj 

	09
	великый женчюгь на лоно
	09
	grandajn perlojn sur la bruston 

	10
	и нѣгуютъ мя.
	10
	kaj min karesas. 

	11
	Уже дьскы безъ кнѣса
	11
	La tabuloj estas jam sen firsto 

	12
	в моемъ теремѣ златовръсѣмъ.
	12
	en palaco mia ortegmenta. 

	13
	Всю нощь съ вечера
	13
	La tutan nokton ekde la vespero 

	14
	босуви врани възграяху у Плѣсньска
	14
	boatkorvoj ekgrakadis ĉe Plesensko, 

	15
	на болони бѣша дебрь Кисаню
	15
	sur la maldensejo estis serpentoj densejaj 

	16
	и не сошлю къ синему морю».
	16
	kaj impetis ili al la blua maro». 

	17
	И ркоша бояре князю:
	17
	Kaj diris la bojaroj al la princo: 

	18
	«Уже, княже, туга умь полонила
	18
	«Princo, la aflikto vian menson kaptis, 

	19
	се бо два сокола слѣтѣста
	19
	tio estis ja du falkoj forflugintaj 

	20
	съ отня стола злата
	20
	de la patra trono ora 

	21
	поискати града Тьмутороканя,
	21
	por konkeri la urbon Tamatarkano 

	22
	а любо испити шеломомь Дону.
	22
	aŭ per la kasko trinki el Dono. 

	23
	Уже соколома крильца припѣшали
	23
	Jam al la falkoj la flugilojn oni senflugigis 

	24
	поганыхъ саблями,
	24
	per la sabroj de paganoj 

	25
	а самаю опустоша
	25
	jam la falkojn oni ligis 

	26
	въ путины желѣзны.
	26
	per ligiloj feraj. 

	27
	Темно бо бѣ въ ѓ день:
	27
	Ja mallumo estis en la 3-a tago: 

	28
	два солнца помѣркоста,
	28
	du sunoj malheliĝis, 

	29
	оба багряная стлъпа погасоста
	29
	ambaŭ purpuraj kolonoj estingiĝis 

	30
	и съ нимъ молодая мѣсяца,
	30
	kaj kun ili la du junaj lunoj, 

	31
	Олегъ и Святъславъ,
	31
	Olgo kaj Svetoslavo, 

	32
	тъмою ся поволокоста.
	32
	per mallumo vualiĝis. 

	33
	На рѣцѣ на Каялѣ тьма свѣть покрыла,
	33
	ĉe Kajalo-rivero la mallumo kovris la lumon, 

	34
	по Руской земли построшася половци,
	34
	tra la Rusa lando sterniĝis la kipĉakoj, 

	35
	аки пардуже гнѣздо
	35
	kiel geparda aro, 

	36
	и въ морѣ погрузиста
	36
	kaj en la maron sinkis 

	37
	и великое буйство подасть хинови.
	37
	kaj grandan furiozon estigis en la ĥinoj. 

	38
	Уже снесеся хула на хвалу,
	38
	Jam la mallaŭdo leviĝis sur la gloron, 

	39
	уже тресну нужда на волю,
	39
	jam la perforto frapis la liberon, 

	40
	уже връжеся дивъ на землю.
	40
	jam Divo falis sur la teron. 

	41
	Се бо готскiя красныя дѣвы
	41
	Jen la belaj junulinoj gotaj 

	42
	въспѣша на брезѣ синему морю
	42
	ekkantis sur la bordo de la blua maro 

	43
	звоня рускымъ златомь
	43
	tintante per la rusa oro 

	44
	поютъ время бусово
	44
	ili prikantas la boat-epokon 

	45
	лелѣютъ месть Шароканю.
	45
	ili vartas venĝon Ŝarokanan. 

	46
	А мы уже, дружина, жадни веселия».
	46
	Kaj ni, la kompanio, malhavas jam gajon». 

	 
	12. Золотое слово Святослава
	 
	12. La ora parolo de Svetoslavo 

	01
	Тогда великiй Святъславъ
	01
	Tiam la ĉefprinco Svetoslavo 

	02
	изрони злато слово сльзами смѣшено
	02
	eligis oran parolon kun larmoj miksitan 

	03
	и рече:
	03
	kaj li diris: 

	04
	«О моя сыновчя, Игорю и Всеволоде!
	04
	«Ho miaj nevoj, Igoro kaj Vsevolodo! 

	05
	Рано еста начала
	05
	Frue vi komencis 

	06
	Половецкую землю мечи цвѣлити
	06
	la Kipĉakan landon per la glavo inciti 

	07
	а себѣ славы искати.
	07
	kaj por vi gloron serĉi. 

	08
	Нъ не честно одолѣсте
	08
	Sed ne venkis vi laŭhonore 

	09
	не честно бо кровь поганую пролiясте.
	09
	ĉar ne honore la sangon paganan vi verŝis. 

	10
	Ваю храбрая сердца
	10
	Viaj kuraĝaj koroj 

	11
	въ жестоцемъ харалузѣ скована
	11
	en firma karolidaĵo forĝitaj 

	12
	а въ буести закалена,
	12
	kaj en furiozo harditaj, 

	13
	се ли створисте моей сребреней сѣдинѣ?
	13
	kion faris vi al mia kapo arĝentogriza? 

	14
	А уже не вижду власти
	14
	Kaj ne plu mi vidas la potencon 

	15
	сильнаго, и богатаго, и многовоя
	15
	de l' forta kaj riĉa kaj multetrupa 

	16
	брата моего Ярослава,
	16
	frato mia Jaroslavo, 

	17
	съ черниговьскими былями,
	17
	kun la ĉernigovaj bojaroj 

	18
	съ могуты,
	18
	kun la moŝtuloj 

	19
	и съ татраны,
	19
	kaj kun tatranoj 

	20
	и съ шельбиры,
	20
	kaj kun ŝelbiroj 

	21
	и съ топчакы,
	21
	kaj kun topĉakoj 

	22
	и съ ревугы,
	22
	kaj kun revugoj 

	23
	и съ ольберы.
	23
	kaj kun olberoj. 

	24
	Тiи бо бес щитовь съ засапожникы
	24
	Ja tiuj sen ŝildoj, kun botponardoj 

	25
	кликомъ плъкы побѣждаютъ,
	25
	per batalkrio trupojn venkas 

	26
	звонячи въ прадѣднюю славу.
	26
	sonorigante la praavan gloron. 

	27
	Нъ рекосте: „Мужаимѣся сами
	27
	Sed vi du diris: „Ni meme produ; 

	28
	преднюю славу сами похытимъ,
	28
	la antaŭan gloron meme ni subtenu, 

	29
	а заднюю си сами подѣлимъ!“
	29
	kaj la postan ni mem dividu!“ 

	30
	А чи диво ся, братiе, стару помолодити?
	30
	Kaj ĉu mirinda estus, fratoj, ke maljunulo rejuniĝu? 

	31
	Коли соколъ въ мытехъ бываетъ,
	31
	Ja eĉ la plumaron ŝanĝanta, 

	32
	высоко птицъ възбиваетъ:
	32
	alten la falko forbatas la birdojn 

	33
	не дастъ гнѣзда своего въ обиду.
	33
	kaj sian neston ĝi ne lasas malrespekti. 

	34
	Нъ се зло — княже ми непособiе:
	34
	Sed jen malbeno: de l' princoj al mi nehelpemo; 

	35
	наниче ся годины обратиша».
	35
	la jaroj sin reversen turnis». 

	 
	13. Призыв к князьям
	 
	13. Voko al la princoj 

	01
	Се у Римъ кричатъ
подъ саблями половецкыми,
	01
	Jen rimovanoj ĝemegas
sub la sabroj kipĉakaj 

	02
	а Володимиръ подъ ранами
	02
	kaj Vladimiro vunditas; 

	03
	Туга и тоска сыну Глебову!
	03
	dolore kaj vee al la Glebido! 

	04
	Великый княже Всеволоде!
	04
	Ho ĉefprinco Vsevolodo! 

	05
	Не мыслiю ти прелетѣти издалеча
	05
	Ne pense vi devus alflugos el via malproksimo 

	06
	отня злата стола поблюсти!
	06
	la patran oran tronon defendi! 

	07
	Ты бо можеши Волгу веслы раскропити,
	07
	Ja Volgon vi povas per viaj remiloj displaŭdi, 

	08
	а Донъ шеломы выльяти!
	08
	kaj la tutan Donon per la kaskoj elĉerpi! 

	09
	Аже бы ты былъ,
	09
	Se estus vi ‹ĉi tie› 

	10
	то была бы чага по ногатѣ,
	10
	sklavinojn oni vendus po groŝo 

	11
	а кощей по резанѣ.
	11
	kaj sklavojn, po duongroŝo. 

	12
	Ты бо можеши посуху
	12
	ĉar sur la seka grundo vi povas 

	13
	живыми шереширы стрѣляти
	13
	per vivaj ŝereŝiroj pafi 

	14
	удалыми сыны Глѣбовы.
	14
	fare de la bravaj Glebidoj. 

	15
	Ты, буй Рюриче, и Давыде!
	15
	Vi, ho batalema Ruriko, kaj Davido! 

	16
	Не ваю ли ‹вои›
	16
	Ĉu ne la viaj 

	17
	злачеными шеломы по крови плаваша?
	17
	per la orumitaj kaskoj en la sango sin banis? 

	18
	Не ваю ли храбрая дружина
	18
	Ĉu ne viaj du bravaj kompanioj 

	19
	рыкаютъ акы тури,
	19
	blekegas kiel uroj 

	20
	ранены саблями калеными
	20
	vunditaj per sabroj harditaj 

	21
	на полѣ незнаемѣ?
	21
	en kampo nekonata? 

	22
	Вступита, господина, въ злата стремень
	22
	Vin levu, sinjoroj, en la oran piedingon, 

	23
	за обиду сего времени,
	23
	pro la ofendo ĉi tempa 

	24
	за землю Рускую,
	24
	pro la lando Rusa, 

	25
	за раны Игоревы,
	25
	pro la vundoj de Igoro, 

	26
	буего Святъславича!
	26
	de la batalema Svetoslavido! 

	27
	Галичкы Осмомыслѣ Ярославе!
	27
	Jaroslavo la Okpensa de Galiĉo! 

	28
	Высоко сѣдиши
	28
	Alte vi sidas 

	29
	на своемъ златокованнѣмъ столѣ,
	29
	sur via orforĝita trono 

	30
	подперъ горы Угорскыи
	30
	la montaron hungaran vi fermis 

	31
	своими желѣзными плъкы,
	31
	per viaj feraj rotoj, 

	32
	заступивъ Королеви путь,
	32
	barinte la vojon al la reĝo, 

	33
	затворивъ Дунаю ворота,
	33
	ŝlosinte al Danubo la pordegon, 

	34
	меча времены чрезъ облаки,
	34
	ĵetante pezaĵojn tra la nubojn, 

	35
	суды рядя до Дуная.
	35
	administrante juĝon ĝis Danubo. 

	36
	Грозы твоя по землямъ текутъ,
	36
	Viaj timindaĵoj fluas tra la landoj 

	37
	отворяеши Кiеву врата,
	37
	vi malfermas la pordegojn de Kievo, 

	38
	стрѣляеши съ отня злата стола
	38
	vi turnas la armilojn de via patra ora trono 

	39
	салътани за землями
	39
	kontraŭ sultanoj translandaj; 

	40
	стрѣляй, господине, Кончака,
	40
	turnu viajn armilojn, sinjoro, kontraŭ Konĉako, 

	41
	поганого кощея,
	41
	la pagana hundo, 

	42
	за землю Рускую,
	42
	pro la lando Rusa, 

	43
	за раны Игоревы,
	43
	pro la vundoj de Igoro, 

	44
	буего Святъславича!
	44
	de la batalema Svetoslavido! 

	45
	А ты, буй Романе, и Мстиславе!
	45
	Kaj vi, ho batalema Romano, kaj Mstislavo! 

	46
	Храбрая мысль носитъ васъ умъ на дѣло.
	46
	Aŭdaca penso puŝas animon vian al la faro; 

	47
	Высоко плаваеши на дѣло въ буести,
	47
	vi alte flugas al la faro en la furiozo, 

	48
	яко соколъ на вѣтрехъ ширяяся
	48
	kiel falko sur la ventoj sterniĝanta 

	49
	хотя птицю въ буйствѣ одолѣти.
	49
	por birdon en freneza lukto venki. 

	50
	Суть бо у ваю желѣзныи папорзи
	50
	ĉar ferajn brustkirasojn vi havas 

	51
	подъ шеломы латинскими.
	51
	sub la kasko latina. 

	52
	Тѣми тресну земля, и многы страны —
	52
	De ili ektremis la tero, kaj multaj popoloj — 

	53
	Хинова, Литва, Ятвязи, Деремела
	53
	la ĥinoj, la litovoj, la jatvingoj, la deremeloj 

	54
	и половци сулици своя повръгоша,
	54
	kaj la kipĉakoj siajn lancojn forlasis 

	55
	а главы своя подклониша
	55
	kaj sian kapon klinis 

	56
	подъ тыи мечи харалужныи.
	56
	sub tiujn glavojn Karolidajn. 

	57
	Нъ уже княже Игорю
утръпѣ солнцю свѣтъ
	57
	Sed nun, princo, al Igoro
la suna lumo malheliĝis, 

	58
	а древо не бологомъ листвiе срони:
	58
	kaj ne pro bono falis de la arbo ĝia foliaro: 

	59
	По Ръси и по Сули гради подѣлиша,
	59
	ĉe Rosjo kaj Sulao la urboj estas dividitaj, 

	60
	а Игорева храбраго плъку не крѣсити!
	60
	sed la bravan trupon de Igoro ne revivigi! 

	61
	Донъ ти, княже, кличетъ
	61
	Dono vin, princo, vokas, 

	62
	и зоветь князи на побѣду.
	62
	kaj la princojn instigas al venko. 

	63
	Олговичи, храбрыи князи,
доспѣли на брань …
	63
	La Olgidoj, la bravaj princoj,
al la batalo ne malfruis … 

	64
	Инъгварь и Всеволодъ,
	64
	Ho Ingvaro kaj Vsevolodo, 

	65
	и вси три Мстиславичи,
	65
	kaj ĉiuj tri Mstislavidoj, 

	66
	не худа гнѣзда шестокрилци!
	66
	el neaĉa nesto falkoj sesflugilaj! 

	67
	Не побѣдными жребiи
собѣ власти расхытисте!
	67
	Ne al militŝanco
vi ŝuldas viajn posedaĵojn! 

	68
	Кое ваши златыи шеломы
	68
	Kie do estas viaj oraj kaskoj 

	69
	и сулицы ляцкiи
	69
	kaj la ĵetlancoj pollandaj, 

	70
	и щиты?
	70
	kaj la ŝildoj? 

	71
	Загородите полю ворота
своими острыми стрѣлами
	71
	Baru la pordegon antaŭ la stepo
per viaj akraj sagoj 

	72
	за землю Рускую,
	72
	pro la lando Rusa, 

	73
	за раны Игоревы,
	73
	pro la vundoj de Igoro, 

	74
	буего Святъславича!
	74
	de la batalema Svetoslavido! 

	 
	14. Дума об Изяславе Полоцком
	 
	14. Ekskurso pri Izeslavo de Polocko 

	01
	Уже бо Сула не течетъ сребреными струями
	01
	Ĉar Sulao siajn silkajn striojn jam ne fluigas 

	02
	къ граду Переяславлю
	02
	al la urbo Perejaslavlo 

	03
	и Двина болотомъ течетъ
	03
	kaj Daŭgavo fluas putre 

	04
	онымъ грознымъ полочаномъ
	04
	al tiuj timindaj polockanoj 

	05
	подъ кликомъ поганыхъ.
	05
	sub la batalkrioj de l' paganoj. 

	06
	Единъ же Изяславъ, сынъ Васильковъ,
	06
	Do, sola Izeslavo filo de Bazilo 

	07
	позвони своими острыми мечи
	07
	tintigis siajn akrajn glavojn 

	08
	о шеломы литовскiя,
	08
	kontraŭ la kaskoj litovaj, 

	09
	притрепа славу дѣду своему Всеславу,
	09
	forfrapis li la gloron de sia avo Vseslavo, 

	10
	а самъ подъ чрълеными щиты
	10
	kaj mem, sub la ruĝaj ŝildoj, 

	11
	на кровавѣ травѣ
	11
	sur la sanga herbo, 

	12
	притрепанъ литовскыми мечи.
	12
	frapita‹s› de litovaj glavoj. 

	13
	И схоти ю на кровать, и рекъ:
	13
	Eliras lia juna sango kaj li diras: 

	14
	«Дружину твою, княже,
	14
	«Vian kompanion, princo, 

	15
	птиць крилы прiодѣ,
	15
	birdaro je siaj flugiloj vestis 

	16
	а звѣри кровь полизаша».
	16
	kaj bestoj lekis ĝian sangon». 

	17
	Не бысть ту брата Брячяслава
	17
	De tie foris la frato Breĉislavo, 

	18
	ни другаго — Всеволода.
	18
	forestis la alia, Vsevolodo; 

	19
	Единъ же изрони жемчюжну душу
	19
	sola li ellasis la perlan animon 

	20
	изъ храбра тѣла
	20
	el la kuraĝa korpo 

	21
	чресъ злато ожерелiе.
	21
	tra la ora kolumo. 

	22
	Унылы голоси, пониче веселiе,
	22
	Malgajiĝis la voĉoj, la ĝojo estingiĝis, 

	23
	трубы трубятъ Городеньскiи …
	23
	trumpetas en Gorodno la trumpetoj … 

	24
	Ярославе и вси внуци Всеславли!
	24
	Ho vi, praidoj de Jaroslavo kaj de Vseslavo! 

	25
	Уже понизите стязи свои,
	25
	Mallevu do viajn standardojn, 

	26
	вонзите свои мечи вережени.
	26
	plantu viajn glavojn agacitajn. 

	27
	Уже бо выскочисте изъ дѣдней славѣ,
	27
	Ĉar la prapatran gloron vi jam perdis, 

	28
	вы бо своими крамолами
	28
	ĉar per viaj malakordoj 

	29
	начясте наводити поганыя
	29
	komencis vi venigi la paganojn 

	30
	на землю Рускую,
	30
	en la landon Rusan, 

	31
	на жизнь Всеславлю
	31
	en la posedaĵon Vseslavan; 

	32
	которое бо бѣше насилiе
	32
	ĉar per malakordo estiĝis la perforto 

	33
	отъ земли Половецкыи!
	33
	fare de la lando Kipĉaka! 

	 
	15. Дума о Всеславе Полоцком
	 
	15. Ekskurso pri Vseslavo de Polocko 

	01
	На седьмомъ вѣцѣ Трояни
	01
	En la sepa periodo de Trojano 

	02
	връже Всеславъ жребiй
	02
	lotis Vseslavo 

	03
	о дѣвицю себѣ любу.
	03
	pri junulino de li dezirata; 

	04
	Тъй клюками подпръся о кони
	04
	per artifikoj li sin apogis je ĉevaloj 

	05
	и скочи къ граду Кыеву
	05
	kaj saltis al la urbo Kievo 

	06
	и дотчеся стружiемъ
	06
	kaj tuŝis per la lancpintingo 

	07
	злата стола Кiевскаго.
	07
	la oran tronon Kievan. 

	08
	Скочи отъ нихъ лютымъ звѣремъ
	08
	De ili kiel linko saltis li 

	09
	въ плъночи изъ Бѣла-града,
	09
	el Belgorodo en profunda nokto 

	10
	обѣсися синѣ мьглѣ
	10
	sin envolvinte en nebulon bluan; 

	11
	утръ же воззни стрикусы
	11
	elŝiris da bonŝanco li tri pecojn: 

	12
	оттвори врата Нову-граду,
	12
	malfermis la pordegon de Novgorodo, 

	13
	разшибе славу Ярославу,
	13
	disbatis la gloron de Jaroslavo, 

	14
	скочи влъкомъ до Немиги съ Дудутокъ.
	14
	lupe saltis al Nemigo de Dudutkoj. 

	15
	На Немизѣ снопы стелютъ головами,
	15
	Ĉe Nemigo homkapajn garbojn oni sternas, 

	16
	молотятъ чепи харалужными,
	16
	per draŝiloj Karolidaj oni draŝas, 

	17
	на тоцѣ животъ кладутъ,
	17
	sur la draŝejon la vivon oni metas, 

	18
	вѣютъ душу отъ тѣла.
	18
	la animon oni ventumas disde l' korpo. 

	19
	Немизѣ кровави брезѣ
	19
	De Nemigo la sangaj bordoj 

	20
	не бологомъ бяхуть посѣяни —
	20
	ne bonorde estas prisemitaj, 

	21
	посѣяни костьми рускихъ сыновъ.
	21
	prisemitaj je la ostoj de la rusaj filoj. 

	22
	Всеславъ князь людемъ судяше,
	22
	Vseslavo-princo la homojn juĝis, 

	23
	княземъ грады рядяше,
	23
	al la princoj urbojn distribuis, 

	24
	а самъ въ ночь влъкомъ рыскаше:
	24
	kaj mem dumnokte li vagadis lupe: 

	25
	изъ Кыева дорискаше
до Куръ Тмутороканя,
	25
	Tamatarkanon el Kievo li altrotis
antaŭ la kokkrio 

	26
	великому Хръсови влъкомъ путь прерыскаше.
	26
	de l' granda Ĥors' la vojon lupe transkurante; 

	27
	Тому въ Полотскѣ позвониша заутренюю рано
	27
	en lia Polocko la matenlaŭdon sonoris frumatene 

	28
	у Святыя Софеи въ колоколы,
	28
	la sonoriloj de l' Sankta Sofio, 

	29
	а онъ въ Кыевѣ звонъ слыша.
	29
	kaj en Kievo li la sonoradon aŭdis. 

	30
	Аще и вѣща душа въ друзѣ тѣлѣ,
	30
	Kvankam superscian animon
en alia korpo li havis, 

	31
	нъ часто бѣды страдаше.
	31
	sed ofte li misŝancon spertis. 

	32
	Тому вѣщiй Боянъ
	32
	Tial la superscia Bojano 

	33
	и пръвое припѣвку, смысленый, рече:
	33
	jam dekomence, la sagaca, sentencis: 

	34
	«Ни хытру, ни горазду,
	34
	«Nek ruzan, nek lertan, 

	35
	ни птицю горазду
	35
	nek sorĉulon spertan 

	36
	суда Божiа не минути».
	36
	la juĝo Dia preterpasos». 

	37
	О, стонати Руской земли,
	37
	Ho, veiga estas por la Rusa lando 

	38
	помянувши пръвую годину
	38
	la rememoro pri l' unua tempo, 

	39
	и пръвыхъ князей!
	39
	kaj pri la unuaj princoj! 

	40
	Того старого Владимiра
	40
	Ja tiun malnovan Vladimiron 

	41
	не льзѣ бѣ пригвоздити къ горамъ Кiевскимъ
	41
	neniu povis al la montetoj Kievaj alforĝi; 

	42
	сего бо нынѣ сташа стязи Рюриковы,
	42
	do, nun la liaj iĝis parte la standardoj de Ruriko, 

	43
	а друзiи — Давидовы,
	43
	kaj parte, de Davido. 

	44
	нъ розно
	44
	Sed malakorde 

	45
	ся имъ хоботы пашутъ,
	45
	iliaj flagovostoj flirtas, 

	46
	копiа поютъ!
	46
	la lancoj kantas! 

	 
	16. Плач Ярославны
	 
	16. Lamento de Jaroslavidino 

	01
	На Дунаи Ярославнинъ гласъ слышитъ,
	01
	La voĉo Jaroslavidina ĉe Danubo aŭdiĝas, 

	02
	зегзицею, незнаемъ, рано кычеть:
	02
	meve, nekonata, ĝi ĝemas frumatene: 

	03
	«Полечю, — рече, — зегзицею по Дунаеви,
	03
	«Laŭ Danubo», ĝi diras, «mi flugos kiel mevo, 

	04
	омочю бебрянъ рукавъ въ Каялѣ рѣцѣ,
	04
	la batistan trempos mi manikon en Kajal-rivero, 

	05
	утру князю кровавыя его раны
	05
	liajn sangajn vundojn mi viŝos al la princo 

	06
	на жестоцѣмъ его тѣлѣ».
	06
	sur lia korpo fortika». 

	07
	Ярославна рано плачетъ
	07
	Jaroslavidino frumatene ploras 

	08
	въ Путивлѣ на забралѣ, а ркучи:
	08
	en Putivlo sur la urbmurego, kaj ŝi diras: 

	09
	«О вѣтрѣ, вѣтрило!
	09
	«Ho vi vent' ventulo! 

	10
	Чему, господине, насильно вѣеши?
	10
	Kial, sinjoro, kontraŭen vi blovas? 

	11
	Чему мычеши хиновьскыя стрѣлкы
	11
	Kial portas vi la ĥinajn sagetojn 

	12
	на своею нетрудную крилцю
	12
	sur viaj facilaj flugiloj 

	13
	на моея лады вои?
	13
	kontraŭ la batalistoj de mia eĉjo? 

	14
	Мало ли ти бяшетъ горъ подъ облакы вѣяти
	14
	Ĉu ne sufiĉus al vi supre sub la nuboj blovi, 

	15
	лелѣючи корабли на синѣ морѣ?
	15
	ŝipojn lulante sur la blua maro? 

	16
	Чему, господине, мое веселiе
	16
	Kial, sinjoro, mian ĝojon 

	17
	по ковылiю развѣя?»
	17
	sur la stepa stipo vi dispelis?» 

	18
	Ярославна рано плачетъ
	18
	Jaroslavidino frumatene ploras 

	19
	Путивлю городу на заборолѣ, а ркучи:
	19
	en Putivlo sur la mur' de l' urbo, kaj ŝi diras: 

	20
	«О Днепре Словутицю!
	20
	«Ho vi Dnepro la Slavido! 

	21
	Ты пробилъ еси каменныя горы
	21
	Vi trabatis la rokojn ŝtonajn 

	22
	сквозѣ землю Половецкую
	22
	tra la lando Kipĉaka; 

	23
	ты лелѣялъ еси на себѣ Святославли носады
	23
	milde vi sur vi forlulis la boatojn Svetoslavajn 

	24
	до плъку Кобякова
	24
	ĝis la trupo de Kobako; 

	25
	възлелѣй, господине, мою ладу къ мнѣ,
	25
	alportu, sinjoro, al mi milde mian eĉjon, 

	26
	а быхъ не слала къ нему слезъ
	26
	por ke mi ne sendu al li larmojn 

	27
	на море рано».
	27
	al la maro frumatene». 

	28
	Ярославна рано плачетъ
	28
	Jaroslavidino frumatene ploras 

	29
	къ Путивлѣ на забралѣ, а ркучи:
	29
	en Putivlo sur la urbmurego, kaj ŝi diras: 

	30
	«Свѣтлое и тресвѣтлое слънце!
	30
	«Ho vi hela kaj trioble hela suno! 

	31
	Всѣмъ тепло и красно еси.
	31
	Bela kaj varma vi estas por ĉiuj. 

	32
	Чему, господине, простре горячюю свою лучю
	32
	Kial, sinjoro, vian brulan radion vi etendis 

	33
	на ладѣ вои?
	33
	sur la batalistojn de mia eĉjo, 

	34
	Въ полѣ безводнѣ жаждею
имь лучи съпряже,
	34
	en la step' senakva, per soif'
iliajn arkojn malstreĉis, 

	35
	тугою имь тули затче?»
	35
	per ĉagreno iliajn sagujojn fermis?» 





	 
	Часть третья. Возвращение Игоря
	 
	Parto tria. La reveno de Igoro 

	 
	17. Побег
	 
	17. La fuĝo 

	01
	Прысну море полунощи,
	01
	Ekŝaŭmis la maro noktomeze, 

	02
	идутъ сморци мьглами.
	02
	la kirloj kuras nebule. 

	03
	Игореви князю Богъ путь кажетъ
	03
	Dio al Igoro-princo la vojon montras 

	04
	изъ земли Половецкой
	04
	el la lando Kipĉaka 

	05
	на землю Рускую,
	05
	en la landon Rusan 

	06
	къ отню злату столу.
	06
	al la patra ora trono. 

	07
	Погасоша вечеру зари.
	07
	Estingiĝis la vesperruĝo, 

	08
	Игорь спитъ,
	08
	Igoro dormas, 

	09
	Игорь бдитъ,
	09
	Igoro maldormas, 

	10
	Игорь мыслiю поля мѣритъ
	10
	Igoro per la penso la stepon mezuras 

	11
	отъ великаго Дона
до малаго Донца.
	11
	de la granda Dono
ĝis la malgranda Doneto. 

	12
	Комонь‹нъ› въ полуночи Овлуръ
свисну за рѣкою,
	12
	Surĉevala, noktomeze Ovluro
fajfis trans la rivero, 

	13
	велить князю разумѣти:
	13
	al la princo li komprenigas: 

	14
	князю Игорю не быть!
	14
	princo Igoro ne estu! 

	15
	Кликну,
	15
	Vokis, 

	16
	стукну земля,
	16
	ekpuŝis la tero, 

	17
	въшумѣ трава,
	17
	susuris la herbo, 

	18
	вежи ся половецкiи подвизашася.
	18
	la tendoj kipĉakaj ekmoviĝis; 

	19
	А Игорь князь поскочи
	19
	kaj princo Igoro impetis 

	20
	горностаемъ къ тростiю
	20
	kiel ermeno al la kandensejo, 

	21
	и бѣлымъ гоголемъ на воду.
	21
	kiel klangulo blanka, sur la akvon. 

	22
	Въвръжеся на бръзъ комонь
	22
	Saltis li sur la rapidan ĉevalon 

	23
	и скочи съ него бусымъ волкомъ.
	23
	kaj de ĝi desaltis kiel griza lupo; 

	24
	И потече къ лугу Донца,
	24
	kaj kuris li al la herbeja bordo de Doneto, 

	25
	и полетѣ соколомъ подъ мьглами,
	25
	kaj flugis kiel falko sub la nuboj 

	26
	избивая гуси и лебеди
	26
	debatante anserojn kaj cignojn 

	27
	завтроку,
	27
	por la matena 

	28
	и обѣду,
	28
	kaj por la taga 

	29
	и ужинѣ.
	29
	kaj por la vespera manĝoj. 

	30
	Коли Игорь соколомъ полетѣ,
	30
	Kiam Igoro falke ekflugis, 

	31
	тогда Влуръ влъкомъ потече,
	31
	tiam Ovluro lupe ekkuris, 

	32
	труся собою студеную росу:
	32
	deskuante la malvarman roson; 

	33
	претръгоста бо своя бръзая комоня.
	33
	ĉar siajn rapidajn ĉevalojn ili pelkonsumis. 

	 
	18. Донец-река
	 
	18. La rivero Doneto 

	01
	Донецъ рече:
	01
	Doneto diris: 

	02
	«Княже Игорю!
	02
	«Princo Igoro! 

	03
	Не мало ти величiя,
	03
	Nemalmulte al vi da grandeco, 

	04
	а Кончаку нелюбiя,
	04
	kaj al Konĉako, da malamo, 

	05
	а Руской земли веселiа!»
	05
	kaj al la Rusa lando, da ĝojo!» 

	06
	Игорь рече:
	06
	Igoro diris: 

	07
	«О Донче!
	07
	«Ho Doneto! 

	08
	не мало ти величiя,
	08
	Nemalmulte al vi da grandeco, 

	09
	лелѣявшу князя на влънахъ,
	09
	al vi kiu portis princon sur viaj ondoj; 

	10
	стлавшу ему зелѣну траву
	10
	sternis por li la verdan herbon 

	11
	на своихъ сребреныхъ брезѣхъ,
	11
	sur viaj arĝentaj bordoj; 

	12
	одѣвавшу его теплыми мъглами
	12
	vestis lin per varma nebulo 

	13
	подъ сѣнiю зелену древу
	13
	sub la ŝirmo de arbo verda; 

	14
	стрежаше е‹го› гоголемъ на водѣ,
	14
	gvatgardis lin per la klangulo sur la akvo, 

	15
	чайцами на струяхъ,
	15
	per la vaneloj, sur la strioj, 

	16
	чрьнядьми на ветрѣхъ.
	16
	per la anasoj, sur la ventoj. 

	17
	Не тако ли, — рече, — рѣка Стугна:
	17
	Ja ne tiel, — li diris, — estis
pri la rivero Stugno, 

	18
	худу струю имѣя,
	18
	kiu magran fluon havante, 

	19
	пожръши чужи ручьи и стругы
	19
	fremdajn torentojn kaj rojojn englutinte 

	20
	ростре на кусту
	20
	larĝas ĉe la elfluejo; 

	21
	уношу князю Ростиславу затвори
	21
	la junulon princon Rastislavon ĝi enfermis 

	22
	Днѣпрь темнѣ березѣ.
	22
	sur la fundo ĉe l' malhela bordo. 

	23
	Плачется мати Ростиславля
	23
	Plorkrias la patrin' de Rastislavo 

	24
	по уноши князи Ростиславѣ.
	24
	pri l' junulo princo Rastislavo. 

	25
	Уныша цвѣты жалобою,
	25
	Pro kompato la floroj velkiĝis, 

	26
	и древо стугою къ земли прѣклонило‹ся›».
	26
	kaj la arbo afliktite al la tero kliniĝis». 

	 
	19. Погоня
	 
	19. La postkuro 

	01
	А не сорокы втроскоташа —
	01
	Jen, ne pigoj ekkrakis — 

	02
	на слѣду Игоревѣ ѣздитъ Гзакъ съ Кончакомъ.
	02
	laŭ la spuro de Igoro Gza rajdas kun Konĉako. 

	03
	Тогда врани не граахуть,
	03
	Tiam la korvoj ne grakis, 

	04
	галици помлъкоша,
	04
	la monedoj eksilentis, 

	05
	сорокы не троскоташа,
	05
	la pigoj ne krakis, 

	06
	по лозiю ползоша только.
	06
	nur la kolubroj rampis. 

	07
	Дятлове тектомъ
	07
	La pegoj per sia frapado 

	08
	путь къ рѣцѣ кажутъ,
	08
	la vojon al la rivero montras, 

	09
	соловiи веселыми пѣс‹н›ьми
	09
	la najtingaloj per gajaj kantoj 

	10
	свѣтъ повѣдаютъ.
	10
	la helon anoncas. 

	11
	Млъвитъ Гзакъ Кончакови:
	11
	Diras Gza al Konĉako: 

	12
	«Аже соколъ къ гнѣзду летитъ,
	12
	«Se la falko al la nesto flugas, 

	13
	соколича рострѣляевѣ
	13
	la falkidon ni pafmortigos 

	14
	своими злачеными стрѣлами».
	14
	per niaj sagoj orumitaj». 

	15
	Рече Кончакъ ко Гзѣ:
	15
	Diris Konĉako al Gza: 

	16
	«Аже соколъ къ гнѣзду летитъ,
	16
	«Se la falko al la nesto flugas, 

	17
	а вѣ соколца опутаевѣ
	17
	la falkidon ni ligos 

	18
	красною дивицею».
	18
	per junulino bela». 

	19
	И рече Гзакъ къ Кончакови:
	19
	Kaj diris Gza al Konĉako: 

	20
	«Аже его опутаевѣ красною дѣвицею,
	20
	«Se la falketon ni ligos per bela junulino, 

	21
	ни нама будетъ сокольца,
	21
	restos al ni nek la falketo, 

	22
	ни нама красны дѣвице,
	22
	nek la bela junulino; 

	23
	то почнутъ наю птици бити
	23
	tiam rekomencos la birdoj nin-du bati 

	24
	въ полѣ Половецкомъ».
	24
	en la stepo Kipĉaka». 

	 
	20. Игорь на Руси
	 
	20. Igoro en la Rusa lando 

	01
	Рекъ Боянъ и Ходына,
	01
	Diris Bojano kaj Ĥodino, 

	02
	Святъславля пѣс‹но›творца
	02
	de Svetoslavo kantofaristoj 

	03
	стараго времени Ярославля,
	03
	el la malnova tempo Jaroslava, 

	04
	Ольгова коганя хоти:
	04
	al la edzino de Olgo-ĥano: 

	05
	«Тяжко ти головы кромѣ плечю,
	05
	«Aĉas al vi, kapo, sen la ŝultroj, 

	06
	зло ти тѣлу кромѣ головы» —
	06
	misas al vi, korpo, sen la kapo» — 

	07
	Руской земли безъ Игоря.
	07
	tiel estas al la Rusa lando sen Igoro. 

	08
	Солнце свѣтится на небесѣ —
	08
	La sun' sur la ĉielo helas — 

	09
	Игорь князь въ Руской земли.
	09
	Igor-princo en la Rusa lando estas. 

	10
	Дѣвици поютъ на Дунаи —
	10
	Junulinoj kantas ĉe Danubo — 

	11
	вьются голоси чрезъ море до Кiева.
	11
	la voĉoj trans la maro flirtas ĝis Kievo. 

	12
	Игорь ѣдетъ по Боричеву
	12
	Igoro rajdas laŭ Boriĉevo 

	13
	къ святѣй Богородици Пирогощей.
	13
	al la Sankta Dipatrino Pirogosĉa — 

	14
	Страны ради, гради весели.
	14
	La vilaĝoj ĝojas, la urboj gajas. 

	15
	Пѣвше пѣснь старымъ княземъ
	15
	Kantinte gloron al la grandaj princoj, 

	16
	а потомъ молодымъ пѣти:
	16
	nun al la junaj oni kantu: 

	17
	Слава Игорю Святъславлича,
	17
	Gloron al Igoro Svetoslavido, 

	18
	буй туру Всеволодѣ,
	18
	al la batalema uro Vsevolodo, 

	19
	Владимiру Игоревичу!
	19
	al Vladimiro Igorido. 

	20
	Здрави князи и дружина,
	20
	Vivu la princoj kaj la kompanio, 

	21
	побарая за христьяны
	21
	batalanta por la kristanoj 

	22
	на поганыя плъки!
	22
	kontraŭ la trupoj paganaj! 

	23
	Княземъ слава а дружинѣ!
	23
	Al la princoj gloron kaj al la kompanio! 

	24
	Аминь.
	24
	Amen. 

1.1. Venigo de la varengoj 

1.4. La militoj de Olgo 

PMI referencas multajn eventojn el la historio de la avoj de la protagonistoj; por ilin kompreni, necesas scii pri tiuj eventoj kaj pri realaĵoj de la Kieva Regno. Tial ni donas skizon de ties historio antaŭ la jaro 1185ª. 
[bookmark: __RefHeading___Toc15004_3537603899][bookmark: venigo]1.1. Venigo de la varengoj
Laŭ la Komenca Kroniko, unu el la ĉefaj malnovrusaj kronikoj, la Rurikida dinastio estiĝis tiel: 
En la jaro 6370ª ‹862 p.K.›. Ili ‹la novgorodanoj› forpelis la varengojn trans la maron, sen doni al ili tributon, kaj komencis meme sin regi, kaj ne estis inter ili justo, kaj leviĝis gento kontraŭ gento, kaj estis ĉe ili tumulto, kaj komencis ili inter si militi. Kaj ili diris inter si: 
— Ni serĉu por ni princon, kiu nin regu kaj juĝu laŭ justo. 
Kaj ili iris trans la maron al la varengoj, al la rusoj; ĉar tiuj varengoj nomiĝis rusoj, kiel aliaj nomiĝas svedoj, norvegoj, angloj, gotoj — tiel do ĉi tiuj. 
Diris al la rusoj la ĉudoj ‹suom-estona tribo› kaj la slovenoj ‹orientslava tribo› kaj la kriviĉoj ‹orientslava tribo› kaj la vepsoj ‹suom-estona tribo, nun vepsoj›: 
— Nia lando estas granda kaj abunda, sed en ĝi mankas ordo; do venu nin regi kaj estri. 
Kaj troviĝis 3 fratoj kun siaj parencoj, ili kunprenis ĉiujn rusojn kaj venis: Ruriko, la plej aĝa, sin instalis en Novgorodo, la dua, Sineuso, en Beloozero ‹malnovrusa urbo en 9–14 jc›, la tria, Truvoro, en Izborsko. 
Post la morto de Ruriko (869 p.K.) regis lia parenco Olgo. Olgo konkeris Sjeverion kaj Kievon (882 p.K.), kiun li faris ĉefurbo de la regno. Tabelo I (pĝ 1) listigas la ĉefregantojn de La Kieva Regno ĝis 1185, kiam okazis la militiro de Igoro. PMI mencias neniun eventon, okazintan antaŭ s-ta Vladimiro; sub tiu princo la kristanismo iĝis ŝtata religio (la bapto de s-ta Olga restis ŝia privata afero). Unu epizodo el la regado de s-ta Vladimiro estas menciita en III.7.70. 
Listo de la ĉefregantoj de la Kieva Regno
	1 
	Ruriko 1ª
	862 

	2 
	Olgo, parenco (?) de Ruriko
	879 

	3 
	Igoro 1ª Rurikido
	913 

	4 
	S-ta Olga, vidvino de 1ªgoro
	945 

	5 
	Svętoslavo 1ª Igorido
	964 

	6 
	Jaropolko 1ª Svętoslavido
	973 

	7 
	S-ta Vladimiro Svętoslavido
	980 

	8 
	Svętopolko 1ª la Malbenita
	1015 

	9 
	Jaroslavo 1ª la Saĝa
	1019 

	10
	Izęslavo 1ª (dufoje forpelita) 
	1054–78 

	11
	Vseslavo la Mago
	1068 (7 monatoj) 

	12
	Svętoslavo 2ª Jaroslavido 
	1073–76 

	13
	Vsevolodo 1ª Jaroslavido
	1078 

	14
	Svętopolko 2ª Izęslavido
	1093 

	15
	Vladimiro 2ª Monomaĥo
	1113 

	16
	Mstislavo 1ª la Granda
	1125 

	17
	Jaropolko 2ª
	1132 

	18
	Vęĉeslavo, nominala kunreganto
	1137–54 

	19
	Vsevolodo 2ª Olgido
	1139 

	20
	Igoro 2ª Olgido
	1146 

	21
	Izęslavo 2ª
	1146–54 

	22
	Georgo la Longbraka
	1149–57 


	en Kievo: 
	en Vladimiro-Suzdalo: 

	23
	Izęslavo 3ª
	1157 
	23
	Andreo de Bogolubovo
	1157 

	24
	Rastislavo
	1159 
	
	
	

	25
	Mstislavo 2ª
	1167 
	
	
	

	26
	Glebo
	1169 
	
	
	

	27
	Jaroslavo 2ª
	1172 
	
	
	

	28
	Romano
	1174 
	24
	Miĥaelo
	1174 

	29
	Svętoslavo 3ª
	1176 –94
	25
	Vsevolodo 3ª la Grandnesta
	1176–1212 


Tiu tabelo estas iom simpligita. En la epoko de malordoj dum 30 jaroj (1146–76) sur la Kieva trono 28 fojojn okazis ŝanĝo de ĉefprinco. 
Ĉi-supra Figuro donas la genealogian arbon de la ĉefregantoj kaj de la aliaj princoj, meciitaj en PMI. Kursive estas indikitaj la personoj menciitaj en PMI. La nomon de ĉefprincoj antaŭas numero, sube estas indikitaj la jaroj de ilia seniorado; pri la ceteraj laŭeble estas indikita la mortojaro. Enkrampigita jaro indikas la jaron de la lasta mencio en la kronikoj (se la mortojaro ne estas konata). 
[bookmark: __RefHeading___Toc15006_3537603899][bookmark: jaroslavo]1.2. Jaroslavo la Saĝa
Ĉi tiu filo de s-ta Vladimiro estis la lasta princo reginta la tutan Malnovrusan regnon; cetere ankaŭ li dum kelka tempo devis batali kontraŭ siaj fratoj, i.a. kontraŭ Mstislavo, menciita en PMI (1.18–19; kaj ĉi-sube, sekcio 2.7). Sola escepto estis Polockio (la nuna Bjelarusio), kiu iĝis domajno de la posteuloj de Izęslavo (frato de Jaroslavo), perdintaj la rajton je seniorado. 
[bookmark: __RefHeading___Toc15008_3537603899][bookmark: vseslavo]1.3. La Jaroslavidoj kaj Vseslavo
Laŭ la Komenca Kroniko, 
En la jaro 6552 (1044 p.K.)
… Samjare mortis Bręĉislavo, filo de Izęslavo, nepo de Vladimiro, la patro de Vseslavo, kaj Vseslavo lia filo sidiĝis sur lia trono, li kiun lia patrino naskis de sorĉo. Ĉar kiam la patrino lin naskis, li havis kufon sur la kapo, kaj diris magoj al lia patrino: «Tiun kufon ligu sur lin, li ĝin portu ĝis sia morto»; ĝin Vseslavo ĝis nun surhavas, tial senkompata li estas pri sangoverŝo. 
En la jaro 1054 en Kievo mortis ĉefprinco Jaroslavo Vladimirido la Saĝa, lasinte 5 filojn: 
1. Izęslavo, la plej aĝa, ricevis Kievon; 
2. Svętoslavo, Ĉernigovon; 
3. Vsevolodo, Perejaslavlon. 
Du aliaj filoj, Igoro kaj Vęĉeslavo, ricevis Vladimiron la Galiĉian kaj Smolenskon; Vęĉeslavo baldaŭ mortis, kaj Igoro transiris al Smolensko, kie ankaŭ li mortis (1060). Ĉar tiuj du filoj neniam iĝis ĉefprincoj, ilia posteularo neniam povis pretendi je la Kieva trono. 
La unua granda evento estis kuna ekspedicio en 1060 de la 3 Jaroslavidoj kontraŭ la torkoj, kiujn al la limoj de La Kieva Regno ĉe Sulaon pelis alia tjurka hordo, la kipĉakoj, ĵus aperintaj en la Stepo. La kronikisto konstatis venkon: «tiel Dio malembarasis la kristanojn je la paganoj». Sed jam sekvajare la novaj mastroj de la Stepo provis sian forton, kaj la ĥano Sakal’ venkis Vsevolodon Jaroslavidon. En 1064–66 du nepoj de Jaroslavo, orfo Rastislavo Vladimirido kaj Glebo Svętoslavido, konfliktas pri Tamatarkano. Princo Glebo trifoje estis surtronigata en Tamatarkano kaj dufoje forpelata de tie; eble tial li volis iel fiksi sian nomon sur la fama Tamatarkana ŝtono en 1068, dum la lasta periodo de sia regado. 
En 1065 Vseslavo de Polocko «komencis trupojn arigi». En 1066 «venis Vseslavo kaj prirabis Novgorodon» (la Grandan). En la frua printempo 1067 la Jaroslavidoj, venĝante Novgorodon, prirabis la sudan parton de Polockio kaj venkoprenis Minskon. Vseslavo atingis la Jaroslavidojn apud la urbo, ĉe la rivero Nemigo, kaj malvenkis je la 3 marto 1067. Julie la Jaroslavidoj perfide venigis al si Vseslavon, ĵurinte sur krucifikso ne fari al li malbonon. Arestinte Vseslavon ĉe Orŝo, ili lin sendis en Kievon kaj tie tenis kun liaj 2 filoj en senporda turo (MR порубъ) dum 14 monatoj. 
En 1068 okazis la unua grava invado de la kipĉakoj, kies kromefiko estis ŝanĝo sur la Kieva trono. En nokta batalo ĉe Perejaslavlo (sept. 1068) la kipĉakoj disbatis la trupojn de la Jaroslavidoj. La kievanoj postulis de la ĉefprinco Izęslavo ĉevalojn kaj armilojn, tiu rifuzis, kaj la kievanoj, ekribelinte kontraŭ la ĉefprinco, igis lin fuĝi el Kievo. La popolo liberigis Izęslavon kaj proklamis lin princo de Kievo (15 sept. 1068). 
1 nov. 1068 Svętoslavo Jaroslavido venkis la kipĉakojn apud Snovsko kaj kaptis ilian ĥanon Ŝarukanon. Tiu venko lin tre alitigis en la publika opinio. Sian filon Glebon li sukcesis instali en Novgorodo la Granda; la Tamatarkanan tronon ricevis lia filo Romano. 
En 1069 Vseslavo forlasis la kievanojn ĉe Belgorodo sen batali kontraŭ la trupoj de Izęslavo kaj Boleslavo de Pollando: 
Matene liaj homoj, vidante ke la princo fuĝis, revenis Kievon, faris popolkunvenon (вѣчє) kaj sendis al Svętoslavo kaj Vsevolodo diri: 
— Ni malbonaĵon faris, ke nian princon ni forpelis, kaj jen li venigas kontraŭ ni la polojn; venu en la urbon de via patro; se vi malvolos, nenio al ni restos krom forbruli nian urbon kaj iri en la Grekan landon. 
Kaj diris Svętoslavo: 
— Ni sendos al nia frato; se li venos kun la poloj vin pereigi, ni iros kontraŭ lin milite, ĉar ni ne lasosperei la urbon de nia patro; se li volas veni pace, li venu kun malgranda kompanio. 
Kaj ili trankviligis la kievanojn. Svętoslavo kaj Vsevolodo sendis al Izęslavo diri: 
— Vseslavo fuĝis, ne venigu la polojn en Kievon, ĉar tie vi ne havas kontraŭulon; se tamen vi plu koleros kaj pereigos la urbon, tiam sciu, ke ni domaĝos la patran tronon. 
Izęslavo venis kun malmultaj poloj (inter ili Boleslavo), li ree iĝis ĉefprinco kaj eĉ forpelis Vseslavon el lia Polocko. Tamen li, kaj precipe lia filo Mstislavo, venĝis sian ekzilon al la kievanoj; multaj rufuĝis ĉe Svętoslavo. Sub 1071 la kroniko raportas pri novaj bataloj de Vseslavo. 
En 1073 Svętoslavo kun Vsevolodo forpelas Izęslavon, kiu volis alianciĝi kun Vseslavo (?). Svętoslavo iĝas ĉefprinco, «la timinda, la Kieva». La Kronika raporto pri la forpelo de Izęslavo kaj la 4-jara regado de Svętoslavo estas tre fragmenta, ege partia kaj certe retrospektiva, ĝi klare evidentigas postan redaktadon favore al Vsevolodo kaj liaj filoj. Laŭ la ordo, transirinte Kievon Svętoslavo devus transdoni Ĉernigovon al Vsevolodo, tamen el la Instruo de Monomaĥo oni konkludas, ke Vsevolodo restis en Perejaslavlo. En 1076 la junaj princoj Vladimiro Monomaĥo Vsevolodido kaj Olgo Svętoslavido ekspedicias kontraŭ la poloj. 
27 dec. 1076, sekve de operacio por fortranĉi tumoron ((рѣзаньє жєлвє), mortas Svętoslavo Jaroslavido, kaj dum duonjaro la ĉefprincan tronon okupas Vsevolodo (de 1 jan. 1077). Ni ne scias, kiu havis Ĉernigovon, sed je la 4ª de majo ĝin subite okupas iu Boriso. Vsevolodo kun siaj filoj post 8 tagoj forpelas Borison el Ĉernigovo, kaj tiu fuĝas en Tamatarkanon. 
Baldaŭ sciiĝis, ke la ekzilito Izęslavo revenas kun la polaj trupoj (same kiel en 1069) por rekonkeri Kievon. Vsevolodo agnoskis la rajton de la pli aĝa frato, cedis al li Kievon kaj ricevis Ĉernigovon. Tie ni retrovas Olgon Svętoslavidon, tamen lia statuso estas neklara. Tiel finiĝas la jaro 1077. 
[bookmark: __RefHeading___Toc15010_3537603899][bookmark: olgo]1.4. La militoj de Olgo
10 apr. 1078, post festeno kiun Vsevolodo kaj Monomaĥo aranĝis por sia duongasto-duonarestito, Olgo fuĝas en Tamatarkanon, al la frato Romano, kie jam estas Boriso; la 30ªⁿ de majo 1078 en la Novgoroda lando pereas mortigite Glebo (entombigita 23 jul. en Ĉernigov). La situacio en Ĉernigovo estas malklara. Olgo kaj Boriso jam tenis la urbon, sed ien foriris. La urbo ne malfermis la pordegon al la ĉefprinco, kaj Monomaĥo komencis ĝin sieĝi, dum Izęslavo kaj Vsevolodo iris kontraŭ la revenantaj Boriso kaj Olgo. 
3 okt. 1078 apud Ĉernigovo, sur «la Neĵatina Kampo» (на Нѣжатинѣ нивѣ; Neĵatino probable estas la nuna Neĵin), apud rivereto Kanino okazis batalo de Izęslavo kaj Vsevolodo kontraŭ Boriso kaj Olgo. En tiu batalo sub strangaj cirkonstancoj pereis ĉefprinco Izęslavo kaj Boriso: 
Kaj diris Olgo al Boriso: 
— Ne batalu ni kontraŭ ili, ne povas ni alfronti 4 princojn, sed sendu ni pacpeton al niaj onkloj. 
Kaj diris al li Boriso: 
— Vidu min preta, mi sola frontos kontraŭ ĉiuj. 
Li multe sin gloris, ne sciante ke Dio malfavoras la fierulon, al la humila li donas gracon, por ke ne fanfaronu la forta pri sia forto. 
Kaj ili du iris kontraŭe, kaj kiam ili estis ĉe la vilaĝo de Neĵatina Kampo, renkontiĝis la kontraŭuloj, kaj estis kruela batalo. Unua iĝis mortigita Boriso, filo de Vęĉeslavo, multe sin glorinta; nu, Izęslavo staris inter infanterianoj, kaj subite alrajdis iu, frapis lin de malantaŭe per lanco en la ŝultron. Tiel mortis Izęslavo, filo de Jaroslavo. La batalo pluis, kaj fuĝis Olgo kun negranda kompanio, kaj apenaŭ eskapis, fuĝis Tamatarkanon. 
Princo Izęslavo iĝis mortigita en la tria tago de oktobro. Kaj oni prenis lian korpon, ĝin transportis per boato … kaj metinte lian korpon sur sledon, oni ĝin veturigis … veis pri li la tuta urbo Kievo, kaj Jaropolko, irante post li, ploris kun sia kompanio: 
— Patro, patro mia! Kiom vi vivis sen ĉagreno en tiu mondo, multe da batoj vi suferis, ankaŭ de la fratoj viaj. Kaj jen pereinta ne de frato, sed por frato vi forlasis vian vivon. 
Do, Olgo fuĝis reen al Tamatarkano; Vsevolodo iĝis ĉefprinco, kaj Monomaĥo ricevis Ĉernigovon. 
Venĝante la malvenkon de sia frato, Romano sekvajare levis la kipĉakojn kontraŭ Vsevolodo, sed tiu faris pacon kun la kipĉakoj apud Perejaslavlo, ili turnis sin reen kaj 2 aŭg. 1079 mortigis Romanon (vd noton 1.19); iuj kozaroj kaptis Olgon kaj deportis lin en Bizancion (tradicie oni opinias, ke temas pri ĥazaroj, kaj miras, kian rajton ili havis ekzili iun en Konstantinopolon; tamen Nikitin indikas [Nik84], ke tiel nomiĝis Bizanciaj sekretaj agentoj, kies servon povus profiti Vsevolodo, bofilo de la imperiestro). 
Post 4 jaroj (1083) la situacio en Bizancio ŝanĝiĝis, Olgo fuĝis el Bizancio, revenis Tamatarkanon kaj dum 10 jaroj estis ties princo. Post la morto de Vsevolodo, en 1094, Olgo kun la kipĉakoj denove iris al Ĉernigovo, kaj Monomaĥo cedis al li la urbon. Ĉernigovio definitive iĝis la domajno de la Olgidoj. 
[bookmark: __RefHeading___Toc15012_3537603899][bookmark: filolog]2. Filologiaj aferoj
En la verko interplektiĝas la tradicioj orient-slava (folkloro, temaro), slavon-bizancia (literaturo), skalda (sagaoj) kaj tjurka (folkloro). 
[bookmark: __RefHeading___Toc15014_3537603899]2.1. La fontoj
La unua mencio pri PMI en la novrusa literaturo aperis en 1797, en la poemo «Vladimiro» de Ĥeraskov: 
О древних лет певец, полночный Осиян! 
В развалинах веков погребшийся Баян! 
Тебя нам возвестил незнаемый Писатель, 
Когда он был твоих напевов подражатель, 
Так Игорева песнь изображает нам, 
Что душу подавал Гомер твоим стихам; 
В них слышны, кажется мне, песни соловьины,  
Отважный львиный ход, парения орлины. 
Ты, может быть, Баян, тому свидетель был, 
Когда Владимир в Тавр закон принять ходил; 
Твой дух ещё когда витает в здешнем мире, 
Води моим пером, учи играть на лире …
Tio estas,
Ho prakantisto, norda Osiano! 
En la ruin' de l' temp' kaŝinta sin Bojano! 
Al ni anoncas vin Aŭtoro nekonata 
Per sia kant', laŭ l' via fasonata; 
La kanto pri Igor' al ni prezentas tion, 
Kiel Homer' al vi inspiris poezion . 
En ĝi aŭdiĝas, ŝajne, kanto najtingala, 
Aŭdaca kur' leona, agla ŝveb' egala. 
Kaj eble estis vi en la Taŭrida iro, 
Kie akceptis bapton Vladimiro; 
Dum ne forlasis via ombro nian mondon, 
Direktu mian plumon, streĉu liran kordon … 
Unue PMI eldoniĝis aŭtune de la jaro 1800ª, en novembro estis vendataj la unuaj ekzempleroj. La antaŭparolo indikis, ke 
la originala manuskripto, laŭ ĝia skribmaniero, tre antikva, apartenas al la editoro, plenranga sekreta konsilisto kaj kavaliro, grafo Aleksio Musin-Puŝkin. 
Do, Musin-Puŝkin. 
[bookmark: __RefHeading___Toc15016_3537603899]2.2. La mistera historio de la manuskripto
(Eble iam mi rakontos pri tio…) 
(…) Poste, travivinte la skuegojn de 1812–13, perdinte sian tutan kolekton da antikvaĵoj kaj la amatan filon, la 70-jara grafo, responde al insistaj demandoj de juna historiisto K. Kalajdoviĉ skribis en sia letero de 1813-12-31: 
Antaŭ la transformo de la Jaroslavla monaĥejo de la S-ta Savanto en episkopan domon ‹1788›, ĝin estris arkimandrito Joelo, viro klera kaj ŝatanta filologion; post la reformo li restis en tiu monaĥejo ĝis sia morto. En siaj lastaj jaroj li vivis malriĉe, tial mia komisiito aĉetis ĉiujn liajn librojn rusajn, inter kiuj en unu, registrita sub n-ro 323 kiel Ĥronografo, ĉe la fino troviĝis La Parolo pri la militiro Igora … 
‹La manuskripto› estis skribita sur glacea papero, fine de kroniko, per sufiĉe klara skribo. Laŭ la skribmaniero kaj la papero la kopiadon endas dati per la fino de la 14ª aŭ per la komenco de la 15ª jc … Dum mia servo en Peterburgo mi kelkajn jarojn okupiĝis pri analizo kaj traduko de tiu kanto en la nunan lingvon, tial ke kvankam ĝi estis skribita en sufiĉe klaraj literoj, tamen estis malfacile legebla, ĉar mankis ortografio, superliniaj signoj, disdivido de la vortoj, inter kiuj multaj estis nekonataj aŭ ne plu uzataj; antaŭ ĉio necesis dividi la tekston en periodojn kaj poste serĉi la sencon … 
La tekston verkis inter 1185 kaj 1187 nekonanta aŭtoro. Ĝia sola kopio (de la 16ª jc), publikigita en 1800, pereis en la Moskva brulego dum la Napoleona invado en 1812. 
[bookmark: __RefHeading___Toc15018_3537603899]2.3. La prezento de la malnovrusa teksto
Estas pluraj restituoj de la teksto, el kiuj la plej uzataj estas tiuj de D.S. Liĥaĉov (multie, ekz-e [Liĥ84, Lied]) kaj R.O. Jakobson [Geste]; tamen en nia prezento de la malnovrusa teksto ni strebis kiel eble plej proksime sekvi la fonton, la Unuan Eldonon. Tial ni konscie lasis en la teksto la formojn erarajn, kiujn la unuaj editoroj honeste konservis en sia eldono (ekz-e времены anstataŭ la kontekste evidentan бремены). Nur tri eraroj, sendube ŝuldataj al la preseja koboldo, estas ĝustigitaj: 
	Verso
	Presite 
	Korektite 

	02.11
	Дону ввликаго
	  Дону великаго 

	12.01
	Великiй Святслаеъ
	  Великiй Святславъ 

	15.22
	Князвмъ грады
	  княземъ грады. 


La tekstoaranĝo laŭas tiun de D.S. Liĥaĉov; ĝi reliefigas la sintaksan kaj intonacian strukturon de PMI. La disdivido en partojn kaj epizodojn, same kiel ties titoloj, en la originalo malestas. Ĉiuj aldonoj en la teksto de PMI (la sekcititoloj, la konjektoj pri preterlasitaj vortoj) estas en kursivo. 
[bookmark: __RefHeading___Toc15020_3537603899]2.3. La miksitaj paĝoj
Pri multaj malnovrusaj tekstoj okazis afero bone konata en paleografio: la manuskriptoj kadukiĝadis, iliaj folioj elfaladis kaj ne ĉiam estis remetataj en la ĝustan lokon aŭ eĉ tute perdiĝis; la Evangelio laŭ Johano prezentas plurajn ekzemplojn pri tia konfuzita ordo. 
Ankaŭ pri PMI oni suspektas tian konfuzon. Tre multaj fakuloj akceptas la permuton indikitan ĉe III.2; preskaŭ ĉiuj konsentas pri la neceso permuti 11.30–31. La plej radikalan rearanĝon proponis B. Ribakov [Rib71], kiu jene restituas la tekston: 
(1. Enkonduko:) 1.1–25; 
(2. La militiro Igora:) 1.26–33; 2.17–25; 2.1–16; 4.1–6.39; 8.1–26; 11.27–46; 13.57–63??. 
(3. La ora parolo:) 12.1–14; 12.28–13.3; 12.15–27; 13.4–56; 13.64–75. 
(4. La bataloj de la komenca tempo:) 14.1–32; 9.8–14; 15.1–36; 7.1–30; 15.37–39; «la perdita folio» kaj 15.40–46. 
(Lamento de Jaroslavidino ktp — senŝanĝe) 16.1–20.24. 
[bookmark: __RefHeading___Toc15022_3537603899]2.4. Kiam PMI estis verkita
La historiaj eventoj ebligas tre precize dati la Parolon [Rib72, pĝ 405]: tia voko al kuna ago de ĉiuj princoj estis urĝe bezonata somere kaj aŭtune de 1185, en la situacio de ekstera danĝero kaj interna malakordo; ĝi estus senutila en 1186, kiam oni ne plu parolis pri la kipĉakoj, kaj kiam la tutan jaron la kronikisto resumis per unu sola frazo pri la Anunciacia kirko, konstruita de Svętoslavo en Ĉernigovo. Ankaŭ la sekva jaro 1187, la lasta el la eblaj, estas malprobabla, ĉar en PMI malestas voko al Vladimiro Glebido de Perejaslavlo, vundita en majo–junio 1185 (13.1–3): en 1187 Vladimiro jam juĝis sin kapabla partopreni ekspedicion, tamen survoje, la 18ªⁿ de aprilo, li mortis; nu, PMI lin mencias viva, ĝemanta sub la vundoj. 
«Ni devas prezenti al ni la aferon tiel. Svętoslavo Vsevolodido kaj Ruriko Rastislavido, akceptinte Igoron en Kievo, kunvenigis princojn aŭ iliajn reprezentantojn por decidi en tiu konferenco tutregnajn problemojn pri la defendo kontraŭ Konĉako kaj helpo al la mafeliĉa Sjeverio. Post la diplomatia traktado fare de la princoj, dum adiaŭa festeno, probable estis prezentita la granda poemo, kiu devis mildigi la korojn de la malamikoj de Igoro kaj decidigi la princojn bari la pordegon antaŭ la Stepo ‹13.72›. — Fine de la poemo la aŭtoro akompanas Igoron sur lia vojo el Kievo ‹vd III.20.13›, lin adiaŭas. La misio de Svętoslavo kaj Ruriko, kiom ni povas juĝi, sukcesis: la petita helpo, evidente, realiĝis, ĉar dum la tuta 1186 Konĉako ne aŭdacis invadi la Kievan Regnon, kaj en 1187 la rusaj princoj mem ekspediciis en la Stepon» [Rib72]. 
[bookmark: __RefHeading___Toc15024_3537603899]2.5. La nomsistemo
[bookmark: __RefHeading___Toc15026_3537603899]2.5.1. La personaj nomoj
Ofte princo havis plurajn nomojn, el kiuj speciale menciindas baptonomo (el la kristana, t.e. hebrea-greka-latina nomaro), princa nomo (княже имя, slava aŭ varenga); iam en la familio estis uzataj ankaŭ aliaj kromnomoj. Ekz-e, la protagonisto de PMI havis la princan nomon Igoro, la baptonomon Georgo; la princo Vladimiro el 7.11 estis baptita Bazilo, lia greka patrino nomis lin Monomaĥo (tiun unikan nomon preferas la historiistoj). 
La patronomoj estis komuna trajto de la kutimoj slavaj, varengaj, grekaj, hebreaj kaj islamaj; por ĉi tiu verko ni opinias konvena traduki ilin per la esperanta sufikso -id. La responda malnovrusa sufikso -ич en la koncerna epoko estis multe pli viva kaj aktiva ol nune; sentraduke la versoj kia ekz-e «Ambaŭ ni estas Svętoslavidoj!» bezonus apartan klarigon. 
La virinoj certe havis sian propran baptonomon, tamen nemalsimile al la tradicio latina oni ofte uzis ilian patronomon: Glebidino (Глѣбовна, 6.38), Jaroslavidino (Ярославна, 16.1). 
[bookmark: __RefHeading___Toc15028_3537603899]2.5.2. La loknomoj
(Novgorodoj; Perejaslavloj; Vladimirioj; Doneco; Blanka Rusujo) 
[bookmark: __RefHeading___Toc15030_3537603899]2.6. Transskribaj problemoj
La malnovrusa lingvo ankoraŭ havis la kadukajn vokalojn ъ kaj ь; sekve, fine de la malnovrusaj Боянъ, Донъ, Кыевъ, Игорь estis prononcata malklara vokalo, kio estas kroma argumento por la asimilitaj formoj Bojano, Dono, Kievo, Igoro (definitive tiuj vokaloj perdiĝis poste, en la 13ª–14ª jc, doninte malsamajn formojn en la novrusa: Дон, Киев kaj en la ukrajna nominativo: Дiн, Київ; sed en la finaĵhavaj kazoj ankaŭ ukrajne estas з Дону, у Києвi, Києве мій!). 
La nazajn vokalojn Ѧ [ę] kaj Ѫ [ǫ] la malnovrusa lingvo en la 12ª jc jam perdis, kvankam ili ankoraŭ longe restis en la skribo; ĉar la koncernaj literoj aperas en pluraj nomoj (Svѧtoslavъ, Vѧĉeslavъ, Izѧslavъ, Brѧĉislavъ), necesis decidi, kiel ilin transskribi. Mi volas doni al ĉiuj asimilataj nomoj formon laŭeble universalan, taŭgan por prezenti diversajn variojn de unu sama nomo en diversaj epokoj kaj landoj, kaj ne tro malkongruan al la esperanta sonsistemo. Tial mi konsideris la evoluon de tiuj vokaloj. 
La vokalo Ѫ pli-malpli unuece ŝanĝiĝis en [u], kaj pri ĝi ne estas malfacilaĵoj; male, Ѧ en la orient-slavaj lingvoj iĝis я, kio rezultigas formojn kutime transskribatajn Svjatoslav, Vjaĉeslav ktp, kiuj en Esperanto aspektas malbele. La transskriboj mezgrekaj kaj mezlatinaj uzis en: Σφενδοσλάβος, Venceslaus, kio aspektas pli konvene (kp ankaŭ varengo ← варѧгъ); tamen ankoraŭ pli taŭga ni juĝis la transskribon per la nura e. 
Oni povas rigardi ĝin lego malatentanta la diakritilon (tamen en la komentaro ni lasas la vosteton: Svętoslavo ktp); puran E donis Ѧ en la Bulgara, serba-kroata (Svetislav, knez ktp) sporade en la ĉeĥa (Břetislav); malgraŭ la ortografio, multaj — eble eĉ la pliopo — de la modernaj rusoj prononcas, kiel la bulgaroj, Veĉeslav, kaj sporade tiun formon la kronikoj atestas jam ĉ. 1150: «Хочешь ли Вечеславу честь учинить…» ktp [Rib72, pĝ 352]. Simile «по Резанской земле» en Transdoneado ktp. 
Fakte la transskriboj «Vjaĉeslav» ktp estas pure skriba kodo: Esperanto ne havas molan [v']; kaj ĉe la laŭregula prononco de j en «svja», ĝi sonas pli malproksime de свя ol la laŭregula prononco de «sve». Simile sian akustikan percepton de la senakcenta Ѧ esprimis la polaj skribistoj: P Prypeć (R Припять, U Прип'ять), P wareg ktp. 
Apartan problemon prezentas la malnovrusa Г. En la novrusa ĝi identas kun la esperanta g, en la ukrajna ĝi estas prononcata kiel voĉigita h, do samkiel en la ĉeĥa. Iuj fakuloj opinias, ke tia ukrajnaĵo estas fenomeno posta; ĉiel ajn, oni kutimas latinigi tiun sonon per g (ekz-e, Galicio, Prago), kaj ni sekvis tiun tradicion; do, ni transskribas Olga, Sergio, Galiĉo (kaj ne Olha, Serhij, Haliĉ). 
[bookmark: __RefHeading___Toc15032_3537603899]2.7. La ritma prozo
En la moderna prozo oni evitas rimadon kaj striktan poezian metron; por la mezepokaj tekstoj validas iom alia estetiko, tie oni favoris ritmon kaj aliteraciojn, eĉ pure adasismajn. Nia traduko obeas tiun malnovan guston. Kurioze, nemalofte tiaj aliteracioj formiĝis en la traduko iel meme, sen konscia zorgo de la tradukinto, ekz-e, 
(4.5) свистъ звѣринъ въста — siblo besta estiĝis; 
sed por kelkaj aliteracioj la traduko bedaŭrinde ne estas adekvata: 
(5.2) потопташа поганыя плъкы половецкыя — surtretis ili trupojn paganajn stepanajn 
(12.14) се ли створисте моей сребреней сѣдинѣ? — kion faris vi al mia kapo arĝentogriza? 
(13.30) подперъ горы Угорскыи — la montaron Hungaran vi fermis. 
[bookmark: __RefHeading___Toc15034_3537603899]2.8. La ĝenro
La aŭtoro mem difinis la ĝenron de sia verko Parolo (MR Слово), kio estas tre loza karakterizaĵo la verkoj tiel difinitaj variis de diskurso (La parolo pri la leĝo kaj la graco) ĝis lamento (La parolo pri la pereo de la Rusa lando). 
Konsiderante la Parolon sur la fono de la situacio de 1185–87, oni rajtas rigardi ĝin aktuala voko de kievano al tiuj princoj, kiuj povis kaj devis somere de 1185 defendi la sudan Rusujon kontraŭ la kipĉaka invado. La aŭtoro certe malaprobas la aventuron de Igoro, sed volas mildigi tiun juĝon, atribuante al li kavalirajn revojn, dirojn kaj farojn. Tial la aŭtoro prezentas lian ekspedicion kiel grandan entreprenon kontraŭ la Stepo, emfazas la personan kuraĝon de Igoro, lin komparas al falko tro malproksimen fluginta, ktp. Kaj fine de la poemo aperas du kortuŝaj figuroj ĉe la kontraŭaj ekstremoj de la Stepo: norde, sur la murego de la ĉelima Putivlo ploras kaj sopiras princino, kaj sude kaptito princo preparas danĝeran fuĝon … La aŭskultantoj sciis, ke la princo vidos forbruliĝintaj la urbmuregajn pasejojn, de kiuj la princino linestis vokanta. «Ĉiuj poeziaj rimedoj estas uzitaj, por simpatiigi Igoron al la rusaj princoj, por forgesigi ilin pri lia kulpo kaj igi ilin helpi lin, lian sendefendan landon, kaj per tio, la tutan Kievan Regnon» [Rib72, pĝ 406]. 
La skeptikuloj indikis multajn malkoheraĵojn en la verko (ni traktos ilin studante La vivon kaj verkon de Bojano), kiuj tamen neniel pruvas, ke ĝi estas falsaĵo de la 18ª jc: ja ankaŭ en la 12ª jc oni multe kompiladis kaj adaptadis pli fruajn verkojn al aktuala okazo; do, PMI ŝajnas esti adaptaĵo de verko de Bojano (malimplice referencita en PMI), same kiel Transdoneado estas plua adaptaĵo de PMI. Kvankam tio ŝajnas nekredebla, tamen oni [Nik78, Nik84] sukcesis restitui la temon kaj kelkajn fragmentojn de la Bojana praverko. 
[bookmark: __RefHeading___Toc15036_3537603899][bookmark: Bojanajxo]2.9. La vivo kaj verko de Bojano
La periodo de la poezia kreado de Bojano estas indikita en la versoj 1.17–20 kaj 20.1–4 de PMI. Kronologie la plej frua estas la epizodo pri la proda duelo inter Mstislavo de Tamatarkano kaj Rededo (vd III.1.19), registrita sub la jaro 1022. Oni [Rib72, pĝ 411] supozas reeĥon de skalda (kaj eble Bojana) kanto en la kronika raporto pri la batalo ĉe Listveno inter Mstislavo kaj Jaroslavo (la jaro 6532ª = 1024 p.K.):
	И бывъши нощи, бысть тма, мълния и громъ дъждь. 
	Kaj noktiĝis, estis mallumo, fulmo kaj tondropluvo. 

	И рєчє Мьстиславъ дружинѣ своєй: «Поидємъ на ня». И поидє Мьстиславъ и Ярославъ противу собѣ, и сступися чєло сѣвєръ с варягы, и трудишася варязи сѣкущє сѣвєръ, и посємъ наступи Мьстиславъ со дружиною своєю и нача сѣчи варягы.
	Kaj diris Mstislavo al sia kompanio: «Ni iru kontraŭ ili». Kaj iris Mstislavo kaj Jaroslavo unu kontraŭ la alia, kaj laciĝis la varengoj hakante la sjeverojn, post kio atakis Mstislavo kun sia kompanio, kaj ekhakis ili la varengojn. 

	И бысть сѣча силна. 
	Kaj estis forta batalo. 

	Яко посвѣтяшє мълния бльщатється оружиє
	Ĉe ĉiu ekfulmo rebrilis la armiloj 

	и бѣ гроза вєлика 
	kaj estis granda la fulmotondro, 

	и сѣча силна и страшна. 
	kaj la batalo, forta kaj timinda! 


B. Ribakov konkludas: «En la kroniko de la 11ª jc tiaj ornamoj maloftas. Ambaŭ jarartikoloj (1022 kaj 1024) prezentas klaran postesignon de kompania eposo». 
Ankoraŭ pli probablan eĥon de la verko Bojana prezentas la kronika pasaĵo pri la bela Romano Svętoslavido (vd III.1.20), kiu regis Tamatarkanon, kiam Boriso, Olgo kaj Romano mem levis la kipĉakajn hordojn kontraŭ Vsevolodo. Estas do probabla lia aliĝo al tiu klano, plej ofte reginta Tamatarkanon, al la klano de Svętoslavo Jaroslavido, en la historiografio nomata Olgidoj (Ольговичи). La plej malfrua evento menciita en la citaĵoj (20.1–4) okazis en 1083, kiam Olgo revenis el sia Bizancia ekzilo, kie li edziĝis al Teofana Muzalon: 
В лѣто 6591. Приде Ольгъ изъ Грекъ Тьмутороканю и исѣче Козары, иже бѣша съвѣтници на убиение брата его ‹Романа› и на самаго.
(En la jaro 1083. Venis Olgo el Grekujo Tamatarkanon kaj ekzekutigis la kozarojn kiuj estis konsilantoj pri la mortigo de lia frato ‹Romano› kaj de li mem.) 
Ne pli frue ol tiam Olgo por 11 jaroj iĝis reganto de Matraĥo, Ziĥio kaj la tuta Ĥazario, kaj rajtiĝis je la titolo ĥano. Aŭtune de la jaro 1185ª, kiam en Kievon venis la fuĝinto princo Igoro, konvenis rememori la vortojn de la malnova poeto, adresitajn al lia praavino okaze de la reveno de lia praavo. 
Serĉante spurojn de la verko Bojana oni antaŭ ĉio devas atenti malkoheraĵojn de PMI, el kiuj la plej okulfrapa estas La sonĝo de Svętoslavo. 
La sola afero klara pri tiu konfuza fragmento estas, ke Svętoslavo sonĝas pri sia morto. Nu, tio tute malkonvenas al Svętoslavo Vsevolodido, kiu post la epizodo de 1185 plu regis ankoraŭ 9 jarojn. Neprofeta sonĝo estas io malkongrua al la poetiko Mezepoka. 
Tute male, la sonĝo tre konvenas al la cirkonstancoj de la morto, post operacio, de Svętoslavo Jaroslavido, kiun sekvis fuĝo de liaj filoj al «la urbo Tamatarkano», morto de la unuj, transmara mallibero de la alia, internaj militoj kun partopreno de la kipĉakoj, «venĝo Ŝarokana» pro la venko fare de Svętoslavo ktp. 
Efekta cirkonstanco, kiu probable determinis la elekton de la Bojana praverko estkiel modelon de PMI estis la suneklipso okazinta je 1079-07-01, 16h08 laŭ la Kieva tempo, do, unu monaton antaŭ la mortigo de Romano (2 aŭg. 1079), komence de lia militiro por venĝi siajn fratojn. Tial oni rajtas konjekti, ke en la nova verko, en PMI, Igoro anstataŭas Romanon. 
[bookmark: __RefHeading___Toc15038_3537603899]2.8. La tradukprincipoj
La eldono de 1800 forte influis la rusan literaturan tradicion. Ne ĉiuj konjektoj de la unuaj editoroj estas senriproĉaj, tamen eĉ iliaj eraroj iĝis fakto de la rusa kulturo. Tial la tradukinto sekvis la tradician interpreton de la verko ĉiam, kiam ĝi estas iel defendebla. 
[bookmark: __RefHeading___Toc15040_3537603899][bookmark: notoj]3. La notoj
La titolo sendube venas el la manuskripto. Al Parolo en diversaj nacilingvoj respondas 
· A Tale, The Lay of Igor's Host [Song]; 
· F Dit, Geste 
· G Lied 
· P Powieść. 
Kiel Saga en la islanda literaturo, en la malnovrusa tradicio Слово estis rilatigebla al diversĝenraj verkoj: diskurso (la Parolo pri la leĝo kaj pri la graco de metropolito Ilariono; la multaj Paroloj de Cirilo de Turovo); poemo; aŭ oratoraĵo. — La vorto полкъ egale bone povis signifi militiro, batalo, trupo, kaj ĉi tie malfacilas disigi tiujn signifojn. 
[bookmark: __RefHeading___Toc15042_3537603899]1. La enkonduko
1. Ĉu ne konvenus: Puŝkin kaj iuj modernaj aŭtoritatuloj opinias, ke ли (=ĉu) en la unua frazo ne esprimas demandon; sekve ili proponas: Ne konvenus, ke ni, fratoj, komencu en malnova maniero… Tia interpreto sekvas el la romantikismaj ideoj: «La poetoj ĉiam malŝatis riproĉon pri imitemo, kaj la nekonata aŭtoro de la Parolo ne preterlasis la okazon deklari en la komenco de sia poemo, ke li kantos en maniero nova» [Puŝkin]. Kp 1.7. — Malfacilas klarigi la daŭran preteriton (imperfekton) de бяшеть (en la traduko -us, sed pli laŭvorte: ĉu ne estadis bone al ni, fratoj, komenci…); tamen kp v. 16.14, kie tiu formo ankaŭ ŝajnas havi sencon de la us-modo. 
4. Igoro Svętoslavido (1151–1202, baptita Georgo): princo de Novgorodo la Sjevera (1151–98), poste de Ĉernigovo (1198–1202). Naskite je 3 apr., je la tempo de la ekspedicio li aĝis 34 jarojn. 
7. sed [ne] laŭ: ĝuste per tiu verso Puŝkin argumentis, ke ie estas malkoheraĵo: komencu en malnova maniero (2) … kaj ne laŭ la koncepto Bojana. Same kiel A. Nikitin [Nik84] mi opinias, ke la eraro estas en v. 7, ke la tiea «ne» estas aldonita de kopiisto. En la malnovrusa lingvo la konjunkcio а enkondukis aldonon, proksimume kiel «kaj krome» aŭ «dum», speciale kiam tian aldonon ne implicis la antaŭa frazparto, sed temis pri afero nova, ofte neatendita kaj sekve kontrastigata. Tian ĝeneralan sencon la konjunkcio a plu havas en la pola kaj en la ĉeĥa, dum en la rusaj uzoj pli malfruaj ĝia kontrastiga nuanco plifortiĝis kaj forpuŝis ĉiujn ceterajn. Tial la kopiisto estis kvazaŭ devigita enŝovi negadon; simile, esperanta redaktoro nepre korektus la frazon: «tiel sed ĉi tiel» al «ne tiel sed ĉi tiel» aŭ al «tiel sed ne ĉi tiel». Simila miskompreno okazis pri la lasta frazo de PMI (vd kom. 20.23–24). Resume, tia korekto en v. 7 rezultigas: 
pri la faroj de la nuna tempo, sed laŭ la koncepto Bojana, 
— tre konforme al la mezepoka pensmaniero: verki pri aferoj modernaj laŭ aŭtoritataj modeloj. — Bojano: vd ĉi-supre (II.7). 
8. majstro: originale вѣщiй, etimologie sperta, scianta; ĝi povis signifi ne nur profeta, scianta la destinon, sorĉa — kiuj signifoj konserviĝis en la novrusa (kaj kiujn donas Poemo: «Bojano la profeta»), sed ankaŭ lerta, majstra (L peritus). 
10–12. disfluadis li pense sur la arbo: ĉi tiu esprimaĵo proverbiĝis en la novrusa kun iom ironia senco. Oni provis rilatigi tiun arbon kun la skandinava Yggdrasil, [igdrasil] — fraksenego, prezentanta la kosmon. Ĝiaj branĉoj penetras la supran mondon, kie nestas aglo posedanta la saĝon; ĝia trunko estas nia, meza mondo, kaj la malsupran, subteran mondon okupas la drako Nidhögg. Tiun malsupran mondon simbolas lupo. Sur la trunko de la frakseno, diskonigante la novaĵojn, senĉese kuradas la sciuro Ratatoskr. Nu, se el la vorto мыслiю (t.e. pense) forigi unu literon (л), ĝi ŝanĝiĝos en мысiю, kiu en kelkaj rusaj dialektoj povus signifi sciure. — Similan arbon oni trovas ankaŭ en la mitologio tjurka (en la Siberia ŝamanismo), kie tamen anstataŭ la frakseno figuras betulo. Kp 2.19. 
11. lupo brunagriza: en la folkloro oni havas jen griza lupo (серый волк), jen brunagriza lupo (бурый волк, босый волк — kp 17.23). Ĉi tie la originalo donas la unuan, tamen ni preferis la duan por ekvilibrigi la kolorepitetojn (kp la rusajn «сѣрымъ» — «шизымъ»). 
13. li diris: la originalan речь eblas ĝustigi dumaniere:
рєчь → рѣчь 
(propre, «parolo»; sed ankaŭ kaŭzo, afero ktp); la korekto kiun ni preferis 
рєчь → рєчє
(t.e. li diris); tio donus la tradukon:
«Ĉar memoris li, li diris, la batalojn de l' unua tempo» 
La eraro povis estiĝi el mallonga skribo «рєч», miskomprenita de la unuaj editoroj. 
de l' unua tempo de l' kverelo: t.e. de la epoko de Vladimiro I kaj de la avoj de la protagonistoj. Kp v. 2.21. 
14. la falkoj simbolas la fingrojn de Bojano, la cignoj estas la kordoj de lia mizikilo. La alegorion tuj eksplikos vv. 21–25. 
15. kiu estis atingita: La frazo estas ne tute klara. Plej ofte oni interpretas ĝin en la senco de 
la unua atingito unue kantis gloron — 
ĉu al la malnova Jaroslavo, 
ĉu al la kuraĝa Mstislavo … 
16. la malnova Jaroslavo: la Kieva ĉefprinco Jaroslavo la Saĝa († 1054), filo de s-ta Vladimiro (vd 1.27) kaj prapraavo de Igoro; ĉi tie li estas nomita malnova kontraste al pluraj postaj princoj samnomaj (ekz-e, 13.28). 
17. la brava Mstislavo: la fama princo de Ĉernigovo kaj Tamatarkano († 1036), frato de Jaroslavo la Saĝa. 
18. Rededo: laŭ la Komenca Kroniko, sub la jaro 6530ª (t.e. 1022 p.K.), 
Tiutempe Mstislavo, estinta en Tamatarkano, iris kontraŭ kasogoj. Aŭdinte pri tio, la kasoga princo Rededo eliris renkonten, kaj kiam la du trupoj staris unu kontraŭ la alia, Rededo diris al Mstislavo: «Kial ni pereigu niajn homojn? Ni du duelu, kaj se vi venkos, vi prenos mian havon, kaj mian edzinon, kaj miajn infanojn, kaj mian teron; se mi venkos, mi prenos ĉion vian». Kaj diris Mstislavo: «Estu tiel». Kaj diris Rededo al Mstislavo: «Ne per armiloj ni duelu sed ni luktu». Kaj ili ekluktis, kaj longe luktis, kaj laciĝis Mstislavo; ĉar granda kaj forta estis Rededo. Kaj diris Mstislavo: «Ho s-ta Dipatrino, helpu min. Ĉar se mi venkos, mi konstruigos kirkon je via nomo». Kaj dirinte tion li ĵetis Rededon kontraŭ la tero kaj elingiginte sian ponardon, pikmortigis Rededon. Kaj li iris en lian landon kaj prenis lian tutan havon, kaj lian edzinon, kaj liajn infanojn, kaj submetis la kasogojn al tributo. Kaj reveninte Tamatarkanon li fondis la kirkon de S-ta Dipatrino, kaj konstruigis ĝin, kiu ĝis nun staras en Tamatarkano.
Kasogoj estas Nord-Kaŭkaza tribo, probable la ĉerkesoj. Por la nomo Rededo (ruse Редéдя), oni proponis etimologiojn är (viro) + dädä (patro); aliaj fakuloj rilatigas ĝin al la hungara familinomo Erdődi. 
19. la bela Romano Svętoslavido: princo Tamatarkana († 1097). En lian domajnon fuĝis, unu post alia, ĉiuj ribelantoj de la jaroj 1070-aj, menciotaj en PMI: en 1077, post la 7-taga regado en Ĉernigovo, Boriso; sekvajare tie trovis azilon Olgo Svętoslavido, frato de Romano kaj avo de Igoro (vd kom. 7.20), ankaŭ fuĝinta el Ĉernigovo. En 1087 en Tamatarkano estis preparata ekspedicio kontraŭ Vsevolodo Jaroslavido, finiĝinta per la batalo ĉe la Neĵatina Kampo, dum kiu pereis ĉefprinco Izęslavo kaj Boriso. Venĝante la malvenkon de sia frato, Romano je la sekva jaro alianciĝis kun la kipĉakoj, iris ĝis Sulao, sed la nova ĉefprinco Vsevolodo, la rusan oron verŝinte (11.23) aĉetis pacon, la kipĉakoj iris reen kaj mortigis Romanon. La kroniko finas tiun epizodon per la vortoj: 
И суть кости єго и досєлѣ тамо лєжачє, 
сына Свѧтославля, вънука Ярославля
(Kaj ostoj liaj ĝis nun tie estas kuŝantaj, 
de l' filo de Svętoslavo, de la nepo de Jaroslavo) 
la tono de tiu konkludo, tute nekutima por la kronikoj de la 11ª jc, igis onin [Rib72] supozi tie citaĵon el kanto de kompania skaldo, eble de Bojano, kiu ja dediĉis sian verkon al Romano. 
24. tiuj meme gloron sonoris … verdire, en la originalo estas virgenra ili, kiu do devus referenci ne kordojn sed fingrojn (ĉu kopiista eraro?). — Tiu verso prezentas evidentan licencon (kaj originale, kaj tradukite): oni sendube rajtas diri, ke la kordoj sonoris, sed sonori gloron (t.e. kanti gloron) estas ne tute gramatika. Propre рокот estas densa kaj profunda bruo, tiu de torento, bolanta akvo, mara ondo, lavango, maproksima tondro aŭ kanonado. 
26. de la malnova Vladimiro: de Vladimiro I la Sankta († 1015), kristaniginto de la Kieva Regno (Valdamar konung de la Sagao pri Olavo Trüggviido [Kringla]). La promeson komenci la rakonton ekde Vladimiro la aŭtoro ne plenumas, tial iuj [Rib71] opinias, ke temas pri Vladimiro Monomaĥo (kom. 7.11). 
27. bridinte la menson: la preciza signifo de la originala истягну ne estas klara. Eble tiu vorto estas samradika kun сътягнути t.e. zoni, kunligi, bridi. 
[bookmark: __RefHeading___Toc15044_3537603899]2. La suneklipso
1–2. Temas pri reala suneklipso okazinta je 1185-05-01, je 3h25 (laŭ la Kieva tempo), dum la oka tago de la ekspedicio. Suneklipson oni rigardis malfeliĉa aŭguro. 
Multaj fakuloj akceptas la hipotezon ke la fragmento 2.17–3.25 (kies amplekso proksimume egalas du manskribitajn paĝojn) devas antaŭi la epizodon pri la suneklipso (do, la fragmento estas movenda antaŭ 2.1). Kroman argumenton favore al tiu pli logika prezento liveras la Transdoneado, en kiu post la teksto de 1.29–30 sekvas alparolo al alaŭdo (en PMI, al la najtingalo Bojano) kaj priskribo de preparoj al la militiro. 
5–6. morto … mallibero: dilemo neniel aktualis antaŭ la komenco de la militiro. Tute male, la malprudenta atako kontraŭ la kipĉakoj, en kiu pereis la Sjeveriaj trupoj, grave endanĝerigis la Rusujajn urbojn. Probable tiu parolado estas enkompilita el alia verko — se ne konsideri la konjekton, ke la sorto punos Igoron ĝuste per tio, kion li pleje volis eviti: «la mallibero de kaptito». 
12. rompi lancon: kliŝo por batali. 
14. forlasos la vivon: la verbo хощу uzeblis por formi futuron, ekz-e 
сє ужє хочємъ помєрєти ѿ глада, а ѿ кнѧzя помочи нѣту» [Laŭr. Kron.]. 
Tamen la koncernan pecon oni ial kutimas traduki laŭvorte: «kun vi, Rusoj, mi volas aŭ restigi la kapon…» [Poemo]. 
15. per la kasko trinki el rivero: poezia kliŝo por «venkopreni la riverbordojn» (ofte en la kronikoj, same kiel «trinkigi la ĉevalojn el…»). 
18. la pensa arbo sendube estas tiu de 1.10. Ne maleblas traduko per la pensa ligno, kio estus aludo pri la muzikilo de Bojano (kp la praanglajn gleo-beam, gamen-wudu, t.e. «gajligno»). Tamen ĉe la skaldoj oni trovas «kantoarbon, kovritan je glorfoliaro». 
20. ĉirkaŭ: ĉi tiu traduko baziĝas sur la lego обáполы → ĉirkaŭ — la vorto registrita en rusaj dialektoj (V. Dahl) kaj en kronika raporto pri la eventoj de 1181: 
«нє смєяста дати полку Давидови … и стояша мєжи собою нєдєлю обапол (ambaŭ-borde) Дрьюти» [Rib71, pĝ 154; стб. 620–621]; 
sekve, ni vidas tie daŭrigon de 1.6: la nuna tempo = ĉi-tempo [Kar89]. Pli tradicia traduko estus «kunplektante ambaŭ duonojn de la ĉi-tempa gloro», surbaze de оба полы = ambaŭ duonojn (t.e. la estinton kaj la estonton [Poemo]). — Cetere, en la malnovrusa lingvo tia gloro povis signifi panegiro, kaj krome, ĝi estas samradika kaj similsona kun la parolo (слава — слово; kp la titolon de la verko). 
21. la vojo Trojana: estas diversaj interpretoj de ĉi tiuj vortoj: 
(a) Trojano = praslava dio, parenca al la prairana Traetaono (kp III.15.1); tian Trojanon mencias apokrifo de 12 jc La iro de la Dipatrino en la Inferon: 
Kaj diris la ĉefanĝelo: 
— Ĉi tiuj estas kiuj ne kredis en la Patron kaj la Filon kaj la S-tan Spiriton, sed forgesis Dion kaj kultis la kreitaĵon kiun Dio kreis por nia servo, tial ili ĉion nomis dioj: la sunon kaj la lunon, la teron kaj la akvon, kaj la bestojn, kaj la moviĝantaĵojn … Trojanon, Ĥorson, Veleson, Perunon ili faris dioj ‹трояна хръса вєлєса пєруна на б~ы ѡбратиша›. 
(b) Trojano = la Romia imperiestro Trajano, kaj temas pri la monumento Tropaeum Traiani; la «lando Trojana» estus Besarabio, kies loknomoj konservas la memoron pri la imperiestro. 
(c) povus temi pri la lando Troja, reminiscenco pri la Troja milito. 
(ĉ) en Ukrajnio estas kolosa Trojana remparo (Троянов вал) el la prahistoria epoko. 
23. ties nepo: el la originalo ne estas klare, pri kies nepo temas. En la Unua Eldono post того (ties) staras enkrampigite: «(Олга)», t.e. de Olgo (en la malnovrusa formo); simile en la carina kopio: «(Ольга)»; laŭ tiu gloso temas pri Igoro, nepo de Olgo (laŭ la originala titolo). Laŭ atesto de N.M. Karamzin tia klarigo en la manuskripto ne estis; sed estas strange, ke la editoroj uzis formon malnovrusan anstataŭ la novrusan (Олега), kaj ne uzis sian ordinaran manieron fari notojn. — Aliaj konjektoj: la aŭtoro de PMI estas nepo de Bojano; aŭ Bojano estas nepo de Veleso (kp 3.1). En la du lastaj interpretoj la dativo iĝas agantnomo, tial ili implicas alian tradukon: 
Kantata estus kanto al Igoro de ties nepo … 
[bookmark: __RefHeading___Toc15046_3537603899]3. Vsevolodo alvenas el Kursko
1. Velesa nepo: la praslava Veleso (Велéсъ, Волосъ; vd kom. 2.23) estis dio de riĉo, bonstato, protektanto de la brutaro. La vorto nepo povas ĝeneralsence signifi posteulo, praido. 
2. Sula-rivero: Сулá, maldekstra alfluanto de Dnepro, limrivero disiganta la Rusan landon disde la Kipĉaka stepo. 
3. sonoras la gloro en Kievo: Kievo neniel partoprenis la aranĝojn pri la Igora militiro, do, vv. 28–29 estas citaĵo el verko Bojana aŭ aludo pri la triumfa reveno de la militestroj de Svętoslavo (kom. 10.4) el ilia ekspedicio kontraŭ la kipĉakoj (ili revenis je la Pasko, 1185-04-21; Igoro eliris je la tago de sia patrono s-ta Georgo, 1185-04-23). 
4. Novgorodo: ĉi tie temas pri Novgorodo la Sjevera, ĉe Desno-rivero; ĉefurbo de la samnoma princujo. La adjektivo ŝuldiĝas al tio, ke ĝi situis en la lando de la sjeveroj (unu el la orient-slavaj triboj). 
5. Putivlo: urbo en kiu rezidis Vladimiro (1170–1208), la plej aĝa filo de Igoro. 
6. Vsevolodo: frato de Igoro, princo Kurska kaj Trubĉevska († 1196; en 1185 li aĝis proksimume 25 jarojn). 
7. batalema uro: Vsevolodo havas du epitetojn: буй туръ (la furioza, batalema uro) kaj яръ туръ (la arda uro). La sovaĝaj prabovoj, uroj, malaperis en Bjelarusio komence de la 17ª jc. 
23–24. honoro (честь) implicas materialan honorarion, signon de iaj feŭdaj rilatoj; gloro (слава) estas pure spirita kaj tial, en la feŭda valorhierarkio, pli nobla. — La finaĵo ѣ en la vorto славѣ estas trajto de la Novdoroda dialekto de kopiisto. 

1. Igor-princo: Ni riskas konservi la nun nekutiman vortordon de la originalo, kiu cetere estas analogia al Sula-rivero, Carolus rex, Ĉingis-ĥano ktp. — sin levi en la oran piedingon: Ĉi tiu parolmaniero estis rezervita por la princoj; la kompananoj simple «ekrajdis» aŭ «enseliĝiis» (ekz-e 2.7). 
2. libera stepo: Ruse чисто поле (la pura, glata stepo), esprimaĵo esence simila al «libera maro». 
3. baras: En la originalo, meze de verboj aoristaj (levis, rajdis; vekis, estigis) tiu verbo estas imperfekta. La tensoŝanĝo unue, emfazas la verbon, kaj due, forigas ĝin el la sinsekvo de la eventoj: unu el la plej mallongaj epizodoj de la ekspedicio, la suneklipso, estas prezentita kiel fono de la tuta entrepreno. 
4. la nokto: Oni rajtas heziti, ĉu temas pri diurnoparto, ĉu pri metaforo por mallumo. — per teruro: ni sekvas la slavonan signifon de гроза (= Gr φρίκη), kiun konservis, ekz-e, la pola groza; aliaj tradukistoj komprenas ĝin laŭ la moderna senco meteologia: 
kaj la nokto, per fulmotondro ĝemante, ekvekis la birdaron [Poemo]; 
nokto ĝemis 
en pluveg' kaj fulmotondro,
birdojn en la step' vekante [Eposo]. 
Se oni akceptas la teorion pri konfuzitaj folioj (pĝ 3), tiam la tuta epizodo 4-a temas ne pri misvetera nokto, sed pri la suneklipso (2.1–16, poste 4.1–6.39): 
Tiam rigardis Igoro la helan sunon kaj vidis 
siajn homojn ĉiujn de ĝi kovritaj per mallumo. 
Kaj diris li al sia kompanio: … 
Tiam sin levis Igor-princo en la oran piedingon 
kaj rajdis sur la libera stepo. 
La suno lian vojon per mallumo baras; 
la nokto al li ĝemante per teruro la birdaron vekis; 
siblo besta estiĝis, 
Divo ekscitiĝis, … 
6. Divo: Ĉi tiun enigman vorton ni lasas netradukita. Pri ĝi ekzistas abunda literaturo kaj multe da hipotezoj. 
(a) Plej ofte oni supozas, ke temas pri mita demono, ia drako [Eposo] aŭ grifo (gryphus) kaj rilatigas Divon al la mezpersa div, dev (el avesta daeva, sanskr. deva, dio), do, al la arja vorto, kiu en la islama epoko iĝis nomo de malicaj demonoj. En la malnovrusa literaturo la vorto дивъ ankoraŭfoje aperas (kun la signifo demono) en la apokrifa «Libro de misteroj de Enoĥo»: «Азъ ислѣдовахъ и написахъ тутєнъ громныи и дивъ молниинъ». 
(b) Ĉe la kontraŭa poluso estas la hipotezo [Ŝer90] ke temas pri banala upupo (sudslave dib, deb, dijeb), kiu en la orienta folkloro ofte havas la rolon de heroldo, de post ĝia apero kun tiu funkcio en Korano, ĉap. 27 (An-Naml, «La formikoj»): 
18. De Salomono estis tie kunigitaj la armeoj de la Ĝinnoj kaj de la homoj kaj de la birdoj kaj ili estis ordigitaj en trupojn (…) 
kaj tiam upupo, Hud-Hud, alportas sciigon pri Ŝeba; Salomono skribas repondon kaj resendas ĝin per tiu sama upupo); el tio sekvis islamlandaj legendoj pri la «Militiro de la birdoj». 
— ekscitiĝis: En la originalo estas neklara зби, kiun iuj korektas, aldonante mediale-refleksivan -ся (ni sekvis tiun malnovan tradicion), dum aliaj opinias ĝin marĝennoto зри (t.e. vidu; en la skribmaniero de 16ª jc б kaj р estis tre similaj), kaj tute ĝin forigas. — Resume, eblas pli simpla traduko de vv. 6–7, kiu cetere bone harmonias kun la ĉirkaŭa teksto: 
upupo krias sur arbopinto, ordonas ke aŭdu … 
Vidu ankaŭ la malklaran lokon ĉe 11.40. 
(c) Sendepende je filologiaj konsideroj, el la situacia kunteksto oni [Kar89] konjektis, ke divo estas militista emblemo, fiksita sur древо, kiu lasta sekve el arbo iĝas stangopinto: 
insigno leviĝis, vokas (de) sur la stangopinto …
(kp 6.20: «la standardoj heroldas»; 15.46: «la lancoj kantas!»). 
11. Sudak⋅o: MR Сурожь (Suroĵ), Gr Σουγδαία; la araboj nomis tiun urbon Sudaq, nun la urbeto Sudak en Krimeo, je 57 km de Teodozio. 
12. Ĥerson⋅o, MR Кърсунь (Korsun): Ĥersono la Taŭrida, nun ene de Sebastopolo. En 989 ĝin venkoprenis s-ta Vladimiro kaj dum kelka tempo la urbo dependis je la Kieva Regno. 
13. Tamatarkan⋅o: En la 12-a jc, fortranĉite disde la Kieva Regno per la kipĉakaj hordoj, tiu urbo perdis ĉian rilaton al la Kieva Regno kaj estis forgesita de la kronikistoj. Ĝia mencio en PMI estas la lasta en la malnovrusa literaturo. — idolo: … 
14. nepretaj vojoj: Ĉu temas pri nebatitaj vojoj? Ĉu reminiscenco pri «en la dezerto pretigu la vojon…»? En Poemo kaj Eposo estas tradukite per «netrairitaj vojoj». 
16–17. kriĉas … la ĉaroj: Supozeble la kipĉakoj ne ŝmiris siajn veturilojn, do ties grincado estis aŭdebla malproksime en la stepo, iom simile al la bleko de la norda cigno [Liĥaĉov]. 
— ekscititaj: ĝenerale akceptita estas la korekto роспущени → pоспужени. 
19. La verbo пасти (la prononco: [pasti'], la nuna ĉefsignifo: paŝti) povis havi la kromsencojn zorgi, gardi, observi, gvati; la genitivo бѣды (t.e. de malfeliĉo) okaze povus havi la signifon partitive-objektan; tial la verso allasas du malajn interpretojn: 
Ja lian malfeliĉon jam paŝtas (= gvatas) la birdaro 
t.e. la birdoj gvatas lian malfeliĉon, atendante la batalkampan predon; aŭ male, konforme al nia traduko, 
Ja disde malfeliĉo lin jam paŝtas (= avertas) la birdaro. 
la kverkoj: la originalan подобiю oni ĝenerale korektas al по дубiю (praruse estus «по доубию», дубиє = kverkaro). Konjektante iom pli seriozan difekton en la teksto oni povus korekti laŭ Transdoneado: подъ облакы (sub la nuboj). 
20. timindaĵon: ne maleblas, ke temas pri banala fulmotondro. — aŭguras: la originala въсрожати aŭ въсрожити ne estas registrita en la malnovrusaj tekstoj. En iu Brjanska dialekto oni trovis всражить = taŭzi. Ni akceptis la konjekton, ke la unuaj editoroj (aŭ kopiisto) mislegis omegan kiel съ (la malnovrusaj skribistoj ofte enŝovadis ѡ anstataŭ o, proksimume kiel la okcidentaj skribistoj Mezepokaj laŭplaĉe interŝanĝis i kaj y); do, въсрожать → вѡрожать = ворожать (t.e. aŭguras, sorĉas). — Cetere atentindas, ke la ravinoj kaj la lupoj estas menciitaj en 3.17 kaj 3.21. 
23. Ho Rusa lando! jam foras vi malantaŭ la monteto: Tia limmonteto, de trans kiu oni ne plu vidas la Rusan landon estas ofte menciata en la Kieva Kroniko; probable, ĝi situis ĉe la kutima vojo en la stepon. — La vorto шеломянь, ĉi tie tradukita per monteto, propre signifis oblonga altaĵo, akvodislimo; montetĉeno [Rib71, pĝ 54]. 

12–13. Estas nomitaj partoj de flago, kio en la poezia lingvaĵo ekvivalentas al la tuto (t.e. al flago): skarlata stango (flagstango, стяг); blanka standardo (la flagtuko, хоругвь; poste tiu vorto ŝanĝis sian signifon al tiu de preĝeja standardo); kvasto (eble ĉevalvosto) estis fiksita ĉe la supra ekstremo de la flagstango, sub la pintingo; arĝenta pintingo (originale стружiе, en la posta lingvo острожие; ĝi ofte havis la formon de lanca pintingo). 
15. idaro de la Olga nesto: Ĉiuj princoj, partoprenintaj la militiron, estis nepoj (Igoro, Vsevolodo), aŭ pranepoj (Vladimiro Igorido; Svętoslavo Olgido) de la princo Ĉernigova kaj Tamatarkana Olgo Svętoslavido († 1115; vd kom. 7.20). 
17. Ne naskiĝis ĝi: la originalo donas virgengan li (небылонъ) anstataŭ la neŭtran ĝi. Ĉu la aŭtoro ne sufiĉe atente adaptis Bojanan verson, temintan pri unu prodo? 
19. aglo: en la originalo ĉasfalko (science Falko rusticolus); ruse ĝia nomo estas simpla vorto, senrilata al la radiko de falko. La tri birdoj pensigas pri tri specoj de rilatoj: 
de la egalranga princo (alia «falko»); 
de la ĉefprinco (pli forta «falko», ĉasfalko — en la traduko ŝanĝita je «aglo»); 
de fremdulo ĥano («korvo» — tio estas indikite malimplice). 
21. Gza: Kipĉaka ĥano; en la fontoj lia nomo havas ankaŭ la formojn Коза, Къза, Гза, Гзя, Гзакъ. — grizalupe: la lupo estis populara tjurka totemo. 
22. Konĉako: Kipĉaka ĥano, filo de Otrako Ŝarukanido (Ŝarukanidze, laŭ la kartvela kroniko, kp 11.45), unu el la plej eminentaj ŝtatistoj en la Kipĉaka lando. Li arigis ĉirkaŭ si plurajn hordojn, estris Donecan Union, kondukis tre prudentan politikon rilate al la Kieva Regno, strebante plifirmigi la bonajn rilatojn kun Ĉernigovio, la domajno de Olgidoj, la tradiciaj aliancanoj de lia klano. Eĉ post la kompleta venko super Igoro, Konĉako ne profitis la okazon prirabi lian sendefendan domajnon, sed atakis la Perejaslavlan princujon (13.1–2); Gza sola iris en la terojn ĉe Sejmo. Konĉako edzigis Vladimiron Igoridon al sia filino. Ebla etimo de la nomo estas qon-ĉak aŭ kön-ĉak (leda pantalono). — spuron faras: Konĉako indikas al Gza la vojon (lia kavalerio lasas spuron en la stepo). La du ĥanoj «kuras» renkonte al Igoro. 

4. kvar sunoj: Temas pri la 4 princoj: La fratoj Igoro kaj Vsevolodo; la filo de Igoro, princo Vladimiro; kaj la nevo de la fratoj, princo Svętoslavo. 
11. la rivero Kajalo: Estas diversaj opinioj pri tiu nomo. Iuj vidas tie tjurkan vorton qajaly (rokoza), kaj konjektas, ke temas pri la rivero Makatiĥa, alfuanto de la rivero Golaja Dolina, alfulanto de Suĥoj Torec [Get76]; aliaj opinias, ke Kajalo estas ne reala rivero, sed ia folklora Bedaŭrorivero (de MR каяти — riproĉi; venĝi; bedaŭri, funebri). 
14. Stribogo estis malnovrusa pagana dio, kies funkcioj probable koncernis la veteron; oni rilatigas lin al la irana Sribaga. 
20. La standardoj heroldas: Eblas malpli tradicia sed pli simpla traduko: La standardoj flirtas, aŭ, pli precize, staras orte, en formo de gamo, Γ; do, gamas. La slavona nomo de Г, глаголь, estas rutine uzata por indiki la ortan formon (kp la PIVajn L-fero, L-anteno); tamen la ĉefa signifo de la verba formo глаголютъ sendube estas parolas (slavona vorto noblastila). Cetere, Transdoneado subtenas nian interpreton: tie la standardoj blekegas (стязи ревутъ). 
22. Rusaj rotoj retiriĝis: Kutime oni korektas отступишя (probable skribita ѿступишя) al ѡступишя, kio donas Rusajn rotojn encirkligis. Ni tiun korekton ne akceptis, ĉar laŭ la kroniko kaj el 8.14–15 ŝajnas, ke almenaŭ parto de la rusaj trupoj efektive retiriĝis. 
28. glavoj Karolidaj: Estas pli ol 10 teorioj pri la signifo kaj deveno de харалугъ, харалужьнъ, kiuj estas registritaj nur en PMI kaj en verkoj je ĝi dependaj. Ni akceptis tiun, kiu devenigas la vorton el la malnovgermanaj Karling, Charling kaj (konjektata) Charolung. Tiutempe «francia» estis sinonima kun «ŝtala» (kiel post ducent jaroj «damaska» iĝis nomo de klinga ŝtalo); kaj el la glavoj, trovitaj dum esplorfosado de la malnovrusaj sepultoj, ĉiuj glavoj de 9–10 jc estas Karolidaj (kun koncerna markaĵo), unu glavo de 12 aŭ 13 jc estas Kapetida [Menges]. Kp 6.33. — Inter aliaj etimologioj oni indikis sanskr. khára (malmola, akra) kaj langh (frapi, brili), el kio sekvas kharalanghyana (akre-brila) [MB84]. 
33. kaskoj Kaŭkazaj: faritaj de аварє, latine avares — restaĵoj de tiu popolo plu ekzistas en Dagestano, kiu en la Mezepoko estis fama centro de armilproduktado. Oni rimarkigas kontrastigon de la glavoj Karolidaj kontraŭ la kaskoj Kaŭkazaj. La dishakado en splitojn klariĝas per tio, ke la kaskoj de la nomadoj estis faritaj el lignaj pecoj, kunigitaj per ledo kaj fera tegaĵo. 
35–36. Ĉi tiuj versoj probable estas difektitaj. En nia traduko кая kaj раны estas traktataj kiel genitivo ununombra de resp. къй (kiu) kaj рана (normale vundo, sed en la ĉeĥa ankaŭ bato); tia genitivo povus esprimi kaŭzon, kiel en Esperanto. Alian oftan interpreton de vv. 35–39 donas Poemo: 
«Ĉu timigos vundo, fratoj, tiun, kiu forgesis ĉiun honoron kaj vivon, sian urbon Ĉernigov, kaj la oran patran tronon, kaj la kutimajn ĉarmojn de sia kara amatino, la bela Glebovna!». 
38. Glebidino: Probable Olga, filino de princo Glebo Georgido, fratino de Vladimiro de Perejaslavlo, la edzino de Vsevolodo la Arda Uro. 

1. epokoj Trojanaj: Pri Trojano vd 2.22. La vorto вѣкъ (novruse, jarcento) estis ne tute preciza; en tradukoj el la mezgreka ĝi respondis al αἰών. 
2. Olgo Svętoslavido († 1115): Nepo de Jaroslavo la Saĝa, avo de Igoro kaj Vsevolodo, prapatro de la Olgidoj (vd la Historian Skizon). 
8. Jaroslava filo Vsevolodo: En la originalo estas sensenca kombino de du posedaj adjektivoj Jaroslava filo Vsevoloda; ni akceptas la korekton de la dua al Vsevolodo (Всєволодъ); do, temas pri onklo de Olgo (vd kom. 7.2 ĉi-supre), la patro de Vladimiro Monomaĥo. 
9. Vladimiro Vsevolodido (1053–1125): konata sub la alnomo Monomaĥo (laŭ lia avo, Bizancia imperiestro Konstanteno Monomaĥo), li estis princo Ĉernigova kaj ekde 1113, la ĉefprinco Kieva. 
10. ĉiumatene la orelojn ŝtopis: En ĉiu komentaro oni povas legi, ke tie estas kalemburo: Vladimiro ŝtopis siajn orelojn (ja ĵus estis dirite pri la sonoro de lia forrajdo) kaj rigligis la urbopordegojn, kies ŝloskrampoj estis nomataj oreloj; bedaŭrinde, mankas konvinka klarigo, kial li faris tion ĉiumatene. 
11. Boriso Vęĉeslavido: Nepo de Jaroslavo la Saĝa, aliancano de Olgo Suferslavido; pereis aŭtune de 1078 ĉe la Neĵatina Kampo (vd la Historian Skizon), aĝante 24 jarojn. — juĝo: eblaj interpretoj estas «la Dia juĝo» aŭ «konvikto». Ĉiel ajn, la probabla senco estas, ke lin «glor[am]o kondukis al malgloro». 
12. Kanino: Probable temas pri rivero, kiu fluis apud Ĉernigovo, kie pereis princo Boriso. Tiu rivernomo estas menciita en la kroniko. 
— verda mantelo: la batalkampa herbo, kiu iĝis morta vestaĵo. 
13. Pro ofendo de Olgo: Probabla senco povus esti, ke Boriso batalis pro la afero de aliulo (de sia kuzo). Kp 9.3. 
14. bravan kaj junan princon: T.e. Borison. Verdire, gramatike la originalaj vortoj egale akordas kun ajna el la du nomoj (Olgo, Boriso). 
15. de tiu sama Kajalo: Fakte devus esti Kanino (kom 7.12). Eble tie estas eraro de kopiisto, eble en la tekston enŝteliĝis noto de leganto, kiu ne komprenis, pri kiu batalo temas. 
— Svętopolko: Laŭ la kronikoj, tiu Izęslavido en la koncerna tempo estis en Novgorodo; Izęslavon akompanis alia filo, Jaropolko, kaj la kroniko speciale mencias ties afliktegon 
— Per forlulis ni akceptas la korekton повєлѣя → полєлѣя; alia konjekto: «повєлѣ яти», t.e. ordonis preni. 
18. Olgo Suferslavido: Tiu alnomo estas konata nur el PMI, sed ĝi iĝis ĝenerale akceptita en la rusa historiografio (oni ja vere bezonas iel distingi inter la multnombraj princoj samnomaj; eble ĝi aperis kiel gloso de iu antikva leganto). Oni povus konsideri aliajn tradukojn de tiu alnomo, ekz-e Ĉagrenslavido. Eblas du interpretoj: 
· temas pri la suferoj de Olgo mem — ja similan alnomon kun tiu senco en la kronikoj ricevas Rogneda, post ke la juna s-ta Vladimiro ŝin seksperfortis kaj mortigis ŝian patron: «oni nomis ŝin Suferslava» (t.e. fama pro siaj malfeliĉoj, originale нарєкоша єй имѧ Горислава) — Laŭr. Kron., pĝ 285. Menciindas, ke tiu rakonto pri la pramalnovaj eventoj estis registrita retrospektive, en 1128; Olgo estis pranepo de Rogneda (cetere, kiel ĉiuj Jaroslavidoj), kio povus klarigi la sufikson [Rob78]; 
· aŭ, laŭ la opinio de la plimulto de la modernuloj, temas pri la suferoj al kiuj li submetis la Kievan Regnon per sia alianco kun la kipĉakoj.
Cetere, la unuan radikon en tiu alnomo oni povus devenigi ne nur el гóре (malfeliĉo, doloro), sed ankaŭ el горé (supre) aŭ гори (brulu), kiun lastan iuj rilatigas al la kulto de sundio. 
20. la vivo: La ĉefsignifo de жизнь estas vivo, sed ĝiaj kromsignifoj estas havo (14.30) kaj prisemita kampo [Rib71, pĝ 54]. 
— la Daĵboga nepo: probable, mitologia alegorio de la Rusa lando. Daĵbog (Даждьбог, Дажьбог) estis orientslava sundio, kies nomo analizeblas kiel donu + dio aŭ (malpli evidente) en daĵ oni vidas paralelaĵon al la gota dags (kaj esperanta tago), litova daga (varmego), prusa dagis (somero). Kp 9.3. — Tiu peco havas paralelaĵon en la posta malnovrusa literaturo. 
Ekz-e en la jaro 1307ª, kiam Dante ĵus komencis la Dian Komedion, en la malproksima Pskovo klerulo Diomedo (Домидъ) finis kopii grandan libron (Apostollibron, t.e. la Agoj kaj la Epistoloj de la Apostoloj plus Apokalipso). Sur la lasta paĝo li, paradante per siaj scioj astronomiaj, diversmaniere estis datanta la laborfinon. Li ankoraŭ ne finskribis la kolofonon kiam venis informo pri batalo inter du rusaj princoj apud Moskvo (25 aŭg. 1307, Miĥaelo de Tvero kontraŭ Georgo de Moskvo). Sciigite pri tiu batalo de rusoj kontraŭ rusoj en la lando, jam sesdek jarojn suferanta sub la mongola jugo, Diomedo enskribis (ni konservas la liniaranĝon de la originalo por doni la ideon pri la aspekto de malnovrusa teksto; la originalo havas du kolumnojn): 
Сєго жє лѣта бысть 
бой на Руськой зємли • Ми 
хаилъ съ Юрьємъ ѡ кнѧ 
жєньє Новгородьскоє • При 
сихъ кнѧzєхъ сѣ-шєтсѧ 
и ростѧшє усобицами 
гыняшє жиzнь наши 
въ кнѧzѣхъ которы и вѣ 
ци скоротишасѧ чєловѣкомъ•
Samjare estis batalo en la Rusa lando: Miĥaelo kontraŭ Georgo pri la Novgoroda princujo. Sub tiuj princoj prisemite kaj kreskante per militoj pereis vivo(j?) niaj en princaj kvereloj kaj la vivdaŭro mallongiĝis de la homoj. 
Atentindas, ke la gramatikaj formoj en la skribaĵo de Diomedo estas pli arĥaikaj ol tiuj de PMI (en la kopio kiun ni konas); aliflanke malaperis la pagana Daĵbogo kaj la frazo havas iom alian strukturon. 
Tradicie oni vidas en tiu skribaĵo ateston pri la aŭtento de PMI kaj pri la intereso kiun ĝi vekis en la mezepokaj legantoj. Tre probablas, ke en Pskovo estis manuskripto de PMI, ĉar la Jaroslavla kopio per kiu ni konas la verkon laŭ la opinio de la lingvistoj estas farita en Pskovo. Cetere, ne maleblas ke en ambaŭ okazoj temas pri citaĵo el komuna tria fonto. 
23. pelkrio: En la originala кикахуть probable perdiĝis superlinia л — tiam tiu stranga vorto estus la bone konata кликахуть. Tiun konjekton subtenas la responda loko en Transdoneado [TS]: 
В тоя жє врємя по Рєзанской зємли ни ратой ни постух нє покличєтъ нъ толко часто вороны грают, трупу чєловєчєскаго чают.
29. tiela: Kurioze, la formo сицей morfologie ĝuste respondas al tiela, kaj estis same (aŭ eĉ pli) malofte uzata. 

3. sagoj harditaj: Ĉu eble «la sagoj kungluitaj»? 
13. en la foro: Tradicie oni korektas давечя al далече (ankaŭ ni akceptis tiun korekton); tamen laŭ kelkaj ukrajnaj dialektoj давечя povus esti en la mateno. 
23. boparencoj: La metaforan sencon (batalo = edziĝfesto) ĉi tie plifortigas la senco laŭlitera: la kipĉakaj ĥanoj efektive estis boparencoj de la rusaj princoj. 

3. ofendo: Feŭda maljustaĵo (la vorto pli konvenus al la militiro de Olgo ol al tiu de Igoro; kp. 7.13). 
5. flugilaro: La naiva (kaj tradicia) traduko eksvingis la cignajn flugilojn, kvankam formale pli proksima al la originalo, certe estus konfuziva: oni tuj imagas duflugilan junulinon, kian oni povas vidi sur diversaj ilustraĵoj. Nu, la originala крылы estas multenombra, la dunombro estus крылома. Eble do temas pri tjurka tribo, kies totemo estis cigno (la kipĉakoj povus esti tia tribo, kiel indikas ilia etnonomo mem). 
7. forpelis la grasajn tempojn: La traduko laŭas la konjekton de la plimulto de la fakuloj, kiuj korektas убуди (vekis, incitis) al упуди (forpelis); la ĝenerala senco: «forpelis la tempojn de bonstato». Tamen жиръ (graso) povas havi ankaŭ la kromsignifojn malpuraĵo, pezaĵo, tial ne maleblas pli konservema ideo, ke la ofendo kirlis malbonaĵojn. Kp 9.30. 
8. La princaj militoj kontraŭ la paganoj pereis: tia interpreto estas formale allasebla, kvankam la sintakso de tiu frazo estas tiom bizara, ke oni rajtas suspekti difekton en la teksto. 
9. diris unu frato al la alia: рекоста (diris) estas dunombra verboformo, t.e. temas pri 2 fratoj; kp 9.11, kie la nombro de komencis princoj kreskas ĝis la multenombro. 
10. «Ĉi tio estas mia, kaj tio estas mia»: kp la juran formulon, fiksantan la rajtojn de princoj je iuj teroj: Ĉi tio estas mia, kaj tio estas via. 
16. al la maro! — En ĉi tiu vica reapero de la maro oni povas vidi malkonvenan hiperbolon, aŭ (plej probable) simptomon de kompilado, aŭ spuron de la Mezepoka asociaĵo de transmara kaj transmonda vojaĝoj. En tiu lasta okazo la senco estus: «al la rando de la pereo». 
17. ne revivigi! Rekantaĵo reaperonta (v. 13.60). 
18. Karna kaj Ĵela: oni konjektas, ke temas pri funebraj diinoj, slavaj valkirioj rilataj al sepulta rito. Ĵela estas abunde atestita en la senco de funebro; en manuskripto de 17 jc pri paganaj ritoj oni trovis mencion pri «Ĵela kaj Karna» (tiuj samaj nomoj en la inversa ordo). 
20. flama korno: Iuj vidas en tiu linio aludon pri la greka fajro, kies uzon fare de kipĉakoj la kronikoj registras sub 1184 (do, la aflikto disvastiĝis tra la lando kiel la greka fajro); aliaj vidas tie aludon pri antaŭkristana sepulta rito (kremacio). 
23–25. per la penso elpensos…: Tiaj taŭtologiaĵoj oftas en la rusa folkloro; temas pri havigo, (re)kreo al si de la deziregata objekto per intensa pensado, rigardado, atendo ktp. 
30. malgajo grasa: peza (t.e. grava, prema) malgajo; kp 9.7. 

1. Dunombre devus esti: Тая бо два. 
4. ilia patro Svętoslavo: Svętoslavo (1125–94) estis kuzo de Igoro kaj Vsevolodo, tamen estkiel ĉefprinco (ekde 1180) li estis la patro (senioro, klanestro) de ĉiuj Rurikidoj. Se oni konsideras la paralelan historion de la avoj de la protagonistoj, Svętoslavo Jaroslavido efektive estis striktasenca patro de Olgo, Romano, Glebo. Kp 12.5. 
13. Kobako de la margolfo: Laŭ la kronikoj, Kobako estis kaptita «ĉe la urbeto nomata Erel, kiun la rusoj nomas Ugol (t.e. Angulo)»; eĉ se oni akceptos, ke лука (t.e. arko, golfo) similas al angulo, la uzo de maro plu restas stranga. — Probabla kipĉaka praformo estas Köbäk, «hundo» (unu el oftaj tjurkaj totemoj) [Menges]. 
17. festena salonego, juniorejo (гридница): Salonego en princa palaco, kie festenis «la junioroj» (гридь); krom la funkcio festena ĝi laŭbezone (se estis tro multe da malliberuloj) servis kiel malliberejo. Supozeble, Kobako estis venigita tien, eble dum festeno, aŭ eble li restadis tie dum sia kaptiteco. 
22. kiu mergis la grason en la fundo de Kajalo: Frazo malklarega, dubinda kaj gramatike, kaj enhave. La tradicia interpreto estas: «kiu dronigis la riĉon (resp. bonstaton ktp) sur la fundo de Kajalo». Tio signifas, ke la originalaj prepozicioj kaj la kazo estas neĝustaj. Malpli ĝena (kvankam nesenriproĉa) estus la analizo de «во днѣ Каялы» kiel «en la tago de Kajalo» (lokkaze tago kaj fundo koincidas; sed por la tagoindiko oni devus uzi akuzativon); plue, Nikitin konjektas, ke жиръ (graso) erare antataŭis ĉi tie la vorton миръ (paco). 
24. Rusa oro estis verŝata: Gramatike eblas du interpretoj: ili verŝ(ad)is, aŭ oni verŝ(ad)is (plurala imperfekto triapersona). Vd III.1.20. 
27. urbmuraj rundvojoj: Galerioj sur la interna rando de la urba murego, S забрало, MR забороло (kp 16.19). 

2. en Kievo: Ĉar laŭ la kronikoj en la koncerna tempo Svętoslavo ne estis en Kievo, la unuaj editoroj encitiligis la vortojn de tiu linio kiel parton de lia rakonto pri sia sonĝo. — sur la montetoj: Parolkliŝo indikanta la supran parton de Kievo, kie situis la princa palaco, la Dekona kirko, la S-ta Sofio. 
5. lito taksusligna: En la folkloro oni trovas kliŝon кровать тёсовая (tabula lito [Poemo]; тёс: hakaĵo, ĉarpentaĵo); malfacilas diri, ĉu ĉi lasta estas popola misaĵo, ĉu la unua formo estas eraro de kopiisto. Rimarkindas, ke la grekdevena кровать (lito) en la koncerna epoko estis pruntaĵo freŝa, kiu devis impresi ne malpli solene ol la slavonaj ложє, одръ en la nuna lingvo. Cetere, nur nun en la modernaj lingvoj slavaj тис = taksuso; por la slavona kaj la malnovrusa estas registritaj nur la signifoj cedro, pino; tamen tio sonas tro banale, precipe apud la solena кровать. Eble ian rolon tie havis aliteracio (кровати тисовой). 
6. blua vino: En la rusa folkloro, vodko (kontraste al la verda, t.e. vinbera vino). Eble temas pri rita funebra drinkado, eble pri balzamada procedo. 
8. helpantoj: Interpreto de толковины laŭ [Menges, pĝ 146]. Cetere, aliteracio вино – толковинъ. 
11. firsto: La nekonata vorto кнѣсъ estas same proksima de кнѧzь (princo), kiel en la germana First similas al Fürst; do, per analogio oni kutimas interpreti la linion kiel estas en nia traduko, aldonante ne tre konvinkan klarigon, ke por faciligi la suferojn de mortanto oni kutimis leveti la tegmenton; ĉio ĉi ne estas sufiĉe fidinda, tiom malpli, ke la firston oni kutimas havi ne en, sed sur la palaco. Nikitin proponas legi князь (princo), kaj korekti дьскы (plankoj) al дѣтьскы (la junioroj, la junkroj), kio rezultigus: 
Miaj junkroj estas jam sen princo 
en palaco mia ortegmenta 
(male ol la bojaroj, la junioroj servis ne landon sed princon). Tre probablas ke tiel estis en la praverko Bojana; sed en PMI senfirsta tegmento povus simboli la regnon en malordo. 
14. boatkorvoj: Estas diversaj interpretoj de tiu loko. Ni akceptas la tradician korekton de босувы al бусовы, kaj traktas tiun esprimon kiel skaldan kliŝon por vikingo (буса estas speco de boato, preskaŭ ŝipo; korvo ĉe la skaldoj estas tradicia simbolo de militisto). Verdire, la sufikso -ов en la koncerna signifo estas iom anakronisma (tro moderna). Kp 11.44 (kaj 17.23). 
15. maldensejo: La originala болонь signifas liberan spacon, ekz-e herbejon ĉe riverbordo aŭ ĉirkaŭon de urbomurego, kiun oni lasis glata por faciligi observon kaj celpafadon dum defendo de la urbo. — serpentoj densejaj: en la 1ª eldono estas nekomprenebla дебрь Кисаню; en la carina kopio estas дебрьски сани, kioj almenaŭ estas konataj vortoj (densejaj serpentoj). La traduko «ĉe Plesensko en la fosaĵo estis densa arbaro; la Ki‹ev›anoj jam alpaŝis al la blaŭa maro» [Poemo] baziĝas sur la korekto на болони бѣшя дебрь, кыяне же съшли… — Neniu el la legoj proponitaj por tiu linio estas tute klara. 
16. impetis: Ni akceptas la tradician korekton de la sensenca «не сошлю» (несошлю, t.e. «mi ne ekzilos») al несошася. — blua maro: ne maleblas, ke Blua estas nomepiteto (laŭ la irana nomo de la Nigra Maro). 
21. konkeri la urbon Tamatarkano: ĉi tiu mencio de Tamatarkano estas la lasta en la tuta malnovrusa literaturo; la kronikoj jam delonge estis pri ĝi forgesintaj. Oni neniel povus imagi, ke Igoro kaj liaj kamaradoj, eĉ malgraŭ ilia tuta politika kaj militista malprudento, planis tian nerealigeblan entreprenon: kun siaj 6–8 mil homoj trairi la tutan Kipĉakion kaj rekonkeri Tamatorkanon disde la Bizancia imperiestro Androniko I Komneno. 
23. senflugigis: Originale припѣшали (faris la flugilojn piediraj, t.e. pritondis). 
25. la falkojn: La sensencan самаю oni legas самою (ilin mem, sufiĉe regula genitivo dunombra uzata anstataŭ akuzativo kiam temas pri vivuloj); en la carina kopio estas самого (lin mem), kio konformus al la malliberigo de Olgo fare de kozaroj en la Bojana praverko. 
27. en la tria tago: Eble, influo de la Bojana verko (la batalo sur Neĵatina kampo okazis, laŭ la kroniko, en la tria tago de oktobro). 
35. geparda aro: Komparoj de kipĉakoj kun la gepardo estas konataj ankaŭ el aliaj verkoj malnovrusaj, ekz-e en Измарагд. 
28–30. La verbo погасоста (= estingiĝis) estas en dunombro, kaj la teksto estas misgramatika. Probable en iu el la prakopioj ĉi tiu teksto, kies longo proksimume egalas la longon de manuskripta linio, estis preterlasita kaj poste enŝovita je du manuskriptaj linioj pli malsupre; do, unu el la eblaj ĝustigoj estas movi la liniojn 36–37 inter la liniojn 29/30, ŝanĝante подасть al подаста: 
ambaŭ purpuraj kolonoj estingiĝis 
kaj en la maron sinkis 
kaj grandan furiozon estigis en la ĥinoj. 
Jam la mallaŭdo leviĝis sur la gloron, 
jam la perforto frapis la liberon, 
jam Divo falis sur la teron. 
Simila peco troveblas en Transdoneado. 
— grandan furiozon estigis en la ĥinoj: La etnonomo хынове troviĝas en neniu alia fonto (krom Transdoneado, kie ĝi estas pruntita el PMI). Iuj vidas tie la hunojn kaj tradukante буйство (nia furiozo) per angoro (?) asertas, ke la malvenko de Igoro maltrankviligis la hungarojn. Aliaj legas ĥanoj, ktp. Kp v. 13.53. 
31. Olgo kaj Svętoslavo: Olgo (1174–1208) estis filo de Igoro; Svętoslavo Olgido de Rilsko (1166–post 1191) estis lia nevo. Surprizas la manko de Vladimiro Igorido (kp 5.17, 5.24, 6.4, 19.17–18, 20.19). Laŭ Laŭr. Kron. Igoro militiris «kun du filoj», Hip. Kron. mencias nur Vladimiron. Per si mem la fakto, ke Olgo aĝis en 1185 nur 12 jarojn, ne estas serioza obĵeto, ja en 1183 Igoro jam estis komisiinta al li (kun lia kuzo Svętoslavo) rekonduki la Kievajn trupojn [Hip. Kron.]. Ne malprobablas la konjekto, ke la du nomoj estas maltrafa gloso de Mezepoka leganto, tiom pli ke rekta nom'indiko tuj apud metaforo ruinigas ties efekton. 
40. Divo falis sur la teron: Malfacilas diri, ĉu Divo favoras la rusojn, ĉu la kipĉakojn, kaj malfacilas rilatigi tion al 4.6. En la upup-teorio oni indikas, ke «ĉe danĝero, la upupo sin ĵetas sur la teron, dissternas la flugilojn kaj levas la kapon tiel, ke ĝia longa beko staras vertikale» [Mal59]. En la standardo-teorio la senco de la epizodo estas evidenta. Io simila estas en «Сказание о Мамаевом побоище»: Вознесеся слава руская на поганых, уже бо ввержен скипетр на землю.
41. junulinoj gotaj: Tradicie oni rilatigas tion al la Krimeaj gotoj, kiuj loĝis en Krimeo ĝis 17 jc; sed ne maleblas, ke temas pri la nordaj gotoj (de la insulo Gotland en la Balta Maro). 
45. Ŝarukano: Kipĉaka ĥano, avo de Konĉako, spertinta plurajn malvenkojn, precipe de Svętoslavo, praavo de Igoro, kiu kaptis Ŝarukanon en la batalo ĉe la rivero Snovo (1068-11-01). 

5. miaj nevoj, Igoro kaj Vsevolodo: Tiel Svętoslavo povis nomi la du princojn nur laŭ la feŭda hierarkio, ja fakte ili estis liaj kuzoj (kp 10.4). 
11. karolidaĵo: Armilŝtalo (vd 6.28). 
16. Jaroslavo Vsevolodido: Princo de Ĉernigovo (1140–1198), frato de Svętoslavo de Kievo. Almenaŭ trifoje (1183, 1184, 1187) li rifuzis partopreni en militiroj kontraŭ la kipĉakoj. 
19–23. tatranoj, ŝelbiroj, topĉakoj, revugoj, olberoj: probable, tiuj estas etnonomoj de tjurkaj triboj vasalaj de la Ĉernigova princujo. 
24. botponardo (засапожникъ): Ponardo kiu estis portata en la botkruringo. 
28–29. la antaŭa gloro: la gloro de la paseo, de la antaŭa tempo. — la posta gloro: La onta gloro; la originala заднюю korektendas al заднею. 

1. rimovanoj: Loĝantoj de Rimovo (Римовъ), urbo ĉe Sulao, prirabita de Konĉako post la venko super Igoro. 
2. Vladimiro: Princo de Perejaslavlo-la-Rusa (aŭ la Suda), filo de la Kieva princo Glebo Georgido, bofrato de Vsevolodo la Arda Uro (6.8). Defendante Perejaslavlon kontraŭ Konĉako li ricevis tri vundojn, pro kiuj li poste mortis (1187-04-18), ne atinginte la aĝon de 30 jaroj. 
4. Vsevolodo III Georgido la Grandnesta (1154–1212): Princo de Vladimiro-ĉe-Klazmo. Daŭrigante la politikon de sia frato Andreo de Bogolubovo, li pretendis je la titolo ĉefprinco, sen transiri al la Kieva trono. Vladimiro Glebido de Perejaslavlo estis lia nevo. 
5. vi devus: duobla infinitivo povas implici devon. 
6. la patran oran tronon defendi: Povas temi pri Kievo, kiun cetere la kipĉaka invado rekte ne minacis, aŭ pri la fakte sieĝita Perejaslavlo, apartenanta al la posteuloj de Georgo la Longbraka (vd kom. 13.4). 
10. groŝo: Originale nogata, etmonero, dudekono de grivno. 
11. duongroŝo: Originale rezana, kvindekono de grivno. 
13. ŝereŝiroj: Laŭ la komento de la unuaj editoroj, temas pri «nune jam nekonata armilo». Oni konjektas, ke ĝi estis speco de la «greka fajro». Aliaj tradukoj: mempafiloj [Poemo]; lancoj [Eposo, laŭ Gr σάρισσα, novgreke σαρισσάρι]. 
14. Glebidoj: Romano, Igoro, Vsevolodo kaj Vladimiro, filoj de Glebo Rastislavido, princoj Rezanaj, kiuj partoprenis la militiron de Vsevolodo la Grandnesta kontraŭ la Volga Bulgario (1183). Oni atentigis [Rib72, pĝ 494], ke la Glebidoj estas prezentitaj ĉi tie fidelaj vasaloj de Vsevolodo, kiaj ili estis ekde 1180. Tamen ĝuste en 1185 la bravaj Glebidoj ekribelis kaj malobeis Vsevolodon, pri kio en la malproksima Kievo somere de 1185 oni ankoraŭ ne sciis. Tio estas kroma atesto pri la frua estiĝo de PMI. 
15. batalema Ruriko († 1215) kaj Davido (1140–97): Rastislavidoj, pranepoj de Vladimiro Monomaĥo. Ruriko estis kunreganto de Svętoslavo, li posedis la tutan Kievion, krom Kievo mem, kaj la kronikistoj jen lin, jen Svętoslavon nomas la ĉefprinco. En 1183 Ruriko boparenciĝis kun Svętoslavo, edziniginte sian filinon al lia filo Glebo. — Davido, princo de Smolensko, kiun la kipĉakoj neniam minacis, tre malvolonte militis kontraŭ ili. Nur unu fojon (en 1177) la trupoj de la du fratoj kune ekspediciis. Ambaŭ iris kontraŭ la kipĉakoj, sed Davido malfruiĝis kaj la kipĉakoj, prirabinte 6 urbojn, disbatis la kompaniojn de la du princoj, kaptinte multajn bojarojn (la orumitajn kaskojn). [Rib71, pĝ 93]. Kp 15.42–45. 
27. Jaroslavo Vladimirido (1130–87): Princo de Galiĉo, bopatro de Igoro. Jaroslavo mortis 1187-08-01, tio donas la plej malfruan limon por dati la Parolon. La epiteto Okpensa en aliaj fontoj ne estas atestita (tamen kurioze, slavona formo por Oktaviano Aŭgusto estas, laŭ la etimo, Осмороденъ); en la originalo ĝi havas malĝustan kazon (la lokan Осмомыслѣ anstataŭ la vokan Осмомысле). La kroniko (la kompilaĵo de 1190) pri li tiel nekrologas: 
Tiu princo estis honorata kaj fama en ĉiuj landoj. Mem li ne militiris, sed siajn trupojn sendadis helpe al aliaj, ekz-e al la hungaroj, al la poloj kaj al rusaj princoj, kun militestroj. Kun ĉiuj princoj li vivis en akordo kaj amo; plie li zorgis pri la ordo en sia lando kaj per tio estis timinda por ĉiuj najbaroj. Neniu aŭdacis lin militi, ĉar liaj militestroj, senĉese la grekojn, hungarojn kaj ĉeĥojn helpante, estis spertaj pri la milito kaj kuraĝaj en la batalo. Kaj lia lando abundis je ĉio, prosperis kaj plimultiĝis je homoj, ĉar spertaj majstroj kaj metiistoj el ĉiuj landoj al li venadis kaj en la urboj enloĝiĝis, per kiuj Galiĉio pliriĉiĝis je ĉio. Ĉe Danubo la urbojn li fortikigis, negocistojn tie loĝigis, komercantajn trans la maron en Grekujo, kaj la aranĝantojn de metioj li ĉiel helpis. Malavara li estis, korfavora kaj justa. Tial multaj alilandanoj al li servis. Sperta li estis pri la lingvo, multajn librojn legis, en la liturgio li multon korektis, kaj la klerikaron ordigante kaj instruante, la superstiĉojn li elradikigadis, la saĝon kaj la ortodokson li instruis kaj instruigis. Kaj la monaĥojn kaj iliajn enspezojn li por la klerigo de la infanoj destinis.
28. Alte vi sidas: Eble temas pri la situo de la Galiĉa kastelo sur alta (75m) monteto. 
30. montaro Hungara: Karpato, dislimanta Galiĉion kaj Hungarion. 
32. la reĝo: En la rusaj kronikoj de la 12-a jc la reĝo (MR король, sen plua precizigo) ĉiam implicas la hungaran reĝon (la regantoj polaj kaj ĉeĥaj nomiĝis princo, MR кнѧzь). 
37. vi malfermas la pordeojn de Kievo: Je 1158-12-22 Jaroslavo kun Mstislavo Izęslavido okupis Kievon kaj instalis tie Rastislavon de Smolensko († 1167), la patron de Ruriko kaj Davido (v. 13.15). 
38–39. sultanoj translandaj: Iuj konjektas, ke Galiĉia trupo partoprenis la 3-an krucmiliton kontraŭ Saladino; sed ĝi okazis pli malfrue (1189–92), post la morto de Jaroslavo. 
45. batalema Romano Mstslavido (1150–1205): Princo de Volinio (de 1173) kaj Galiĉio (de 1199), fama pro siaj militiroj kontraŭ la kipĉakoj kaj litovoj. Kiu estas Mstislavo, oni ne povas diri certe; eble temas pri kuzo de Romano, Mstislavo Jaroslavido de Peresopnico kaj Lucko, eble pri Mstislavo Vsevolodido de Gorodno. Ambaŭ estis aliancanoj de Romano kaj partoprenis liajn militirojn. 
46. vian animon: La originala васъ умъ estas sensenca, oni korektas ĝin al ваю умъ (ваю — dunombra vian). 
50. brustkirasoj: La originala папорзи estas vorto nekonata. Laŭ la kunteksto klaras, ke temas pri defenda armilo; ni akceptas la konjekton, ke temas pri паперси t.e. brustumoj. 
53. ĥinoj: vd 11.30–32. — jatvingoj: balta tribo, en la mezlatino de la polaj kronikistoj gens Jaczwingorum; probable, ili nomis sin jatvingas aŭ jatuvingas. — deremeloj: iu nekonata tribo, probable balta. 
57. princo estas senduba vokkazo (княже), dum en Igoro (Игорю) koincidas vokkazo kaj dativo; sen interpunkcio maleblas decidi, ĉu la signifo estas tiu indikita en la traduko, ĉu «sed nun, ho princo, por Igoro…» Nia traduko (kaj simile [Eposo, Poemo]) sekvas el la tradicia tekstoaranĝo; la malheliĝinta sunlumo respondas al la suneklipso. Laŭ la teorio pri mislokitaj folioj tiu pasaĵo estus parto de la bojara respondo, kaj la alparolo ho princo celus Svętoslavon de Kievo, do pli taŭga estus la dua traduko. 
59. la urboj estas dividitaj: Evidente, inter la kipĉakoj, por prirabo. 
60. Kp 9.17. 
63. La Olgidoj … ne malfruis al la batalo: D. Liĥaĉov vidas tie ironiaĵon — unu jaron pli frue Igoro ne iris ĝustatempe kun Svętoslavo kontraŭ la kipĉakoj. 
64–65. Laŭ [Rib72, pĝ 489], Ingvaro kaj Vsevolodo estis fratoj de Mstislavo Jaroslavido ĵus menciita (13.45), filoj de Jaroslavo Izęslavido de Lucko, kaj ĉiuj tri Mstislavidoj estas filoj de Mstislavo Rastislavido la Brava. 
66. el neaĉa nesto falkoj sesflugilaj: la epiteto sesflugilaj normale aplikiĝis al serafoj, tamen laŭ [Sol64], en la sudslava folkloro ĝi estis aplikebla al falko aŭ al brava prodo. — Alia ekspliko: 3 princoj = 3 falkoj, ĉiu havas po 2 flugilojn, entute ili havis 6 flugilojn. — Laŭ Liĥaĉov, temas pri triparta konsisto de falka flugilplumaro. 

1–2. Sulao … Perejaslavlo: Fakte Sulao neniam fluis apud Perejaslavlo. 
— silkajn: laŭvorte devus esti arĝentajn, sed tio ne donus aliteracion, kian prezentas la originalo. 
6. Izęslavo: Polockaj kronikoj pereis, kaj pri tiu princo nenio estas sciata. Eble Svętoslavo mencias Izęslavon, ĉar li mem estis edziĝinta al Polocka princidino Maria Bazilidino, kiu probable estis fratino de Izęslavo kaj aliaj Polockaj princoj, tuj menciotaj. 
9. Vseslavo Bręĉislavido († 1101): Princo de Polocko, pranepo de s-ta Vladimiro kaj lia unua edzino Rogneda. Pri tiu princo «sorĉisto» temas la tuta epizodo 15-a. 
13. Eliras lia juna sango kaj li diras: Por ĉi tiu malklara loko oni proponis multe da korektoj kaj interpretoj, neniu el kiuj estas tute kontentiga, ekz-e: 
a) «kaj kaptinte ĝin (la gloron? la herbon?) sur la ‹morto›liton, li diris …» (traduko laŭ la disvortigo de la unuaj editoroj, kiun ni lasas en la malnovrusa teksto); 
b) «и съ хотию на кровь, а тъи рекъ…» →  «kun la favorato ĝissange kaj tiu diris…» (ial oni konjektas, ke «хоть» povas signifi la ŝatata skaldo); 
c) «исходи юна кровь, а тъи рекъ» → «eliras la juna sango kaj li diras» — tio estas la korekto kiun ni akceptis; laŭ ĝi, la princo mem sin mem alparolas, kio sonas tre nenature, sed la ceteraj korektoj estas ankoraŭ pli malnaturaj. 
Do, en Esperanto ni nun havas ĉiujn tri skolojn: 
(a) Poemo:
li forrabis la gloron de sia avo Vseslavo, kaj li mem sub purpuraj ŝildoj sur sanga herbo per litvaj glavoj mortigita estas kaj li kaptis ĝin (tiun gloron) sur sian mortliton kaj diris … 
(b) Eposo:
Vasilkido Izjaslavo
 per la glavoj siaj akraj
 grincis al litvanaj kaskoj 
sed estante sola, gloron 
de Vseslavo, sia avo 
malaltigis nur per tio, 
mem estante sub purpura 
ŝild', sur herb' sangokovrita 
per litvanaj mortbatita 
glavoj kune kun amiko, 
kaj mortante tiu diris…
(c) — nia traduko. 
17–18. Bręĉislavo Bazilido unufoje estas menciita en Hip. Kron. (sub 1180); pri Vsevolodo Bazilido informoj mankas. 
20. la ora kolumo: Loza kolumo de la princa vesto, kutime garnita je oro kaj juveloj. 
23. trumpetas en Gorodno la trumpetoj: Probable Izęslavo Bazilido estis la princo de Gorodno (aŭ de Grodno, precizaj informoj pri la Polockiaj princoj mankas). La minora intonacio de tiu verso pensigas pri kapitulaca trumpetado. 
24. praidoj de Jaroslavo kaj de Vseslavo: D.S. Liĥaĉov proponis korekti Ярославе al Ярославли (farante el la vokkaza Jaroslavo posedan adjektivon Jaroslavaj); tio estas pli konvena al la kunteksto, kie temas pri la konfliktoj de posteuloj de Jaroslavo la Saĝa kun la Polockaj princoj, precipe la posteuloj de Vseslavo. 
26. plantu: S въньзити = πηγνύναι; pli tradicia neŭtrala traduko estus eningigu. 
— viajn glavojn agacitajn: eblas diversaj interpretoj de la participo вережени: 
· de la verbo вередить: aŭ difektitajn (la plej ofta traduko, tiel [Eposo, Poemo]), aŭ malhonoritajn. Etimologie la ĉefa signifo de la verbo estis inciti, la nuna вредить signifas noci, malutili, damaĝi; 
· de la verbo вергать, do (for)ĵetitajn. 
30. la lando Rusa: Ĉi tie malvastsence, t.e. la Kieva domajno. 
31. la posedaĵo Vseslava: La posedaĵo de la Vseslavidoj, la Polocka lando (nun Bjelarusio). 

1. la sepa periodo de Trojano: Estas pluraj interpretoj de ĉi tiu enigma loko. 
· D.S. Liĥaĉov opinias, ke Trojano simbolas paganismon, «la sepa» egalas al «la lasta», do ke ĉio signifas «en la fina periodo de la paganismo»; 
· laŭ B. Ribakov, temas pri 7 jarcentoj post la falo Romio, kiun ŝtaton la slavoj ekkonis sub imperiestro Trajano. 
Mirindas, ke la fakuloj ne rimarkas la komikan misproporcion de la eventoj: la falo de monda imperio aŭ ideologio — kaj amafero de juna princo; eĉ se oni akceptas, ke la junulino estas Kievo aŭ Novgorodo, la misproporcio restas tro granda. Tial ne pli malbona estas la konjekto [Kar89], ke eble Trojano estis militista dio, kaj ke «la sepa periodo Trojana» estas la sepa jaro de lia vira aŭ militista aĝo. Pli mallongigante la periodojn, iuj konjektas, ke temas pri la sepa monato de la regado de Vseslavo en Kievo. 
4. li sin apogis je ĉevaloj: Vd I.3. Ĉi tiu loko estas la sola en la verko, kie la ĉevaloj estas nomitaj кони (aliloke aperas la vorto комони). 
6–7. tuŝis per la lancpintingo la oran tronon Kievan: Vseslavo restis sur la trono nur 7 monatojn. En la malnovrusa «preni urbon per la lanco» signifis «venkopreni urbon». 
8. kiel linko: En la originalo estas ferocbeste, kaj la feroca besto estas folklora kliŝo por la linko. 
11. elŝiris da bonŝanco li tri pecojn: De post [Jak58] oni kutimas korekti la originalan «утръ же воззни стрикусы» (la vorto стрикусы estas nekonata) al «утръже вазни съ три кусы». Ni akceptis tiun konjekton, kvankam strangas rigardi la salton al Nemigo «bonŝanca» por Vseslavo. Malgraŭ kelkaj malfacilaĵoj gramatikaj oni povus traduki laŭ A. D. Liĥaĉov per «elŝiris li bonŝancon en tri provoj: malfermis la pordegon de Novgorodo». 
12. malfermis la pordegon de Novgorodo: dufoje (1063 kaj 1067) Vseslavo okupis Novgorodon la Grandan. 
14. Nemigo (Bj Нямiга): Iama rivero ĉe Minsko (sekiĝinta, nun strato en tiu urbo). — Dudutkoj: vorto nekonata, probable loknomo. 
13. disbatis la gloron de Jaroslavo: Prirabinte Novgorodon, Vseslavo por kelka tempo rompis tie la ŝtatan ordon establitan per la ĉartoj de Jaroslavo la Saĝa, kiu regis en Novgorodo ĝis 1016. Kp 14.24. 
22–23. la homojn juĝis, al la princoj urbojn distribuis: T.e. per siaj sorĉoj Vseslavo influis la sorton de la homoj. 
24. dumnokte li vagadis lupe: La temo pri lupfantomo estas tre malnova, praarja tradicio. 
25. kokkrio: Estas pluraj interpretoj de la vortoj «до Куръ Тмутороканя». 
Por iuj Куръ [kurъ] estas spaca limo: 
· la urbo Kursko (en la Unua Eldono), 
· la Kaŭkaza rivero Kurao, aŭ 
· la muregoj de Tamatarkano (laŭ la tjurka qora, qura = «barilo»); 
por la aliaj, limo tempa: «ĝis la matena kokokrio» (куръ=virkoko; tiun interpreton de N.M. Karamzin akceptas la pliopo de la fakuloj, Poemo kaj Eposo; ankaŭ ni ĝin adoptis). 
Laŭ pli ekzota teorio [NF90], temas tri mita kokego, simbolanta la subteran mondon, pri kiu raportas slavona apokrifo. La plej forta angumento de la aŭtoroj estas, ke en du kopioj de PMI tiu vorto aperas ĉeflitere, kiel nomo propra; laŭ la aŭtoroj, la historio de la apokrifo etendiĝas ĝis la sumeraj mitoj (amiko de Gilgameŝo, Enkidu mortas en batalo kun transmonda Kur). Laŭ tiu teorio, «ĝis Kur» signifas «ĝis la fino de ĉi tiu mondo». 
26. Ĥors': Praslava sundio (vd kom. 2.21). 
— la vojon transtrotante: La suno moviĝas de la oriento okcidenten, Vseslavo sin movis al Tamatarkano de la nordo sud-orienten. 
27. matenlaŭdo: R утреня Gr ὄρθρος L Laudes Matutinae, la PIVa matutino: Nokta diservo, kiu principe kaj mezepoke devus finiĝi ĉe la tagiĝo (inter la diservoj noktomeza kaj tiu de la unua kanonhoro). 
30. en alia korpo: Tradicie oni korektas друзѣ тѣлѣ (en alia korpo) al дръзѣ тѣлѣ (en aŭdaca korpo); tamen tiu korekto estas superflua se oni atentas la skaldan kliŝon eigi einhamr (plur-uja, t.e. havanta pli ol unu korpojn). 
35. sorĉulo sperta: La traduko implicas korekto de la originala птицю горазду (la birdo inĝenia) al пытьцю горазду (MR пытьливый povis signifi sorĉopova). 
40. malnova Vladimiro: Eble Monomaĥo, kiu efektive ofte militis kontraŭ la kipĉakoj; tamen multaj fakuloj vidas tie s-tan Vladimiron. 

1. Danubo: Oni kutimas komenti, ke «Danubo estas eposa riveronomo, disvastiĝinta ĉe la slavaj popoloj; kiel multaj aliaj akvejnomoj orient-Eŭropaj, tiu vorto (Дунай) devenas el la irana vorto por rivero». 
— Jaroslavidino: edzino de princo Igoro, filino de Jaroslavo la Okpensa (vd kom. 13.28). En la kronikoj ŝia baptonomo ne estas indikita; laŭ ne tre fidinda tradicio oni supozas ĝin esti Eŭfrosinia. — La esploristojn surprizis, ke ŝia lamento ne mencias la filo(j)n de Igoro, oni klarigis tion per la konjekto, ke ŝi estis dua edzino de Igoro, kaj eĉ indikis daton de ŝia edziniĝo: 1184 [Poemo]. Tio ne estas fidinda. 
3. kiel mevo: Surbaze de Transdoneado kaj «Моление Даниила Заточника» oni konkludis, ke зегзица estas kukolo [Poemo]; tamen poste en dialektoj ukrajnaj kaj rusaj oni trovis la vorton зiгзiчка kun la signifo mevo. Certe, mevo pli konvenas por flugo super rivero. Oni ankaŭ indikis la kliŝon чайка небога en la ukrajna folkloro, kiu same simboligas sopirantan virinon per mevo. 
4. batista maniko: бебрянъ ne estas бобровый (kastorfela, laŭ multaj tradukoj, i.a. Poemo); en la malnovrusa tiu vorto signifis «fajna ŝtofo, precipe silka». 
9. vent' ventulo: вѣтрѣ → вѣтрє. 
14. supre sub la nuboj blovi: La traduko laŭ korekto de горъ al горѣ en 16.14; sen tiu korekto la traduko estus: Ĉu ne sufiĉus al vi montoj subnubaj por blovi … 
19. en Putivlo sur la mur' de l' urbo: alternado de la formoj slavonaj kun la praruse plenvokalaj; stila efekto. 
20. Dnepro la Slavido: La malofta epiteto Slavido (Словутич, Славутич) aperas ankaŭ en la «Versfabelo pri Suĥano», kie la protagonisto venas «ко быстру Днепру Слаутичю»; krome, Дніпро Словута estas konata en la ukrajna folkloro. La epiteto estas kalembura kombino de la vortoj слава (gloro), слыть (esti fama) kun la nomo de la rivero Славута (Slavuto), alfluanto de Pripetio, kiu mem estas alfluanto de Dnepro. Atentindas la epiteto «glora Dnepro» en la enkonduko de Transdoneado. 
21. Vi trabatis la rokojn ŝtonajn: Temas pri la famaj Dnepraj kataraktoj. Transdoneado aplikas la saman aserton al Dono, kiu kataraktojn ne havas; do, tio estas unu el la argumentoj pri tio, ke ne PMI estas falsita el Transdoneado, sed ke ĉi lasta estis influita de PMI. 
34–35. arkojn malstreĉis … sagujojn fermis: Oni kutimas interpreti спряже laŭ la senco de similaj verboj en modernaj slavaj lingvoj (la ĉeĥa spřahati «kuntiri» ktp): arkojn tordis, «fleksis» [Eposo]. Tamen tiu pasaĵo klare kontrastas kun 3.19–20 («la pafarkon ili tenas streĉita, la sagujo pretas malfermita»), kaj la prefikso съ povas signifi ne nur kunigon, sed ankaŭ forigon, malfaron. Tial en la malnovrusa ni havas, unuflanke, сънѧти сѧ (kuniĝi, kunveni, kongresi, el kiu devenas съньмъ kongreso, asembleo; R сонм, Slovaka snem, P sejm) — sed ankaŭ R снять, U сняти (depreni, formeti, forigi). Simile la morfologion de съпрячи oni povus rigardi identa al tiu de F détendre (malstreĉi). 

11. Don·et·o: Ĉar en la malnovrusa lingvo Доньць estis iu alia rivero ol la nuna Doneco, ni tradukis tiun nomon, kies strukturo motivas la kontrastigon la granda Dono — ja malgranda Doneto. 
12. Ovluro: Nomo de la kipĉako fuĝinta kun Igoro en Rusujon. Estas pluraj etimologioj de tiu nomo; i.a. ĝi povus esti tjurkigita formo de la kristana nomo Laŭro. 
14. princo Igoro ne estu! La ĝenerala senco ŝajnas klara, kvankam la teksto probable estas difektita. 
15. Vokis: La subjekto de tiu verbo povas esti aŭ Ovluro, aŭ la tero. 
18. вежи ся половецкiи подвизашася: Eraro, duobla ся; oni korektas: вежи ся половецкiи подвизаша. 
— la tendoj … ekmoviĝis: el la kunteksto kaj laŭ ilustraĵoj de la Radzivila kroniko evidentas, ke temas pri speco de ruldomoj (R кибитка). 
21. klangulo blanka: En la moderna birdnomaro белый гоголь malestas; oni konas simplan гоголь (klangulo), kies koloro estas malhele griza, tamen printempe en la plumaro de la maskloj aperas multe da blanko. 
23. griza lupo: Novruse бусый estas dialekta vorto kun la signifo brunagriza; probable ĝi estas pruntita el tjurkaj lingvoj, kiuj havas ĝin kiel epiteton en priskribaj nomoj de tabuaj bestoj: «boz qarγa» (korvo), «boz qurt» (griza lupo). 
33. ĉevalojn: La vorto estas en dunombro, do Igoro kaj Ovluro havis nur po unu ĉevalon. 

15. vanelo: Oni kutimas traduki per mevo pro la fonetika proksimeco al la novrusa vorto (чаица→чайка); en la lamento de Jaroslavidino estis uzita alia vorto, kion oni eksplikas per konjekto, ke temas pri diversaj subspecoj. Tamen en la nunaj Brjanskaj dialektoj чаица signifas vanelo, kio biologie ŝajnas pli trafa. 
17. Stugno, Стýгна: Dekstra alfluanto de Dnepro, enfluanta ĝin sub Kievo, iom pli supre ol Tripolo. 
19. fremdaj torentoj kaj rojoj: Kiuj fluas el la Kipĉaka stepo. 
20. larĝas ĉe la elfluejo: Tiun legon donas la disvortigo: рострена к усту. Fakte la nuna Stugno estas nelarĝa kaj malprofunda, tial la disvortigo de la unuaj editoroj, se oni ĝin interpretas kiel «kroĉis per arbusto la junulon…», bone klarigas, kiel princo Rastislavo, sendube bona naĝulo, povis droni en tia rivereto [Ŝkl90, pĝ 382–386]. 
21. la junulo princo Rastislavo: Princo de Perejaslavlo, pli juna frato de Vladimiro Monomaĥo, droninta en Stugno 1093 fuĝante kun li de la kipĉakoj post malvenko. Li aĝis 22 jarojn. 
22. sur la fundo ĉe la bordo: La originala formo estas misgramatika (Dnepra ĉe la malhela bordo, kun nominativa, ne lokkaza Dnepra), sed la korekteto de «Днѣпрь» al «днѣ при» rezultigas la pli konvenan signifon de ni akceptitan. Cetere, Rastislavo dronis tute proksime ĉe la loko, kie Stugno enfluas Dnepron, do tiu asonanco, kiu antaŭsentigas la riveregon, eble ne estas hazarda [Ŝkl90]. 
— malhela: Probable temas plie pri la metafora senco de funebro ol pri la koloro. 
24–25. Netradukita aliteracio: по уноши — Уныша. 

6. la kolubroj rampis: Tiun tradukon rezultigas korekto de по лозiю al полозiе. Sen la korekto la senco estus: nur rampis sur la branĉaro. En la originalo estas aliteracio: «полози ползали», kiu fonetike pli proksimas al «половци» ol «kolubroj rampis» al «kipcakoj». 
17–18. falkidon ni ligos per junulino: Vladimiro Igorido revenis Novgorodon edzigite al Konĉakidino (1187) kaj «kun infano». 
— ligi (опутати) estas kaj falkĉasa termino, kaj simbolvorto de la geedziĝa folkloro. 

1. Diris: La verbo havas malĝustan nombron (dunombra aoristo estus рєкоста aŭ рѣста, dunombra perfekto рєкла єста); iuj opinias ebla, ke la verbo agordu kun unu sola el la du subjektoj (simila pasaĵo el la Komenca Kroniko : И рєчє Свѣнєлдъ и Асмолдъ…). 
— Ĥodina: mankas informoj pri tiu persono. La unuaj editoroj legis «xоды на» t.e. «iris kontraŭ», kio ne donas kontentigan sencon. 
2. Svętoslavo: Nur preterpase PMI mencias tiun Jaroslavidon, la prapatron de la Olgidoj, kiu unua venkis la kipĉakojn. Tamen jam dufoje prezentiĝis okazon lin mencii: la praava gloro de la ĉernigovanoj (12.27) kaj la venko super Ŝarokano (11.45) estis liaj faroj. 
4. Olgo-ĥano: La titolo kahan (en la traduko ni uzas internacie pli konatan pli malfruan formon ĥano) aperas en la ĉinaj kronikoj ekde 312 p.K. Ĝi apartenis al regnestroj tjurkaj kaj egalis la imperiestran (kun tiu signifo pli malfrue, en la epoko de la protagonistoj, ĝin prenis Temuĝino — Ĉingis-ĥano). Post liberiĝo de Rusujo el sub la dependo je Ĥazara kahan-regno, la titolon kahano provis alproprigi princoj Kievaj, rezervante ĝin por eksterordinare solenaj okazoj. Sed en la 12 jc tiu titolo ne plu estis aplikata al la rusaj princoj). — La titolado de Olgo per kahano povis estiĝi pro lia longa regado en Tamatarkano, kiu antaŭe apartenis al Ĥazario; estas konata greklingva sigelo el la fino de 9 jc: 
Miĥaelo (tiu estis la baptonomo de Olgo), arĥonto (t.e. princo) de Ziĥia, Matraĥo (en la posta historio Tamatarkano estas konata sub la nomo Matrika) kaj Ĥazario.
Tio kontrastas kun la sigeloj de aliaj rusaj princoj, ekz-e de Monomaĥo, kiu titolis sin «arĥonto de Rusujo». 
12. Boriĉevo: En Kievo Боричев взвоз (la nuna Андреевский спуск) estas la plej mallonga vojo de la Supra Urbo al Podol'. 
13. la Sankta Dipatrino Pirogosĉa: kirko en Kievo, en Podol, konstruita en 1132 kaj nomita laŭ ĝia Bizancia ikono de la dipatrino. La neoficiala nomepiteto Pirogosĉa (Пирогощая) restas neklara; iuj devenigas ĝin el Gr Πυργῶτισσα (tura), aliaj vidas en ĝi posedan adjektivon de la nomo Пиргость (konjekteble, la nomo de negocisto aŭ bojaro alportinta la ikonon el Konstantinopolo). 
— Se Igoro rajdas laŭ Boriĉevo al la Pirogosĉa, temas ne pri lia enveno Kievon, kiel oni tradicie opiniis, sed pri lia hejmeniro el la Supra Urbo (kie situis la ĉefprinca rezidejo) al la Ĉernigova lando. 
— Kial la aŭtoro, ĝis nun tiom indiferenta pri la kristanaĵoj, subite mencias tiun duarangan kirkon ĉe la Kieva bazaro, kaj ankoraŭ konstruigitan ne de parenco Olgido sed de malamiko de la Olgidoj, Mstislavo la Granda? Laŭ kalkuloj surbaze de malrektaj indikoj oni [Rib71, pĝ 277] opinias, ke Igoro estis revenanta meze de aŭgusto, eble la 15-an de aŭgusto, je la tago de la Endormiĝo de la S-ta Dipatrino, kiu estas altarfesto de tiu preĝejo. 
17–19. Svętoslavido … Vsevolodo: La kursivofinaĵaj vortoj en la fontoj havas diversajn kazojn, sed ne la bezonatan ĉi tie dativon; Igorido estas dativa en la Unua Eldono, sed nominativa en la carina kopio. Probable ili estas glosoj de iu leganto. 
23–24. kaj al la kompanio! Amen: Miskompreninte la konjunkcion а (vd kom 1.7), almenaŭ du tradukistoj mistradukis novrusen tiujn vortojn per «Gloron al la princoj, dum al la [pereinta] trupo eternan memoron!». 

[bookmark: avare]avare·oⁿ: Gr ’Άβαρ, ’Άβαρειoς L avares, avari. Memnome probable estis åpar, kp MR ѡбърѣ. La formon avareo uzis J. Lindstedt (Literatura Foiro, 1996, № 2). 
[bookmark: Belgorod]Belgorod·o: U Бiлгород 
[bookmark: bjelarus]bjelarus·o: … L Russia Alba. 
[bookmark: Boris]Boris·o: slava virnomo tjurkdevena, laŭ la nomo de la Bulgara ĥano kristaniginta Bulgarojn (864 p.K.). Gr Βόγορις, Βώγωρις, Βορίσης, mongole bogori (=malgranda, kiel la latina Paŭlo). — Kp Glebo. 
[bookmark: Bojan]Bojan·o, MR Боянъ: 
[bookmark: Brecxislav]Bręĉislav·oⁿ: R Брячислав, Bj Брачислаў, Ĉ Břetislav (ĉiuj el [brѧĉislavъ]). — 14.6. 
[bookmark: cxefprinc]ĉef·princ·oⁿ, grandprinco: (R великий князь). 
[bookmark: cxerkes]ĉerkes·o: la vorto uzita jam en: Ĉerkesaj Rakontoj / Kolektis Georgo Davidov. — Esperanta Universala Biblioteko. N-ro 6 (Ĉerkesa serio I.) — Budapeŝto, 1908. — Kp kasogo. R черкес, адыг Turke çärkäs??. 
[bookmark: Cxernigov]Ĉernigov·o: U Чернiгiв. 
[bookmark: Da%C4%B5bog]Daĵbog·oⁿ: vd kom. 7.20. 
[bookmark: Dauxgav]Daŭgav·o, Bj Дзвiна: rivero 1200 km longa, fluanta de Valdajo en Rusio tra Bjelorusio kaj Latvio ĝis la Riga golfo de Balta maro. Ni preferis la latvan nomon por malkonfuzi tiun «okcidentan» riveron disde la «norda» Dvino (vd en PIV). 
[bookmark: Desn]Desn·oⁿ: R Десна. 
domajn·on R волость, удел; домен. — La vorto estas ankaŭ termino matematika (la variejo de variablo). 
[bookmark: Donec]Donec·o: «Rivero en Sovetio, alfluanta en Donon (40°55'E, 38°34'N)» [PIV]. R Донец Северский U Донець (17.11). 
[bookmark: Donet]Don·et·oⁿ, MR Доньцъ: Ĝi ne estas la nuna Donec·o, kiun oni nomis la Granda Dono, sed (probable) ties dekstra alfluanto, la rivero Udo (R Уды, pluralforma nomo) [Rib71]. 
[bookmark: Don]Don·o: en la kronikoj tiel nomiĝis Doneco kaj la malsupra parto de nia Dono, ekde la enfluejo de Doneco [Rib71]. 
[bookmark: dunombr]du·nombr·o, dual·o: «Deklinacia aŭ konjugacia nombro, uzata kiam oni parolas pri nur du aferoj» [PIV]. En PMI tiu formo estas sufiĉe kohere uzata (ĝi kadukiĝis dum la mongola invado). 
[bookmark: frank]frank·o: «okcident-eŭropano», poste kaj precipe en Krimeo: «ĝenovano, italo». MR фрѧгъ — tra Gr φράγκος (franko) el L francus. 
[bookmark: Gali%C4%89]Galiĉ·o: (P Halicz); Galiĉio estas ĝia regula derivaĵo, preferinda ol la PIVa 
Galicio. Eŭropa regiono, norde de Karpatoj, dividita inter Polujo kaj Ukrajno. 
U Галичинá P Galicja (el mezlat. Galicia el MR Галичь, malnovrusa adjektivo signifanta moneda). 
[bookmark: Georg]Georg·o: La kronikoj tre varie rusigas tiun nomon; ekz-e oftas la formoj MR Юргъ, Гюрги, Дюрги [Jurg, G’urg, Ďurgi]. 
[bookmark: Gleb]Gleb·oⁿ: Orientslava virnomo, MR Глѣбъ, el la varenga Guðleifr. Kp Boriso. 
[bookmark: grivn]grivn·oⁿ (гривна): La baza monunuo de la Kieva Regno (duonfunto da arĝento). 
[bookmark: St-Hipat]St-Hipat·a kronik·o, Hip. Kron.: La kroniko (612 paĝoj en manuskripto de la 14ª jc) trovita en la monaĥejo de s-ta Hipato, R Ипат(ьев)ская летопись. — Hipat·o: greka-rusa vira antaŭnomo, de Ὓπατος (plej alta, supera). 
[bookmark: %C4%A5azar]ĥazar·o·jⁿ: Tjurka popolo, aperinta norde de Kaspio post la huna invado (4ª jc), mezgreke Χάζαροι, perse [Bar ul Ĥazar] (Kaspia maro), hebree [kozar], MR козарє. — Ĥazar·i·o: En la 7ª jc la ĥazara regno etendiĝis de Dnepro kaj Krimeo ĝis Ural-rivero, norde ĝis la meza Volgo kaj la fontoj de Doneco. En la 8ª jc la regantoj de Ĥazario konvertiĝis al judaismo. En la 10ª jc Ĥazario pereis invadite de Peĉenega hordo oriente kaj de la rusoj (Svętoslavo Igorido) okcidente. 
[bookmark: Igor]Igor·o: rusa antaŭnomo vira, en la kronikoj Игорь aŭ Инъгваръ; ĝi devenas el la skandinava Ingvarr. 
[bookmark: Izeslav]Izęslav·oⁿ: slava virnomo, R Изяслав. 
[bookmark: Jaroslav]Jaroslav·oⁿ: slava virnomo, R Ярослав (ardo + famo). 
[bookmark: junior]junior·oⁿ, junkro: vd sub kompanio; kp senioro. 
[bookmark: Kafa]Kafa', Kafao: la nuna Teodozio (U Феодосiя); en la 14 jc, kolonio de ĝenovanoj en Krimeo. R Кафá, Gr Καφᾶς It Caffa. 
[bookmark: Kiev]Kiev·i·o: la Kieva princujo, tradicia domajno de la Rusujaj ĉefprincoj. Ofte oni ĝin nomis «la Rusa lando» (la plej malvasta signifo de la termino). 
[bookmark: kip%C4%89ak]kipĉak·o·jⁿ: en la (pra)rusa estas tri vortoj por tiu tjurka popolo: куманы (kumanoj, vd), кипчаки ([kipĉaki], ununombre [kipĉak']) kaj половцы ([polovci], ununombre половец [polovec]). 
La formon «kumanoj» adoptis la okcidentaj kronikistoj (en la Mezepoka Latino Cuni, sed kp ankaŭ Codex Cumanicus); tiu formo oftas en la okcidenta scienco. 
La kronikoj orientaj, de la Ĉinaj (201 a.K., 欽察/钦察, Qīnchá, ĉjin-ĉa) ĝis la Islamaj (persaj, arabaj) konas nur la nomon kipĉako [qıpĉak]. Kelkaj sciencistoj opinias, ke proksimume en la epoko de PMI estiĝis du hordoj, el kiuj por la okcidenta pli oftas la nomo kumanoj, kaj por la orienta, la nomo kipĉakoj (ilin dislimis la rivero Dnestro). Tiel oni povas oportune distingi inter la Hungaria Kunság (Kumanio, G Kumanien, Kumanaei) kaj la orienta «Lando Kipĉaka» (Deŝt-i Qıpĉak) 
La tria (polovcy) praruse signifas flavuloj (kp G Valwen). Tiu nomo iom internaciiĝis pro la opero «La princo Igoro». 
[bookmark: klan]klan·o: ni preferas uzi tiun vorton por la unua el la PIVaj signifoj de gento, ĉar la vorto gento havas ankoraŭ la signifon de tribo, kiun ni ankaŭ bezonas. 
[bookmark: klisx]kliŝ·o: en la skalda poezio, parolfiguro per kiu oni anstataŭigas komunan nomon je poezia parafrazo (kenning); ekz-e, gajligno anstataŭ liuto, ktp. 
[bookmark: kompani]kompani·o: tiel ni tradukas la specialan vorton MR дружина (R дружина, L comitatus, Gr συνοδία, συστρατîται, ἑταῖροι). En la Kieva Regno (kaj aliaj Mezepokaj slavaj landoj) tiel estis nomata grupo de homoj (kelkcent, malpli ol milo), dungiĝintaj por servi princon en milito, administrado de lia princujo kaj de lia persona bieno; ĝi sekvis la princon kiam li ŝanĝis domajnon, do ĝi similis lian personan teamon (en la moderna ĉeĥa tiu vorto havas la signifon sporta teamo). En diversaj epokoj la funkcioj de la kompanio variis, kaj kvankam ĉiam la milita aspekto restis la plej grava, tamen en la 12 jc la administraj funkcioj estis tre rimarkindaj. Princa kompanio konsistis el du partoj, la supera, aŭ seniora (старшая дружина, «la pli aĝa kompanio, la bojaroj») kaj la malsupera, juniora (молодшая дружина, гридь, дѣцки — «la juna trupo, infanoj, junkroj»). — Atentindas, ke ruse (kaj sporade jam praruse) la vorto дружина estas «varma», el ĝi devenas la vorto друг (unue vojkamarado, poste amiko), tiel ke por la moderna ruso ŝajnus natura traduki ĝin per amikaro, frataro [Eposo], aŭ almenaŭ kamaradaro. Post la 14ª jc oni preferas pli precizajn vortojn (bojaroj, kavaliroj ktp); malaperas la fenomeno, arĥaikiĝas la vorto. — La koncernaj esperantaj signifoj de la vorto kompanio estas: 
«4 Kuniĝo de pluraj personoj, akompanantaro …
5 mil. Grupo el pluraj plotonoj, subdivido de bataliono, normale komandata de kapitano … vd roto» [PIV]. 
Do, kompanio kombinas la signifojn akompanantaro + militista unuo (bulgare дружина nun signifas bataliono), kaj la signifo «1 Kuniĝo de personoj kune direktantaj komercan aŭ industrian aferon», neaktuala en la Mezepoko, iel similas administradon. Ni provis ankaŭ «gvardio»n, sed ankaŭ ĝi aspektas nenature en la teksto, tiom pli ke fojfoje дружина estas uzata en la ĝenerala senco de batalantoj, kaj profesiaj, kaj milicanoj. Alia pripensinda vorto estas trupo, kiu verdire esprimas nur la militistan signifon, sed nemalgrava cirkonstanco estas, ke en la slavlingva skolta movado (slovaka, pola ktp) la vorto družina servas por traduki la anglan troop, kaj estas esperantigigata per trupo; tamen finfine ni rezervis la «trupo»n por плъкъ. 
[bookmark: kuman]kuman·o·j: okcidenta tjurka popolo, kies orientan branĉon ni nomas kipĉakoj (vd tie). La okcidenta limo de la kumana migrado estis Bulgario, kie ili rapide kristaniĝis kaj asimiliĝis: la fondintoj de la Dua Bulgara Regno, fratoj Teodoro (de 1186, reĝo Petro), Aseno kaj Kalojano devenis el kumanoj. 
[bookmark: Kura]Kura·oⁿ: Kaŭkaza rivero fluanta el Turkio tra Kartvelio kaj Azerbajĝanio en Kaspion. R Курá, A Kura, F Koura. 
[bookmark: Lauxrenc]Laŭrenc·a kronik·o, Laŭr. Kron.: pergamena manuskripto, kopio de kroniko kompilita en 1305. La kopion mendis princo Demetrio de Suzdalo, la laboron prizorgis monaĥo Laŭrenco (1377). Musin-Puŝkin aĉetis ĝin en 1792 kaj poste donacis al imperiestro Aleksandro la Unua. R Лаврентьевская летопись. 
[bookmark: lupfantom]lup·fantom·o: «Sorĉisto kiun oni kredis kapabla aliformiĝi en lupon» [PIV]. 
[bookmark: Monomahx]Monomaĥ·id·o·jⁿ, MR Мономашичи: la klano de la posteuloj de Vladimiro 2ª Monomaĥo, rivaloj de la Olgidoj. La unua dinastio de la rusaj caroj apartenis al tiu branĉo. 
[bookmark: Mstislav]Mstislav·oⁿ: slava antaŭnomo vira (venĝo+famo); MR Мьстиславъ, obodrite Mistzlavus, ceĥe Mstislav, P Mścisław. 
[bookmark: Olgid]Olg·id·o·jⁿ, MR Ольговичи: la klano de la posteuloj de Olgo kaj Davido Svętoslavidoj (de nepoj de Jaroslavo la Saĝa), rivaloj de la Monomaĥidoj. Genealogie la Olgidoj estis branĉo seniora, tamen ĉar Monomaĥo malebligis al Davido kaj Olgo iĝi ĉefprinco, ili devus perdi la rajton je seniorado; malgraŭ tio Vsevolodo II Olgido (la patro de ĉefprinco Svętoslavo el PMI) sukcesis reakiri tiun rajtojn por sia klano. 
[bookmark: Olg]Olg·o, Olego: MR vira nomo Ольгъ, devenanta el la varenga Helgi, parenca al G heilig, «sankta». Internacie pli konata estas la responda innomo Olg·a [PIV], varenge Helga (kiu iĝis Ἔλγα en la Bizanciaj kronikoj). En la modernaj orientslavaj lingvoj la vira formo estas malregula (pro la nefuĝema e: Олегу, Олегович) kaj nesimetria kun la ina; nu, almenaŭ por verko malnovrusa ni restituis la simetrion. 
[bookmark: or]or·a: poezia kliŝo esprimanta rilaton al la princa aŭ ĥana rango (ora kasko, ora selo, ora piedingo, sago orumita). 
paronomazi·o [PIV]. 
[bookmark: pecxeneg]peĉeneg·o·jⁿ: en 8–9 jc, hordo de tjurkaj kaj sarmataj triboj en la Transvolga stepo; en 9–10 jc, disbatinte la Ĥazaran regnon, la peĉenegoj penetris la sud-Rusujan stepon; post 1036 la Kieva Regno sukcesis forpuŝi ilin al Hungario kaj Bulgario, kie en bataloj kontraŭ Bizancio la hordo pereis. — MR пєчєнѣгъ, Gr παζινάκος, L Pacinaci, Bisseni, hungare besenyö, arabe paĉanak, F Petchenègue, G Petschenegen. 
[bookmark: princ]princ·o: MR кънѧѕь, R U князь. Gr ἅρχων, ἡγεμών, βασιλεύς, κόμης. Ekz-e en Juĝistoj 8:3; 7:25; 8:14. 
[bookmark: Radzivil]Radzivil·a kronik·o, Konigsberga kroniko: malnovrusa kroniko ilustrita, en la 16ª jc trafinta en Pollandon; en la 17ª jc ĝin posedis J. Radziwiłł, poste ĝi pasis al Konigsbergo. Venko super Frideriko II revenigis ĝin en Rusion, kie ĝi iĝis publikigita (1767; faksimila eldono en Peterburgo, 1902). La kroniko entenas i.a. 8 miniaturojn pri la militiro de Igoro. Kvankam la papero estas de la 15 jc, laŭ multaj indikoj (la vestoj, la armiloj ktp) la historiistoj opinias tiujn ilustraĵojn kopioj de bildetoj el la fino de la 12 jc. 
[bookmark: Rastislav]Rastislav·oⁿ: slava virnomo, i.a. de la Moravia princo, per kies iniciato komenciĝis la agado de s-ta Cirilo; en PMI — vv. 18.21–24 (R U Ростислав, S Растиславъ, slovake?? Rastislav, Bj Расцiслав) [SA80, pĝ 23]. 
[bookmark: Rezan]Rezan·o: 
[bookmark: Rosj]Rosj·oⁿ, MR Ръсь: dekstra alfluanto de Dnepro. 
[bookmark: rot]rot·o: «1 Taĉmento da soldatoj, pli malpli regule organizitaj … 2 Aro da kune irantaj homoj aŭ bestoj … roto da perdrikoj, da sovaĝaj cignoj» [PIV]. 
[bookmark: Rurik]Rurik·oⁿ: rusa virnomo (R Рюрик, Bj Рурык, Gr Ρούρικας), i.a. de la prapatro de la unua dinastio de la Rusujaj princoj. De la varenga Hrørekr (t.e. «famo + reĝo»; kp Islandajn hródr, ríkr), responda al G Roderich, PIVe Rodrigo. 
[bookmark: Rusa_lando]Rusa lando: 
1. la Kieva Regno, la tuta regno de la Rurikidoj 
2. Suda Rusujo, la kerno de la regno, komuna apartenaĵo de la Rurikida gento, redistribuata konforme al la seniorado; do, Kievio (la Kieva princujo), ĉu sola, ĉu kun la landoj Ĉernigova-Sjevera, Perejaslavla princujo kaj la baseno de la rivero Rosjo — kontraste al la apartiĝintaj landoj, kiuj iĝis heredaĵo de la subklanoj: Polockio, Galiĉio, Suzdala lando, Rezanio. 
· Novgorodo la Granda, kvankam parto de la komuna apartenaĵo, ne estis tiel nomata.
· Ne ĉiam oni povas senhezite distingi tiujn du signifojn. 
[bookmark: Rus]Rus·uj·o: tiu vorto ŝajnas oportuna traduko de la tradicia termino Киевская Русь (laŭvorte, Kieva Rusujo); la iom arĥaikiĝinta sufikso -uj ebligas distingi inter la moderna Rusio kaj la malnovrusa Rurikida regno. Vd ruso, Rusa lando, Kievio. 
[bookmark: rus]rus·o: Historie tiu vorto plurfoje ŝanĝis sian signifon. 
1. Komence «rusoj» (русь) estis etnonomo de la gento, el kiu devenis la Rurikidoj. 
2. Poste la vorto ricevis socikondiĉan signifon: «rusoj» iĝis la supera klaso de la socio, precipe la anoj de la princa kompanio. 
3. Poste la vorto «Русь» ricevis la signifon geografian: «la Rusa lando» nomiĝis la Kieva princujo, en kiu precipe akumuliĝis la varengaj enmigrintoj. 
4. Poste, en la 11–12 jc «Русь», sen perdi tiun geografian signifon, ricevas ankoraŭ la sencon politikan: tiel nomiĝis la tuta teritorio regata de la «rusaj princoj» (la Kieva Regno). 
[bookmark: Sejm]Sejm·oⁿ: rivero en Ukrajnio, alfluanto … 
[bookmark: seniorad]senior·ad·oⁿ, sekundogenituroⁿ: Principo laŭ kiu ĉiuj fratoj de unu generacio estas rigardataj senioroj rilate al la sekva generacio (al siaj nevoj). Teorie en la Kieva Regno tiu principo devis determini la rajton je la ĉefprinca rango. La ĉefprinco estis rigardata «patro» de la tuta Rurikida gento; sekve, liaj filoj estis rigardataj kiel malpli aĝaj fratoj de siaj onkloj. Se iu el la fratoj de ĉefprinco mortis sen iĝi ĉefprinco, liaj filoj ne plu havis ŝancon atingi la rangon de iliaj onkloj kaj kuzoj. Ekz-e Izęslavo filo de s-ta Vladimiro mortis antaŭ sia patro, neniam estinte ĉefprinco, tial lia posteularo (i. a. Vseslavo la Mago) perdis la rajton je la Kieva trono. Tamen praktike tiu principo ne ĉiam estis obeata: ja Vseslavo (n-ro 11), Vsevolodo II, Izęslavo III tamen sukcesis okupi la tronon. — Iom pli malfrue senioradon enkondukis la ĉeĥoj (Breĉislavo I, en la nuna ĉeĥa skribo Břetislav I, 1055) kaj la poloj (Boleslavo III la Torda Buŝo, 1138). En la rusa historio la seniorado cedis al la rajto de la unuenaskito (primogenituro) en la Moskva periodo. 
[bookmark: senior]senior·oⁿ: Superulo (en feŭda hierarkio). — PIV preferas la formon senjoro; ni opinias ĝin nesufiĉe kontrasta kun la banala sinjoro, kaj krome, senioron nature kompletigas junioro (vd juniora kompanio). La paralela signifo sporta (plenaĝa sportisto) neniel estus konfuziva. 
[bookmark: sjever]sjever·o·jⁿ: Orientslava tribo (сѣвєрянє) kies teritorio (Сѣвєръ) unue estis parto de Ĉernigovio, poste Sjevera princujo. Malgraŭ sia nomo (kiu signifas nordanoj), ili ne estis speciale «nordaj», sed loĝis ĉe la mez'orienta limo de la Kieva Regno. Tiu etnonomo estas konata ankaŭ aliloke en Slavujo (Gr Σέβερες, en Balkanio). — Nia transskribo uzas la antikvan valoron de ѣ=[ie] (Vieno=Вѣна) por diferencigi sjevera disde severa. La vorto ĝis nun vivas en pluraj loknomoj: Novgorodo la Sjevera, Sjevera Doneco. 
[bookmark: slavon]slavon·ig·o: Influo de la slavono sur la malnovrusan, kaj poste, sur la rusan lingvon. Ekde la kristaniĝo la slavono iĝis en la Kieva Regno la lingvo de la Eklezio kaj scienco. En 14–15 jc, kaj precipe post la falo de Konstantinopolo (1453), la Moskva Regno konscias sin heredanto de la antikva tradicio, kaj en la lingvo aperas ankoraŭ pli forta arĥaika tendenco (la Reslavonigo, R Второе южнославянское влияние). Tio ne malsimilas la Renesancan arĥaikigon de la ortografio en Francio kaj Anglio. 
[bookmark: Slavon]Slavon·o «Λ Religia lingvo, devenanta el la malnova bulgara, k uzata de la rus-ortodoksaj eklezioj» [PIV]. Fakte tiu lingvo estis ne nur kulta, sed ankaŭ scienca, diplomatia kaj ĝenerale la skriba formo de la lingvo ĉe la orientslavaj kaj sudslavaj popoloj (en la unua periodo, ankaŭ ĉe la moravoj). En la notoj ni referencas ĝin per S. 
[bookmark: Sula]Sula·o: la rivero Сулá, maldekstra alfluanto de Dnepro. 
[bookmark: Suzdal]Suzdala lando: (Rostova, Vladimira, Moskvio; Transarbara lando, la Blanka Rusujo, la Transarbara Hordo). 
[bookmark: Svetoslav]Svętoslav·oⁿ: rusa antaŭnomo vira, i.a. de multaj rusaj princoj (R Святослав, en la Bizanciaj kronikoj Σφενδοσθλάβος, serba-kroate Svetislav). 
[bookmark: Svetopolk]Svętopolk·oⁿ: slava antaŭnomo vira, MR Свѧтопълкъ, Gr Σφεντόπλικος, Ĉ Svatopluk, P Świętopełk (havanta pian trupon). 
[bookmark: tjurk]tjurk·o: Post ke la osmanoj uzurpis la gentfamilian nomon, oni bezonas ian vorton por distingi la du nociojn (simile al tio kiel oni distingas ĝermano kaj germano). En PIV troveblas la paro tjurko — turko, kio estas konforma al la paro R турок — тюрк (kaj U тюркськi, Bj цюрскiя). La uzo de ju por esprimi etimologian ь, kutima en la slavaj lingvoj, havas similaĵon en ekz-e kiosko, devenanta el la tjurka köŝk. 
[bookmark: Tamatarkan]Tamatarkan·o: Loko sur la orienta bordo de Kerĉa Markolo, kie nun estas urbeto Taman'. Aliaj formoj de tiu nomo: τò Ταμάταρχα; τὰ Μάταρχα; sur italaj mapoj ankaŭ Matrica kaj Matercha [Menges]. MR Tъмутороканъ, Tьмутороканъ; (probable el Tъмѫтороканъ el tjurka Taman-tarkan); kp ankaŭ la formon Matraĥo sur la greklingva sigelo de Olgo (vd kom. 20.4). Ĉerkese Tamatarkanu. 
[bookmark: Transarbar]Trans·arb·ar·a Land·oⁿ: R Залеская земля 
Trans·don·e·ad·oⁿ MR Задонщина: verko de la fino de la 14ª jc pri la granda batalo trans Don-rivero (do, «trans-Done»), en kiu la rusoj unue venkis la mongolojn. Tiu verko entenas tutajn blokojn, pruntitajn el «La parolo pri la militiro Igora». 
[bookmark: trib]trib·o «I Hist Grupo da fratrioj aŭ kurioj kunligita per religia kulto, havanta propran protektantan dion kaj propran komunan sanktejon…» [PIV]. Al tio ni aldonus komunan teritorion kaj kulturon: ekz-e, la 12 triboj de Izraelo (la signifo PIVa), la orientslavaj sjeveroj, slovenoj, ĥorvatoj, duleboj, kriviĉoj ktp. 
[bookmark: trup]trup·o: Per ĉi tiu vorto estas esperantigata unu el la signifoj de плъкъ (φάλαγξ, παράταξις); la aliaj estas milit(ir)o, popol(amas)o, batalo. Kp roto, kompanio. 
[bookmark: ukrajn]ukrajn·o: same kiel E. Privat (en lia Vivo de Zamenhof), ni atribuas al tiu vorto la sen-con de etnana nomo (ukrajno, ukrajnino), malsimile al PIV, kiu difinas ĝin kiel lando-nomon. Nun, kiam Ukrajnio iĝis sendependa Eŭropa ŝtato, la sola aktuala demando estas, ĉu oni derivu la etnonomon el ukrain- (kiel faras la tieaj E-istoj), aŭ el ukrajn-, kion mi opinias pli taŭga por Esperanto, ĉar ĝi evitigas la ĝene misgvidan -in. El la vidpunkto de la ukrajna lingvo ambaŭ formoj estas egale (mal)proksimaj de ties vorto Україна [ukrajina]; la formo Ukrajna estas iom pli pola (kio havas sian prav-igon, ja tiu vorto aperis en la 16 jc kun la signifo «limlando de la Pola regno», proksimume kiel la Usona frontier), dum la formo Ukraina estas pli rusa. Tamen en poezio oni trovas Ukrajnan kaj ruslingve: «Украйна глухо волновалась» [Puŝkin], kaj ukrajne: «Холоне серце, як згадаю, Що не в Украйнi поxовають, Що не в Украйнi буду жить» [Ŝeŭĉenko]. — En la E-lingva literaturo fojfoje renkontiĝas la aserto, ke ukrajno ne povas esti etnannomo pro etimologiaj konsideroj. Nu, tiam ankaŭ ruso devus esti landnomo, ja ĝia plej proksima rusa sonformo estas Русь, t.e. Rusio. 
[bookmark: vareng]vareng·o: «ano de skandinava gento, kiu prirabis la Baltajn bordojn en la 9ª jc, kaj poste liveris gvardianojn al la Bizancaj imperiestroj» [PIV]. 
[bookmark: Vecxeslav]Vęĉeslav·oⁿ: malnovrusa vira nomo havanta paralelaĵojn en aliaj slavaj lingvoj, L Venceslaus el la praslava [vętjeslavъ], Ĉ Václav (sed innome: Věnceslava). R, U Вячеслав, sed sporade jam en la malnovrusaj fontoj ankaŭ aperas Вєчєславъ. (Pli + famo; samsenca pola nomo estas Bolesław.) 
[bookmark: Veles]Veles·o: kom. 2.22; kom. 2.27. 
[bookmark: Vladimir]Vladimir·o: «slava virnomo» [PIV]; MR Володимѣръ, S Владимѣръ («granda per sia posedo»; мѣръ parencas al la gota mērs, «granda», poste ĝin per la popola etimologio anstataŭis мир — «mondo; paco»). La esperantigo respondas al la formo slavona, kiu venkis en la novrusa, dum la ukrajna konservas preskaŭ malnovrusan Володимир; la Sagaoj [Kringla] transdonas ĝin per Valdamar. 
(MR Володимѣрь, P Włodzimierz L Lodomeria) nomo de pluraj urboj, i.a. en Volinio kaj ĉe la rivero Klazmo (fondita de Vladimiro Monomaĥo). 
[bookmark: Volinj]Volini·oⁿ: MR Волынь P Wołyń, teritorio de la orientslava tribo duleboj, ĉe la supra Bugo kaj ĉe la fontoj de Pripetio [R Припять, U Прип'ять, P Prypeć]; princujo, kies ĉefurbo estis Vladimiro-la-Volinia, dum kelka tempo unuiĝinta kun Galiĉio. 
[bookmark: vostet]vostet·oⁿ: diakritilo indikanta nazan prononcon de vokalo en la lingvoj pola kaj litova: ą ę ktp. P ogonek. Per ę ni transskribas la slavonan ѧ (novruse я). 
[bookmark: Vsevolod]Vsevolod·o: escepte ni donas al tiu nomo formon ne slavonan sed orientslavan, ĉar ni ne scias pri ĝia uzo aliloke. En la Sagaoj [Kringla] ĝi estas Vissivald. 
[bookmark: __RefHeading___Toc15084_3537603899][bookmark: glos-ru]Glosaro Malnovrusa-Esperanta
буй: tradicie oni difinas la sencon de tiu vorto kiel tiun de furioza (slavone ĝi signifas malsaĝa, praruse, sentima, kuraĝa); tamen ĉie en la teksto plej konvenas la traduko per batalema: tiun epiteton ricevas la princoj, multe batalintaj kontraŭ la kipĉakoj. 
вой: batalisto. 
вѣщий: majstra; profeta, sorĉa. 
Демид: Diomedo [PIV]. 
Дивъ: Divo. 
Дмитрий: Demetrio [Agoj, 19:24]. 
Домид: Diomedo [PIV]. 
дружина: trupo, kompanio. 
живот: slavone vivo, praruse havaĵaro. 
Кафа: Kafa', Kafao, Teodozia. 
князь: princo. 
крѣпость: forto, ἰσχÝς (1.27), ekz-e Eliro 15:6. 
ногата: groŝo (dudekono de grivno). 
носад: riverŝipo. 
плълкъ: roto, trupo, popol(amas)o; milit(ir)o; batalo. 
половец: kipĉako; kumano. 
посадникъ: leŭtenanto. (Komence: urbestro en Novgorodo, anstataŭanta la princon; kp finan liston en Transdoneado, kie estas menciitaj 30 Novgorodaj leŭtenantoj.) 
пѣсь: probable tiel la unuaj editoroj transdonis la mallongigon пѣс, atestitan en la manuskriptoj (ekz-e Hip. Kron., pĝ 130), do temas pri MR пѣcнь. 
Ростиславъ: Rastislavo. 
резана: duongroŝo (kvindekono de grivno) 
сила: militistaro (9.2). Regula traduko por δύναμις (1Mak. 11:39; 13:11,12) kaj στρατεία, 1Kron. 12:14 (ambaŭ el Heb. zava). Multas ekzemploj en Hip. Kron. 
стружiе: konjekteble temas pri lanco (U струже signifas stango); tamen laŭ la kunteksto al ni ŝajnas pli probabla la signifo lancopintingo, stangopintingo (la posta острожие — vd 5.14 kaj 15.6). Evidentas la etimolologia rilato al R строгать (raboti). 
Тмуторокань: Tamatarkano. 
фрягъ (фрязинъ, фряжский): franko; ĝenovano. 
Хръсъ, Хорс: Ĥorso (kom. 2.21, 14.26). 
чръ(в)ленъ: slavone ĝi respondas al ἐρυθρóς (malhele ruĝa); laŭ Liĥaĉov, ĝi estas skarlata. Ĉiel ajn, temas pri speco de la ruĝa koloro. 
удельный князь: sendependa princo, domajna princo. 
утреня: matenlaŭdo 
шереширы: ŝereŝiroj (13.13). 
[bookmark: mll]La mallongigoj uzitaj en la Komentaro
A
angle, en la angla lingvo lingvo 
Bj
bjelaruse 
Ĉ
ĉeĥe R (nov)ruse, en la moderna rusa 
Hip. Kron. 
la Sankt-Hipata Kroniko 
F
france, en la franca lingvo 
G
germane 
Gr
(mez)greke 
L
latine, en la latina lingvo 
Laŭr. Kron.
la Laŭrenca Kroniko 
…ⁿ
neologismo 
MR
malnovruse, en la malnova rusa 
P
pole, en la pola 
[bookmark: pmi]PMI
Parolo pri la Militiro Igora, kp СПИ 
S
slavone 
TĴ
Transdoneado laŭ la teksto de Ĵdanov 
TS
Transdoneado el la Sinoda kolekto 
TU
Transdoneado el kolekto de Undolskij 
U
ukrajne 
[bookmark: spi]СПИ
Слово о полку Игореве, kp PMI 

